
Piscurile munţilor din depărtare păreau mult mai 
ascuţite şi mai albastre în lumina acelei dimineţi, iar lacul 
de la liziera pinilor prinsese o culoare de cobalt. Aerul 
devenise mai proaspăt şi mai atrăgător odată cu venirea 
primăverii şi păsările, voioase că iarna era acum departe şi 
soarele încălzea din ce în ce mai mult, ciripeau de mama 
focului, aliniate pe crengile mestecenilor care adăposteau 
grădina. La rândul lor, florile grădinii, se deschiseseră în 
soare, într-o explozie de galben, mov şi violet care încânta 
privirile oricărui iubitor al naturii. 

Bret Winthrop, însă, nu era niciodată prea 
impresionat de toate acestea. Işi iubea casa spațioasă, cu 
ziduri înalte de piatră, pe care o alesese mai ales datorită 
faptului că la doar o azvârlitură de băț de poarta sa, avea 
posibilitatea să înoate şi să pescuiască. În rest, era 
permanent acaparat cu totul de cercetările lui în domeniul 
chimiei. În momentul de faţă, stătea adâncit în scaunul lui 
din pânză de cort, ascultând distrat sunetul unei securi ce 
tăia ritmic un copac, departe în adâncul pădurii, şi se 
gândea la Ted Muraille, un canadian francez robust şi loial 
cum nu mai cunoscuse pe nimeni până atunci. larna putea 
fi deprimantă în Canada, dar pentru Ted şi soţia sa, Gaby, 
deşi se vedeau doar la sfârşit de săptămână, trecea foarte 
repede. În aceste zile, Ted fusese acasă şi se ocupase de 
gospodărie. Bret se întinse şi se ridică brusc, observând-o 
pe femeia între două vârste care traversa peluza, 
îndreptându-se spre el. 

— Bret, îţi aminteşti de fata aceea care dorea să te 
vadă? întrebă ea într-o engleză fluentă, dar cu accent. Ţi- 
am spus că a sunat marţi şi am sfătuit-o să treacă pe aici 
sâmbătă dimineaţă. 

— Oh, fir-ar să fie, Gaby, spuse el exasperat. Mi-e 


imposibil să-i ofer o slujbă. Avem doar două locuri 
disponibile şi studiile ştiinţifice sunt absolut necesare. 

— Dar n-a pomenit de nicio slujbă. A spus că vrea să 
aibă o întrevedere cu tine şi voia să ştie când eşti mai liber. 

— Cum arată? 

Femeia ridică din umeri: 

— Nimic foarte special. O fată de douăzeci şi ceva de 
ani, ca oricare alta. Englezoaică, după toate aparențele. 
Mi-a spus că vine pe la zece şi jumătate şi e aproape atât, 
acum. 

— Locuieşte jos, în Sainte Beauve? 

O notă uşoară de ostilitate apăru brusc în glasul 
femeii: 

— N-am întrebat-o nimic despre ea. Pur şi simplu, 
pentru că a insistat foarte mult să te întâlnească, i-am spus 
că te poate găsi în dimineaţa asta. 

— Păi atunci, dacă vine, am s-o primesc, nu-ţi face 
probleme, Gaby, glumi el, bătând-o amical peste umăr... 
Am fost băiat cuminte în Anglia. N-am cucerit nicio inimă 
pe-acolo şi, oricum, e mult prea tânără, din câte îmi spui. 

— Nu pare să vină în legătură cu astfel de probleme, 
oricum. E prea palidă şi rece. Vii în casă, acum? 

— Voi intra curând. Nu uita că azi vine pe-aici 
Mackenzies. 

Gaby îi reaminti faptul că nu i se întâmplase 
niciodată să uite de unul dintre musafirii săi şi se întoarse 
cu o graţie uluitoare, pentru rotunjimile ei. 

Bret n-o privi. Nu era deloc interesat de ea. Se 
îndreptă spre marginea balustradei şi privi spre lac. 
Scoase un pachet de țigarete din buzunarul cămăşii, luă 
una, o aprinse şi începu să facă rotocoale de fum în aerul 
proaspăt şi, ca orice canadian, se simţi foarte mândru 
gândindu-se la ţara lui şi la imensul ei potenţial. 

La un moment dat, regretase pornirea care îl 
transformase în om de ştiinţă, dar, la puţin timp după asta, 
devenise mult prea absorbit de ramificaţiile muncii sale, 
pentru a se mai putea gândi şi la alte lucruri. Cercetările şi 
silvicultura practică erau prea aride pentru a-l putea 


satisface pe deplin, iar căsătoria era un capitol al vieţii pe 
care îl considera mult prea plicticos. Pentru unii bărbaţi 
căsătoria putea fi necesară, dar erau destui membri ai 
acestei comunităţi care îşi îndeplineau foarte bine datoriile 
sociale, fără a trebui să-şi piardă timpul cu chestiuni 
romantice. În concluzie, se gândi el şi buzele i se curbară 
într-un surâs plin de umor, viaţa era extraordinar de simplă 
pentru cineva care excludea femeile din viaţa sa. 

O rafală scurtă de vânt îi împrăştie hârtiile de pe 
masa de lucru şi Bret se întoarse să le culeagă, după care 
le făcu sul. Îşi trecu apoi gânditor o mână prin părul 
subţire şi negru. Nu va mai avea timp să se ocupe de 
munca lui, azi, cu siguranţă, exceptând poate cele câteva 
minute în care îşi va pune la punct planul pentru a doua zi, 
înainte de a se retrage în dormitor. Oricum, de mâine 
dimineaţă va trebui să intre în laborator, cu noul lui 
proiect. 

Tocmai se îndrepta spre casă în momentul în care 
auzi motorul unei maşini vechi, oprindu-se brusc în dreptul 
intrării din faţă. 

Intră apoi în bucătăria modernă şi spațioasă, uitându- 
se o clipă în jur. După câteva momente, apăru şi Gaby, 
gâfâind uşor, ca de obicei. 

— Deci, spuse el tolerant, a sosit. Maşina o va 
aştepta? 

— Da, spuse Gaby. E cu Kennedy, de la garaj. 

— Foarte bine. Asta înseamnă că nu va sta mult. 

Gaby întrebă, oripilată: 

— Nu-i oferim o ceaşcă de cafea, sau o gustare? 

— Îţi voi spune eu. Acum, ia hârtiile astea şi du-le pe 
masa mea din dormitor, spuse el, îndreptându-se încet spre 
sufragerie, unde o figură subţirică aştepta deja în dreptul 
ferestrei, pentru a fi observată. 

Gaby avusese dreptate, se gândi Bret privind-o. 
Nimic special. O fată ca oricare alta, cu umerii înguşti 
înveliţi cuminte în stofa de culoarea ierbii. 

Ceva din alura ei îl irită atât de mult când se întoarse 
spre el, încât Bret i se adresă cu o voce metalică: 


— Sunt Bret Winthrop. Vrei să iei loc? 

Femeia se aşeza în locul cel mai apropiat de ea, un 
fotoliu mare şi confortabil, în care se pierdu cu totul. 

— N-aţi auzit niciodată de mine, domnule Winthrop, 
spuse ea cu o voce mică, dar fermă. Numele meu e Loraine 
Famley şi am sosit în Sainte Beauve marţea trecută. Sunt 
din Anglia. 

— Am reţinut din cele spuse de menajera mea că eşti 
englezoaică, spuse el, lipindu-se de şemineul masiv. Cu ce 
vă pot fi de folos? 

— E puţin cam dificil de explicat, dar voi încerca să 
nu vă răpesc prea mult timp, răspunse ea, ridicând spre el 
o privire incredibil de albastră. Vă e cunoscut, totuşi, 
numele de Famley? 

Bret se gândi puţin, adâncindu-şi mâinile în 
buzunare. 

— Nu cred că am auzit vreodată acest nume. 

— Da, e posibil, răspunse ea. Din cercetările mele a 
reieşit că sunteţi angajat la staţia de cercetări „Râurile 
gemene”, doar de doi ani. Fratele meu a lucrat acolo un 
timp, dar a murit cu trei ani în urmă. Deci nu aveaţi cum 
să vă întâlniți. Actualmente, mă aflu aici pentru a-l găsi pe 
fiul şi pe... văduva lui. 

— Înţeleg, spuse el, întorcându-se gânditor spre nişa 
din stânga sa. Fumezi? adăugă imediat, deschizând o 
casetă sculptată. 

Femeia ridică grăbită o mână, dar şi-o retrase apoi. 

— Nu, mulţumesc. Cred că vă indispune prezenţa 
mea aici, dar pur şi simplu sunt într-un mare impas. 

— Dacă eşti prin aceste locuri doar de marţea 
trecută, n-ai avut cum să încerci încă toate posibilităţile. 

Spune-mi mai multe despre circumstanţele în care s- 
au petrecut lucrurile cu fratele tău. 

Aştepta ca el să termine ţigara, după care începu cu 
emotie reţinută. 

— Fratele meu, Patrick, era cu zece ani mai mare 
decât mine. S-a pregătit în domeniul cercetării chimice, 
după care a lucrat în cadrul guvernului, până când s-a ivit 


o oportunitate de a veni în Canada. Staţia de la „Râurile 
gemene” tocmai se terminase şi fratele meu a făcut parte 
dintre primii angajaţi. Deşi deschiderea staţiei se făcuse 
oarecum în secret, noi ştiam din scrisorile lui că era foarte 
dornic să înceapă să lucreze cu adevărat. 

— Dumneata şi părinţii dumitale? întrebă el, pentru o 
mai mare precizie. 

— Mama mea, împreună cu mine. Tatăl meu a murit 
când eram foarte mică. Abia îmi lăsasem studiile, când 
Patrick ne-a scris că tocmai se căsătorise. Mama a fost 
foarte supărată la aflarea acestei vesti, pentru că fratele 
meu era doar de câteva luni în Canada şi ea ar fi vrut ca 
mai înainte de toate să-l vadă bine aşezat profesional. 
Totuşi, se întâmplase să se căsătorească şi un an mai 
târziu, a venit pe lume şi fiul său. 

— A fost o căsătorie fericită, să înţeleg? 

Loraine făcu o pauză scurtă, după care continuă: 

— Nu ştim nimic despre asta, Patrick nu ne-a spus 
nimic în acest sens, iar ea nu ne-a răspuns la scrisori. Nici 
măcar nu ştim dacă au primit darurile pe care le-am trimis 
băieţelului. Mama a fost distrusă de această situaţie. L-a 
adorat întotdeauna pe Patrick şi era gata să-i iubească din 
toată inima atât pe fiul, cât şi pe soţia lui. Nu-şi putea 
scoate din minte faptul că Patrick ne-a părăsit şi nu mai 
voia să vină nici măcar într-o vacanţă acasă. 

Ultima sa scrisoare suna ca un testament. 

Bret stinse cu grijă ţigara abia aprinsă şi o aruncă în 
şemineu. 

— Care a fost cauza pentru care mama ta nu a fost 
prezentă la ceremonia de nuntă? Dacă fratele tău n-a putut 
să se întoarcă în Anglia, lucrul cel mai normal cu putinţă 
ar fi fost ca mama ta să vină la el, aici, în Canada. Nu 
cumva a lăsat să se înţeleagă faptul că nu este de acord cu 
femeia aleasă de fiul său? întrebă Bret cu anevoie. 

Loraine oftă, cu colţurile gurii mult lăsate în jos. Faţa 
ei până atunci inocentă şi lipsită de orice urmă de rid, se 
strânse într-o expresie de înţelepciune bătrânească. 

— Mama mea a făcut ceea ce a considerat mai bine. 


Scrisoarea lui Patrick în care ne spunea că se gândeşte să 
se însoare a fost urmată la foarte scurt timp de o alta, în 
care ne scria că tocmai s-a căsătorit. După asta, noi le-am 
trimis o mulţime de daruri şi am fi vrut să primim o 
scrisoare prietenoasă din partea miresei, dar... Nu ştiu 
dacă puteţi înţelege tipul de frustrare care a pus stăpânire 
pe noi, pentru că pare că aţi avut în viaţă tot ceea ce v-aţi 
dorit, domnule Winthrop. 

— Vorbeşte-mi despre dumneata, răspunse el, brusc 
impacientat. 

— Eu am făcut tot ceea ce am putut pentru a uşura 
situaţia mamei mele, dar Patrick era tot timpul în sufletul 
şi în gândurile ei. Devenise o obsesie. După ce n-a mai 
sosit nicio scrisoare de la el, mama s-a îmbolnăvit foarte 
grav. În disperare de cauză, am încercat să intru în 
legătură cu conducerea staţiei „Râurile gemene”, pentru a 
afla ce se întâmplă cu fratele meu. Mi-au scris că acesta 
murise cu doi ani şi jumătate în urmă, într-un accident, în 
timpul unei ascensiuni montane. 

Bret se îndreptă spre fereastră, dar se întoarse 
brusc: 

— Şi n-ai încercat niciodată, până acum, să dai de 
văduva lui? 

— Am trimis o mulţime de scrisori şi de telegrame, 
dar toate s-au întors înapoi. Am fost atât de speriată, încât 
am angajat chiar un detectiv, care a ajuns la concluzia că 
ea a părăsit Sainte Beauve imediat după moartea fratelui 
meu şi n-a putut fi găsită. Am dat o mulţime de anunţuri în 
ziarele canadiene şi am primit nişte răspunsuri, dar nu ne- 
au ajutat foarte mult. 

— Toate acestea s-au întâmplat cu doi-trei ani în 
urmă? 

— Da. 

Vocea sa deveni şi mai stinsă. 

— Mama a ajuns invalidă după această întâmplare şi 
mi-a spus că ar vrea ca atunci când voi deveni... liberă, să 
încerc tot ce pot pentru a afla ce s-a întâmplat cu fratele 
meu. Acum... sunt liberă de câteva luni. Mama a murit 


imediat după Crăciun. 

Bret o privi îndelung şi se gândi la o floare palidă, 
crescută sub copacii unei păduri din Anglia. 

I-a trebuit ceva curaj să-şi ia, aşa, lumea-n cap, să 
traverseze Atlanticul şi să ajungă aici şi să-i mănânce lui 
timpul cu toată această poveste. Femeile sunt cele mai 
nebune creaturi din univers. 

— Ce-ai făcut de când ai descins în Sainte Beauve? 
întrebă el pe un ton care ar fi ofensat orice altă persoană. 
Loraine, însă, se comportă admirabil, deşi se vedea foarte 
clar că observase tonul cu care-i vorbise. 

— Mai întâi de toate, am fost la adresa scrisă pe 
plicul primei scrisori trimise de fratele meu. După aceea, 
am vorbit cu vecinii de acolo. Nimeni nu mai ştia nimic 
despre Andra şi despre micul Pat, dar am aflat că era 
foarte drăguță şi o soţie foarte iubitoare. De asemenea, 
niciunul dintre ei n-ar fi putut spune din ce localitate era şi 
nici încotro a plecat, dar am fost sfătuită să iau legătura cu 
conducerea de la „Râurile gemene”. N-am avut nicio idee 
cu privire la ce urma să fac până n-am întâlnit-o pe 
profesoara Mollie Blain. La îndemnul ei am sunat aici, 
pentru a stabili o întâlnire cu dumneavoastră. S-a gândit 
că nu veţi avea nimic împotrivă să-mi daţi o mână de 
ajutor. 

Ochii lui Bret se măriră, mai-mai să-i iasă din orbite. 

— De ce as face-o? 

— Nu ştiu, spuse ea, plesnindu-şi mâinile şi 
înclinându-şi obrajii cu o candoare de fetiţă. Mai înainte de 
a veni dumneavoastră în cameră, am simţit antagonismul 
din atmosferă. Nu putea veni decât din partea 
dumneavoastră, pentru că suntem doar noi doi în încăpere. 
Poate aţi crezut că am venit să vă cer o slujbă pentru care 
nu am pregătirea necesară. 

— Fată dragă, spuse el cu răceală, dacă aveam o 
slujbă potrivită pentru tine, nu te-aş fi refuzat. Sunt totuşi 
nemilos când e vorba de munca mea. 

— Nu doar când e vorba despre munca 
dumneavoastră sunteţi aşa, din câte pot observa, spuse ea, 


ca şi cum l-ar fi citit. Dar, e posibil să mă înşel. Poate 
atmosfera glacială e firească în casa unui celibatar. Nu 
ştiu. Vă rog să mă iertaţi că v-am deranjat, conchise ea, 
ridicându-se. 

— Aşază-te, răspunse el brusc. Nu mi-ai spus cu 
exactitate ce aştepţi de la mine. 

Loraine zâmbi cu tristeţe. 

— Nu mai sunt atât de sigură că vreau să vă cer ce 
am dorit iniţial. Vedeţi, mi-aţi fost prezentat într-un mod cu 
totul diferit: amabil, săritor şi voiam să îmi înlesniţi o 
întâlnire cu actualii dumneavoastră angajaţi, care l-au 
cunoscut pe fratele meu. Asta m-ar fi scutit de o mulţime 
de drumuri. 

Bret se îndreptă cu paşi grăbiţi spre bucătărie. 

— Gaby, poţi să aduci cafelele alea, strigă el. 

— Pentru mine nu, mulţumesc, preciză Loraine. N-aş 
fi venit, într-adevăr, dacă doamna Blain... 

— Am încheiat cu toate astea, îi reteză el vorba, 
scurt. Nu te pot primi la staţie, dar voi întreba ce te 
interesează, imediat ce voi merge acolo. Dar dacă aş fi în 
locul tău, as lăsa totul baltă; n-are niciun rost să răscolesi 
aşa trecutul. 

— Vreţi să spuneţi că nu voi găsi niciodată nimic? 

— Vreau să spun că e foarte posibil, în cazul în care 
vei descoperi ceva, să-ţi doreşti să n-o fi făcut. Femeia 
aceea nu ţi-a scris niciodată, deci e foarte clar că nu vrea 
să te cunoască. Poate a fost o căsătorie fericită, dar asta 
doar fratele tău ţi-ar fi putut spune. Trebuie să admiţi însă 
faptul că el n-a fost foarte deschis cu voi, în ceea ce 
priveşte acest subiect. 

— Patrick a fost întotdeauna foarte rezervat. 

— Nu e greu de presupus asta, spuse Bret cu ironie 
în glas. Soţia sa era canadiană? 

— Da, dar nu ştiu nimic despre familia ei. 

— Nici numele ei de fată? 

— Patrick n-a pomenit niciodată numele ei de fată, iar 
noi n-am întrebat. 

— Îndrăznesc să-ţi spun ceva, care nu va fi, poate, 


chiar pe placul tău, dar aminteşte-ţi că tu ai venit la mine, 
nu eu la tine. Cred că a fost o nebunie din partea ta să faci 
această călătorie până în Canada cu această misiune. 
Poate dragostea mamei tale pentru primul ei născut a fost 
întotdeauna mult mai posesivă decât îşi dorea el. Era mult 
mai bine pentru ea dacă ar fi fost mai preocupată de 
căsătoria ta în Anglia şi mai puţin de ce se petrecea aici cu 
fratele tău. Aşa, ar fi putut trăi mai mult, apucând să se 
bucure de nepoți. 

Pe măsură ce el vorbise despre toate acestea, 
Loraine devenise tot mai palidă. Se ridică din nou în 
picioare, dar de astă dată, fu mult mai fermă când îi 
răspunse: 

— Aveţi o viziune mult prea terestră asupra vieţii, 
domnule Winthrop, şi sunteţi incapabil de a înţelege 
nevoile altora. 

Se întrerupse, pentru că Gaby Muraille tocmai intra, 
purtând o tavă Loraine simţi privirea întunecată a femeii, 
analizând-o din cap până-n picioare, apoi îl auzi pe Bret 
spunându-i: 

— Mulţumesc, Gaby. 

Apoi, închizând bine uşa bucătăriei, adăugă pe 
deasupra tăvii: 

— Câţi ani ai? 

— Aproape douăzeci şi trei. 

— Spune-mi... Independenţa ta financiară este la fel 
de bună ca cea mintală? 

— Doar pentru câteva luni. Ştiţi... 

A fost dorinţa mamei ca banii pe care i-a lăsat să fie 
utilizaţi în acest scop, spuse ea cu răceală. 

— Te poţi întreţine singură? 

— Ce legătură are asta cu ceea ce discutăm? 

Bret turnă, calm, cafeaua din cafetiera maro, în cele 
două ceşti galbene: 

— Da, în fond, nu e problema mea. Am încercat doar 
să te fac să înţelegi că eşti complet proastă. Împărtăşesc şi 
eu părerea celor mai mulţi că de morţi trebuie să vorbeşti 
numai de bine. Imi pare rău că trebuie să spun asta, dar 


probabil din cauza bolii, mama ta a devenit foarte egoistă 
şi îngustă la minte. Ascultă-mă până la capăt, spuse el 
ridicând o mână, ca şi când ea ar fi avut de gând să 
vorbească. Patrick s-a cufundat în munca lui, a plecat în 
Canada, lăsându-te să ai grijă de mama ta, care s-a 
frământat mai întâi din cauza absenței lui, pe urmă din 
cauza căsătoriei lui. Dar a rămas alături de tine, care ai 
avut grijă de ea. Lapte? 

— Nu! 

— E bun puţin lapte la cafeaua neagră, spuse el, 
neluând în seamă obiecțiile ei. De când n-ai mai fost 
cinstită cu tine însăţi? 

— Nu mai sunt interesată să vă ascult părerile, 
domnule Winthrop. La revedere. 

Loraine ajunse foarte repede la uşă, dar el reuşi, 
totuşi să-i taie calea, punând primul mâna pe clanţă. 

— N-ai putut suporta ce ţi-am spus. Înseamnă că am 
fost foarte aproape de adevăr. 

— Sunteţi de-a dreptul insuportabil. Lăsaţi-mă să 
plec, spuse ea, încercând să găsească o cale. 

— Sigur nu vrei o cafea? întrebă el politicos. 

— Foarte sigur. Nu vreau nimic de la dumneavoastră, 
nici măcar ajutorul pe care aţi fost atât de mărinimos să 
mi-l oferiţi. 

Bret se retrase din dreptul uşii şi ea se grăbi s-o 
deschidă. 

— Regret că v-am deranjat, spuse ea cât se poate de 
rece, şi ieşi. 

Şoferul limuzinei negre care aşteptase în faţa casei, 
se grăbi să deschidă portiera de partea cealaltă a maşinii. 

— Bună dimineaţa, domnule Winthrop, spuse el, 
ajutând-o în acelaşi timp pe Loraine să se aşeze pe unul 
din locurile din spate. Se pare că va fi o primăvară 
frumoasă. 

— Dar răcoroasă, spuse el cu un zâmbet ascuţit, pe 
buzele lui bine definite. O briză de aer foarte rece a 
traversat de curând Atlanticul. 

După ce Loraine se făcu destul de comodă în scaun, 


uşile maşinii fuseseră închise. 

Bret flutură o mână neglijentă şi se grăbi să urce 
scările de piatră, pentru a intra din nou în salon. Gaby era 
acolo, examinând tava de cafea. 

— Fata nu şi-a băut cafeaua? întrebă ea curioasă. 

— Probabil e o băutoare de ceai înrăită, spuse el, 
adâncindu-se într-unul din fotoliile de piele. 

— Arată a fi foarte închisă în sine. 

— Crezi? spuse Bert distrat; pentru moment, nu mai 
voia să audă nimic despre această englezoaică; destul că-i 
răpise toată dimineaţa. 

— Spune-i lui Ted să scoată caii imediat ce va sosi 
Mackenzies. Vom călări înainte de masa de prânz, spuse el, 
luând ceaşca de cafea şi lăsându-se gânditor pe spate. 
Deodată, zări o mănuşă de culoarea bronzului, lângă 
scaunul pe care stătuse Loraine şi imaginea ei mică şi 
cochetă îl irită la culme. Aici, fetele poartă mănuşi doar 
pentru a-şi încălzi mâinile. Era mult mai indicat pentru ea 
să se întoarcă acasă. 

Cu această concluzie, Bret se adânci în citirea 
ziarului, bându-şi tacticos cafeaua. 

Deoarece avusese un comportament total diferit de 
ceea ce crezuse ea iniţial, Lorainei nu-i fusese uşor să-l 
uite pe Bret Winthrop. 

Se aşteptase să întâlnească un om în vârstă şi extrem 
de amabil, dar dăduse peste un bărbat de nici treizeci şi 
trei de ani, incapabil s-o înţeleagă şi să-ţi accepte valorile. 
li vorbise ca unei fete fără minte, rămasă lângă o mamă 
egoistă, neînţelegând nimic din toată situaţia ei. Cum era 
posibil să poţi părăsi o mamă care avea nevoie de îngrijire 
permanentă? Nu avusese niciodată curajul să recunoască, 
nici măcar faţă de sine însăşi faptul că i-ar fi plăcut să fi 
avut o carieră. 

Loraine se retrase şi mai mult în colţul scaunului său. 
Privea fără să vadă pinii care acopereau panta muntelui, 
spre lacul Wincona şi căuta să înţeleagă cum reuşise bruta 
asta insensibilă să atingă cel mai ascuns punct al său. 
Fusese atât de ataşată de 


Roland şi atât de surprinsă de logodna sa neaşteptata 
cu altă fată. Şi cum s-a simţit când, la scurt timp după 
căsătoria lui, mama ei, confesându-se cuiva care îi putea 
transmite cu siguranţă, a spus că Loraine nu l-ar fi putut 
iubi niciodată. 

— A fost spre binele tău, dragă, îi spusese mama ei, 
cu vocea sa dulce şi caldă. Roland nu te-a iubit niciodată, 
dacă s-a căsătorit cu altă fată. 

Oricum, e mai bine fără niciun bărbat în casa 
noastră. Noi suntem fericite doar noi două, nu-i aşa? 

Dar Loraine nu-şi permitea să simtă prea multe în 
legătură cu ceea ce se întâmplase. Poate puţin regret 
pentru ceea ce pierduse. Totuşi, nu s-ar fi măritat atâta 
timp cât asta ar fi încurcat cu ceva viaţa mamei sale. 

— Frumos loc, proprietatea domnului Winthrop, atât 
de aproape de lac, spuse şoferul, pentru a face 
conversaţie. E la jumătatea drumului între Sainte Beauve 
şi „Râurile gemene”. Sunteţi interesată să rămâneţi în 
Canada? 

— Nu m-am gândit la asta, încă. Oricum, e o ţară 
frumoasă şi mare. 

Poate răspunsul ei îl descurajă, pentru că nu mai 
vorbi nimic, dar întrebarea lui o puse pe gânduri pe 
Loraine. Avea doar şaptesprezece ani când Patrick 
părăsise Anglia şi îşi amintea toate descrierile din 
scrisorile lui: o ţară cu munţi foarte frumoşi, cu păduri 
întinse, cu oraşe moderne şi oameni cu inimă de aur. Işi 
amintea cu câtă speranţă se gândea la ziua când va putea 
să-l viziteze şi va putea vedea cu ochii ei toate minunăţiile 
despre care le scria. Acum era aici şi nu se simţea 
impresionată de nimic din toate acestea, pentru că 
gândurile îi zburau mereu, cu durere, la ceea ce o adusese 
aici. 

Ce fel de femeie era Andra Famley? Părăsise aceste 
locuri pentru că-l iubise pe Patrick şi nu mai suportase să 
trăiască aici, unde totul îi amintea de zilele lor fericite 
împreună? Cum era micuțul Patrick, care acum avea în jur 
de patru ani? Câteodată avea simţământul straniu că 


Andra abandonase copilul într-un orfelinat sau îl dăduse 
unei mame vitrege. Era, poate, o nebunie să gândească în 
acest mod, dar era o idee care o obseda, în ultima vreme. 
Spera totuşi, că nu se întâmplase nimic de acest gen şi 
Andra locuia acum cu micuțul Patrick la părinţii ei, într- 
unul din oraşele acelea mari, despre care îi vorbise de 
atâtea ori în scrisorile lui, fratele său. Poate că lucra 
undeva şi seara îi spunea micuţului povesti, aşa cum 
făceau toate mamele tinere şi iubitoare. 

Maşina intră în orăşelul Sainte Beauve, aşezat într-o 
vale verde şi primitoare. 

Vechea aşezare, înfiinţată de un bărbat cu acelaşi 
nume, era incredibil de liniştită în zilele de weekend. 
Străbătuseră străzile largi, centrul comercial, cartierele de 
blocuri, ca şi cele cu case vechi, după care, în sfârşit, 
maşina se opri şi Loraine cobori. 

— Mulţumesc foarte mult, domnule Kennedy. Cât vă 
datorez? 

— Opt dolari, spuse el. 

Părea destul de scump, dar era explicabil, ţinând 
cont de faptul că aparţinea de hotel. De aceea fusese 
extrem de bucuroasă de oferta doamnei Mollie de a locui 
într-unul din dormitoarele casei de oaspeţi din cadrul 
liceului. 

Loraine plăti şi gândul îi zbură la toate cele 
întâmplate până atunci... Marţi sosise şi se cazase la 
hotelul din centrul oraşului, iar miercuri, în timp ce dădea 
telefoane pentru a încerca să prindă vreun fir în legătură 
cu fratele său, i se făcuse cunoştinţă cu Mollie Blain. Apoi, 
totul decursese firesc. 

Loraine se grăbi acum să intre în clădire, după ce 
străbătu cei câţiva metri de curte şi bătu discret la uşă. 

— 'Ţi-am spus că uşa nu se închide aici, zise Mollie, 
cu vocea ei plăcută, nazală, deschizându-i. Locuieşti aici şi 
deci poţi veni şi pleca ori de câte ori vrei tu, fără să anunţi 
şi fără să baţi în uşă. Ei? continuă ea, strângându-şi mai 
bine broboada, ce ai făcut? 

— Nicio informaţie în plus. Se pare că va fi foarte 


greu să găsesc pe cineva care să vrea să mă introducă la 
„Râurile gemene”, spuse Loraine, aşezându-se la masa din 
lemn şi trecându-şi gânditoare mâna prin păr. 

— Adevărat? întrebă, surprinsă, Mollie. Am fost 
convinsă că Bret Winthrop te va ajuta. Ce s-a întâmplat? 

— Nu ştiu de ce, dar am simţit de la început că nu mă 
voi înţelege cu acest om, spuse Loraine, şi tot timpul cât 
am vorbit cu el am simţit nevoia să-i răspund în 
contradictoriu. M-a privit permanent ca şi cum aş fi fost un 
manechin într-o vitrină. 

Mollie râse cu poftă. 

— Tu dai această impresie, într-adevăr. Noi suntem 
foarte departe de a avea viaţa unui oraş mare. Chiar dacă 
cei mai bogaţi dintre noi preferă costumele elegante, 
croite după ultima modă. Ştiu că acest costum pe care-l 
porţi e vechi de câţiva ani - tu mi-ai spus - e făcut după 
moda englezească. În plus - modul în care-l porț e... foarte 
original. Nu înseamnă că eşti privită chiar ca o curiozitate, 
dar... Nu eşti în ton cu ceea ce se poartă aici. 

Loraine oftă. 

— Nu mi-am imaginat că sunt atât de... specială... 
Fratele meu a fost crescut în aceeaşi atmosferă şi n-a avut 
astfel de probleme aici, din câte ştiu eu. 

— N-am vorbit niciodată cu fratele tău, răspunse 
Mollie, dar îmi amintesc faptul că am realizat din prima 
clipă că e englez. Eu m-am născut şi am crescut în Scoţia, 
dar când am ajuns să trăiesc printre englezi, am adoptat 
imediat stilul lor. 

— Sunt sigură că nu ţi-a fost prea greu, răspunse 
Loraine. Dar spune-mi, Mollie... Nu ai tânjit niciodată după 
ceva absolut diferit? 

— Nu... Dacă am făcut-o cândva, a fost totuşi pentru 
foarte scurt timp, până când am simţit că nu e în avantajul 
meu. Acum sunt mulţumită că lucrurile sunt exact aşa cum 
sunt. Am aproape cincizeci de copii, cu vârste cuprinse 
între cinci şi zece ani, îi învăţ tot ce ştiu şi cred că le poate 
folosi. Fac singură curăţenie în clase, deşi există o femeie 
de serviciu, zugrăvesc, le fac supă fierbinte iarna le dau 


lapte rece vara şi mai fac încă o duzină de alte munci, 
pentru că îmi place ceea ce fac şi-i acord tot timpul meu. 

— Te invidiez, într-adevăr. 

— Înţeleg că te-ai simţit foarte singură. Aici, însă, nu 
vei avea timp să te gândeşti la asta. Te-am invitat să luăm 
cina undeva, în seara asta îţi aminteşti? În plus, avem 
dansuri sociale în fiecare sâmbătă, cu toţi prietenii. Ne 
distrăm întotdeauna de minune împreună. 

Mollie făcu o pauză, apoi continuă pe un ton mai 
puţin sigur: 

— Cumnata ta pare să fi fost retrasă şi ciudată, dacă 
a ignorat, viaţa socială de aici. În mod normal, în Canada, 
tinerele mame se întâlnesc la ceai pentru a vorbi despre 
copiii lor. Se pare că ea n-a participat niciodată la o astfel 
de întrunire. 

Loraine o privi gânditoare, cu capul în mâini: 

— Va trebui să merg la „Râurile gemene”. Poate voi 
afla ceva acolo în legătură cu ea şi fratele meu. De data 
asta voi merge cu autobuzul. 

— Nu e o aşezare ca Sainte Beauve. Cu cinci ani în 
urmă nici măcar nu exista, răspunse Mollie. Era încă în 
construcţie, în momentul sosirii fratelui tău aici. De aceea, 
e foarte posibil ca el să fi ales o casă în Sainte Beauve. 

Restul zilei, Loraine se simţi destul de deprimată. 
Bret Winthrop nu arătase niciun fel de simpatie pentru 
cercetările ei şi trebuia să găsească ajutor în altă parte. 

Luni dimineaţă plouase, şi astfel, Loraine vizitase 
toată casa. Fusese o adevărată plăcere să-i vadă pe copii 
ciripind cu veselie, până la apariţia doamnei Mollie. 

Loraine se întoarse în camera sa şi ascultă o piesă la 
radio. Apoi, dădu o raită prin alte trei clase, admirând 
mobilierul şi tablourile. După asta se întrebă ce-ar mai 
putea face. Să mai dea alte anunţuri în marile oraşe? Ar 
putea vedea Andra un astfel de anunţ? 

Când Mollie intră în sufragerie câteva ore mai târziu, 
o găsi aşezată pe unul dintre fotoliile mari, plin de perne. 
Işi dădu jos jacheta şi îşi desfăcu nasturii de sus ai cămăşii 
şi se aşeză comod alături de Loraine. 


— Te gândeşti prea mult la ceea ce s-a întâmplat cu 
fratele tău. Ar trebui să-ţi ocupi mintea şi cu alte lucruri. 

— Am venit aici cu o misiune, răspunse Loraine. 

— După părerea mea, exagerezi. Ai dat puţină atenţie 
bărbaţilor din Sainte Beauve? 

— Bineînţeles. 

— Mă îndoiesc destul de mult că i-ai văzut cu 
adevărat. Câţiva sunt de-a dreptul minunati. Am observat 
că fratele avocatului nostru te privea ca şi cum ar fi vrut să 
te cunoască. Aseară, la cină. N-ai băgat de seamă? 

— N-am chef de aşa ceva, Mollie. Această vizită a 
mea în Canada este legată strict de afaceri, spuse Loraine, 
zâmbind uşor. 

— Ah... O fată hotărâtă, flutură Mollie din degete. 
Zâmbetul pe care l-ai avut acum e foarte dulce, dar nu-l 
foloseşti destul. Ca să fiu foarte sinceră, mi-ar părea bine 
dacă ai uita de această Andra şi te-ai distra puţin. 
Presupunând că te vei întâlni totuşi cu ea, ce se va 
întâmpla pe urmă? E absurd să-i acorzi atâta importanţă. 

— Dar acesta e motivul pentru care am dat banii pe 
acest voiaj. 

— Dar această problemă cu fratele tău nu trebuie să 
devină o obsesie şi pentru tine, cum a fost pentru mama ta, 
răspunse Mollie cu fermitate. Poate Andra nu va însemna 
nimic în viaţa ta, dar sunt alte persoane aici, care ar putea 
conta pentru tine, dacă le-ai permite. 

Loraine privi îndelung în jos, apoi adăugă cu voce 
stinsă: 

— N-au fost niciodată prea multe persoane care au 
simţit nevoia de a-mi sta aproape. 

Mollie se ridică încet şi se îndreptă spre fereastră. 

— Cred că ştiu ce s-a întâmplat cu tine, Loraine, 
spuse ea, privind gânditoare afară, în timp ce mângâia 
petalele unei flori din ghiveci. Cineva te-a rănit foarte 
mult. Cred că ţi-ar prinde bine să respiri alt aer... 

— Nu e adevărat... Nu mi-a rănit nimeni inima, sau 
ceva de felul ăsta. 

Nu avură timp să mai continue această discuţie, 


pentru că în spatele uşii se auziră nişte paşi repezi şi 
Mollie ieşi brusc din cameră. 

Din locul în care se afla, Loraine nu reuşi să vadă 
cine era, dar o auzi pe Mollie spunând: 

— Mulţumesc, Ted. E aici. li voi da eu asta. Rămâi să 
bei o cafea cu noi? Bine, cum vrei. La revedere. 

Mollie se întoarse toată numai zâmbet, fluturând 
vesel o scrisoare. 

— E pentru tine, de la Bret Winthrop. Miroase a 
tutun de calitate şi a parfum. Mă întreb de când foloseşte 
lavandă englezească. g 

— Ah, spuse Loraine. Îmi pierdusem o mănuşă acolo. 
Chiar mă întrebam dacă mi-o va înapoia. Mirosul de tutun 
e de la el, iar lavanda de la mine. 

— Nu s-au amestecat. Pot spune că sunt într-un 
război de bun augur. Loraine privi scrisul hotărât de pe 
plic, apoi desfăcu cu grijă scrisoarea. Scoase mănuşa, după 
care citi cu atenţie bileţelul împăturit cu eleganţă. 

Ajunsese la cel de-al doilea paragraf când observă 
atenţia cu care aştepta Mollie. 

— Cred că a făcut nişte observaţii răutăcioase cu 
privire la mănuşa ta, surâse ea cu indulgență. 

— Nu. Sunt doar probleme legate de ceea ce-l 
rugasem. Personalul de la staţia de cercetare nu ştie nimic, 
dar mă sfătuieşte să mă întâlnesc cu doctorul John 
Cârland, care a îngrijit-o pe cumnata mea. 

— Da, exact! Cum de nu ne-am gândit la asta? John 
ştie, desigur, mai multe despre ea decât oricine altcineva, 
spuse ea entuziasmată. Cred că Bret a găsit exact 
persoana potrivită. Deşi, ca medic, John nu poate dezvălui 
toate secretele, sper că îţi va fi totuşi de mare folos. 

— Se pare că eşti în foarte bune relaţii cu toţi aceşti 
oameni, spuse Loraine, surprinsă. 

— Toată lumea cunoaşte persoanele importante de 
aici, spuse ea, cu o voce care o făcu să pară mult mai 
tânără decât era în realitate. John Cârland e doctor aici de 
ani şi ani. In plus, e consultant pentru clinica de la staţia 
chimică „Râurile gemene”. Un om extraordinar. Dacă eram 


în locul tău, cel mai târziu mâine dimineaţă la ora nouă aş 
fi fost acolo. 

— Din fericire, am prilejul să-l întâlnesc în seara asta, 
la Wincona Lodge. Va cina acolo cu domnul Bret Winthrop 
şi... sunt invitată şi eu. 

— Foarte frumos din partea lui Bret. Sper că-l va plăti 
pe Kennedy pentru a face o cursă cu tine până acolo. 

— Se pare că mă va lua chiar domnul Winthrop, de 
undeva din oraş. Dar nu vreau să merg... Dacă domnul 
Cârland locuieşte în oraş... 

— Asta-i acum, o întrerupse Mollie. Bineînţeles că 
trebuie să mergi. 

Loraine încuviinţă, deşi îi era imposibil să explice 
reținerea ce o avea de a revedea casa spațioasă de la 
marginea lacului Wincona. 

Molllie se retrase în dormitorul ei, iar Loraine se 
grăbi şi ea în camera ce i-a fost rezervată. Închise uşa în 
urma ei şi rămase aşa câteva minute, reflectând... Pentru 
prima dată după mult timp, citind cele câteva rânduri 
scrise de Bret, nu se mai gândi la Andra şi la micuțul 
Patrick... 

Deschise apoi dulapul şi îşi privi hainele. Erau puţine, 
dar bune. Ce anume se potrivea cel mai bine cu această 
ocazie? Ieri seară, sfătuită de Mollie, îmbrăcase rochia de 
jerse, cu guler alb, dar ceva îi spunea acum că nu era 
tocmai ceea ce trebuia pentru a onora această invitaţie. 
Singura alternativă ce o avea pentru o seară târzie şi 
răcoroasă era o rochie pufoasă de lână, albastră. 


Stând încă, pierdută în gânduri, cu o mână sprijinită 
de uşa dulapului, Loraine văzu biletul lui Bret căzut pe 
cuvertura patului. Îşi închipui mâna mare, plină de forţă, 
scriind toate acele rânduri la biroul masiv din sufrageria 
sa, cu o ţigară în mâna stângă şi un surâs plin de sarcasm 
în colţul gurii, în timp ce aşternea rândurile cu litere 
egale: „Nu cred că vei ezita să accepţi invitaţia, dacă îţi voi 
spune că domnul Cârland e englez”. Ce persoană 
plictisitoare şi arogantă putea fi acest Bret Winthrop. 
Spera ca după această seară să nu-l mai vadă niciodată. 
Spera foarte mult. Capitolul 2 

Aerul care intra pe fereastra maşinii era răcoros şi 
binefăcător. Păsările zburau din toate părţile, grăbindu-se 
să ajungă la cuiburile lor dinspre lac. 

— Se întorc păsările, spuse Bret. N-ai văzut nimic 
extraordinar până n-ai gustat gâsca sălbatică de mostră. 

Fuseseră primele lui cuvinte, după ce o ajută să se 
urce în maşină, în faţa şcolii şi schimbă câteva amabilităţi 
cu Mollie. 

— Cred, spuse ea, şi adăugă imediat: cred că vă 
datorez scuze, pentru modul în care m-am comportat data 
trecută. 

— Dacă simţi asta, răspunse Bret, întorcându-se 
neglijent spre ea. Deşi profund vexată, Loraine încercă să-i 
răspundă, calm. 

— Ar trebui poate doar să constat că modul 
dumneavoastră de a vorbi vi se pare normal în relaţie cu 
oameni ca mine. 

— Ca să fiu foarte sincer, spuse el, trăgând maşina 
aproape de scara din faţa casei, n-am venit niciodată în 
contact cu oameni de genul tău, în Canada. Asta e... Cred 
că modul tău de a fi e puţin cam excentric şi pentru Anglia. 

Inroşindu-se brusc de furie, Loraine întrebă: 

— De ce e aşa de special modul meu de a fi? 

Bret ridică din umeri: 

— Poate e mai bine să nu vorbim despre asta, pentru 
a nu te simţi ofensată din nou. E o noapte răcoroasă, 
continuă el după o pauză, privind-o cu atenţie... Eşti puţin 


cam prea visătoare, asta am vrut să-ţi spun. Dar poate 
exagerez. Poate doar ţi-e teamă să te trezeşti. Eşti 
închistată în câteva principii şi dacă cineva nu poate juca 
după legile tale, te simţi neînţeleasă. Dar nu e vina ta. 

— Poate legile după care mă conduc nu sunt potrivite 
aici, dar oricum, mă voi întoarce în Anglia cât de curând 
posibil. 

— Vei pleca, dar o vreme, totuşi, vei sta aici, aşa că... 
A apucat Mollie să-ţi spună câte ceva despre doctorul 
Cârland? 

— Da, mi-a spus că-i pare foarte rău că nu s-a gândit 
şi ea, mai înainte, la asta. Credeţi că doctorul Cârland ştie 
multe lucruri despre Andra? 

— Nu mi-a vorbit foarte mult despre ea, dar cred că 
ştie câteva detalii pe care tu nu le cunoşti. Îşi aminteşte că 
a primit o scrisoare de la un detectiv particular din Anglia. 
Cred că e vorba despre detectivul angajat de tine. Doctorul 
nu dă niciun fel de detalii despre pacienţii săi în mod 
normal, aşa că i-a răspuns doar din politeţe, fără a-i da 
amănunte. Sunt însă destul de sigur că va fi foarte franc, 
acum, cu tine. 

După această discuţie, Bret ieşi din maşină, şi, 
înconjurând-o repede, deschise portiera din dreptul 
Lorainei, pentru a o ajuta să coboare. Apoi, la lumina unei 
lanterne pe care Bret o aprinse grijuliu pentru a le arăta 
calea, intrară în sufragerie. 

Noaptea, aceasta era cu totul diferită. Flăcările din 
şemineu aruncau o lumină palidă peste locul în care trona 
masa grea, din lemn bine lustruit, unde erau deja aşezate 
câteva sticle şi un sifon. Uşa ce dădea spre grădină şi lac 
era închisă acum şi acoperită de draperiile groase, de 
catifea roşie. 

— John trebuie să sosească din moment în moment, 
spuse Bert ajutând-o să-şi dezbrace pardesiul. Ce preferi 
să bei? 

— Orice, dar foarte puţin, răspunse ea. 

Stând comod în fotoliu, sprijinită de o pernă, Loraine 
îl privi cu mult interes. Cum se mişca prin cameră în 


lumina lumânărilor părea foarte puternic, prietenos şi 
stăpân pe sine însuşi. Zâmbetul cald îi dezvelea cu 
generozitate dinţii albi, iar haina bine croită îi punea în 
evidenţă umerii largi. Loraine avu, brusc, un sentiment 
foarte straniu, singură în cameră doar cu el, şi se îmbujoră 
văzându-se atât de puţin stăpână pe ea, în acele momente. 
Sorbi încă puţin din paharul plin cu Martini, privind, 
instinctiv alarmată, în jur. 

— Nu sunt foarte mulţi englezi în Sainte Beauve, nu-i 
aşa? întrebă ea, mai mult pentru a deschide un subiect de 
conversaţie. Ştiţi ceva despre noii emigranţi în această 
ţară? 

— De obicei se stabilesc mai întâi în Montreal sau 
Toronto, apoi se mută acolo unde găsesc o slujbă mai bună. 
În firma mea e un cuplu englez, iar ceilalţi sunt de diferite 
naţionalităţi. 

Bret făcu apoi o pauză şi o privi semnificativ. 

— Ar trebui să vezi mai mult de tine însăţi, decât de 
alţii. 

— Dar chiar fac asta. Aşteptând ceva, nu înseamnă că 
am încetat să trăiesc. 

— Foarte bine, replică el. Mă temeam puţin pentru 
tine. Cum te simţi cu Mollie Blain? 

— Minunat. E foarte amuzantă. 

— Ai putea fi ca ea? Singură, într-un stat străin, 
trăind doar pentru copiii altora? 

— As putea, în timp. 

— Nu crezi că te-ai putea îndrăgosti aici? 

— Nu m-aş putea îndrăgosti de Mollie, surâse 
Loraine, cu umor. 

— O cunosc pe Mollie de câţiva ani buni şi nu-mi 
aduc aminte să-i fi inspirat cuiva vreun sentiment fierbinte, 
răspunse el. Cunoşti mulţi bărbaţi în Anglia? 

— Ştiu câţiva, care îmi sunt vecini şi cu care am fost 
prietenă încă din copilărie. 

Bret se aşeza neglijent în fotoliu alături de ea, 
privind-o cu insistenţă. 

— N-ai simţit, niciodată ceva mai mult, pentru 


niciunul dintre ei? 

Inima Lorainei se opri o clipă de emoție, apoi se auzi 
spunând: 

— Da, am simţit. 

Nu putură continua discuţia pentru că afară se auzi o 
maşină oprindu-se şi apoi paşi grăbiţi spre sufragerie. 
Pentru câteva secunde, tensiunea din atmosferă crescu, 
apoi Bret se ridică şi deschise uşa. 

Bărbatul care intră era puţin mai scund decât gazda 
sa din acea seară, şi probabil cu vreo cinci ani mai în 
vârstă. Deşi grizonant la tâmple, faţa lui avea o mină foarte 
tinerească, iar buzele ridicate în sus te asigurau că eşti în 
faţa unui om generos şi plin de umor. Chiar mai înainte ca 
Bret să facă prezentările, doctorul întinse mâna spre 
Loraine. 

— Domnişoara Famley, care nu e atât de ruşinoasa pe 
cât pare, spuse Bret. Ce doreşti să bei la ora asta, doctore? 

— Un whisky mic, cu gheaţă, răspunse noul musafir, 
după care se aşeza în fotoliul dintre Loraine şi şemineu. 

— Deci, tu eşti Loraine Famley, începu el. Patrick mi- 
a pomenit de câteva ori despre tine, dar vorbea ca despre 
o şcolăriţă. 

— Adevărat? se înroşi Loraine de emoție. l-aţi 
cunoscut bine? 

— Era perfect sănătos, aşa că n-a fost pacientul meu, 
nici nu l-am întâlnit vreodată în vreun context social. Pe 
doamna Famley am cunoscut-o, dar numai în probleme 
legate munca mea. 

Doctorul îşi căută paharul, îşi sorbi, gânditor, 
whiskyul şi continuă: 

— Trebuie să vorbim despre asta mai târziu. 

— Sunt puţin impacientată, răspunse Loraine, 
agitându-şi mâinile. Credeţi că există vreo modalitate de a 
o întâlni pe cumnata mea? 

John Cârland ezită puţin, după care îi artuncă o 
privire nesigură lui Bret. 

— Cred că poţi să-i răspunzi la această întrebare, nu-i 
aşa? spuse acesta. Ce era cu avocatul ăla din Calgary? 


După aceste cuvinte, Bret se adânci în fotoliul său, 
fumându-şi tacticos ţigara. Din când în când, privea cu 
atenţie reacţiile Lorainei, dar pentru o bună bucată de 
timp, nu mai interveni în discuţie. 

— N-am ştiut niciodată foarte multe lucruri despre 
viaţa personală a Andrei Famley. Era o femeie drăguță, 
bine îmbrăcată şi foarte fericită şi mulţumită de fiul ei. E 
tot ceea ce pot să spun despre ea. Unele paciente sunt 
foarte deschise cu mine din primul moment, altele se 
dezvăluie pe parcurs, chiar fără voia lor, dar doamna 
Famley a rămas pentru mine un mister. 

— Dar ce e cu acest avocat din Calgary? nu se lăsă 
Loraine. 

— Se pare că a avut nevoie de nişte acte în legătură 
cu fiul său şi, astfel, i-a dat acestui avocat şi numele meu, 
având în vedere faptul că băiatul a fost sub supravegherea 
mea, ca toţi copiii de aici. Asta e tot ceea ce as putea să-ţi 
spun. 

Loraine îşi plesni genunchii cu palmele. 

— El ştie, în mod sigur, să-mi spună mai multe lucruri 
despre Andra, şopti ea, ca pentru sine. Unde e Calgary? 

De astă dată, Bret se implică repede în discuţie: 

— În Alberta, la mii de mile de aici. 

— Dumnezeule, răspunse Loraine cu glas pierdut, dar 
îşi reveni imediat. Trebuie să-i scriu. Nu mai pot să aştept. 

— Oricum, nu e cazul să faci un asemenea drum. Nu 
cred că îţi va spune nimic. 

În cel mai bun caz, o va anunţa pe cumnata ta că eşti 
în Canada, spuse Bret hotărât. 

— În acest caz, cred că nu o voi găsi niciodată, oftă 
Loraine. Sau, poate o voi vedea, dar nu va fi de acord să 
existe vreo legătură între noi. Sunt sigură acum că l-a rănit 
foarte mult pe fratele meu. 

— Crezi că doamna Famley a fost o astfel de soţie, 
doctore? întrebă Bret, cu o uşoară ironie în glas. 

— Tot ce pot să spun cu siguranţă e că nu şi-a făcut 
prieteni pe-aici. 

— Probabil era pe deplin satisfăcută de existenţa 


micuţului Patrick în viaţa ei şi nu mai căuta altă companie, 
nici măcar pe cea a fratelui meu, spuse cu tristeţe Loraine. 

Remarca aceasta îi cufundă pe toţi în tăcere. 
Doctorul privi în gol, ca şi cum cele auzite nu cereau 
niciun fel de răspuns, iar Bret se ridică să-şi arunce ţigara 
în focul ce ardea mocnit în şemineu. 

Mişcarea aceasta păru să fie, de asemenea, un semn 
pentru Gaby Muraile, deoarece uşa dinspre bucătărie se 
deschise brusc şi ea intră zâmbitoare în sufragerie: 

— Bună seara la toată lumea, spuse ea voioasă. Cina 
e gata, Bret. 

— Minunat. Sosim imediat. 

Sala pentru masă era o nişă spațioasă, în continuarea 
bucătăriei, de unde în timpul zilei se putea contempla 
lacul, cuibărit la umbra pinilor înalţi. Cina era compusă din 
peste, biftec şi o budincă de-a dreptul delicioasă. 

Vinul şi cafeaua fuseseră aduse în sufragerie. Totul 
fusese ales, se părea, în funcţie de preferinţele exclusive 
ale lui Bret. Gaby, după toate aparențele, era foarte atentă 
la dorinţele lui. Nu degeaba nu era el interesat să se 
căsătorească, se gândi Loraine, urmărind relaţia caldă, 
amicală, dintre cei doi. 

Seara continuă într-un mod destul de plicticos; 
Loraine fusese întrebată o serie de lucruri convenţionale 
despre Anglia, primise câteva sfaturi despre cum era mai 
bine pentru ea să se comporte în Canada, şi cam atât. 

La ora zece şi jumătate, doctorul anunţă că trebuia 
să viziteze un pacient şi se grăbi să plece. 

— Pot s-o conduc eu acasă pe domnişoara Famley, 
Bret, şcoala e în drumul meu, spuse doctorul, pregătindu- 
se să ţină haina Lorainei, pentru a o ajuta să se îmbrace. 

— Foarte bine, răspunse Bret. Sunt sigur că va fi o 
companie extrem de plăcută. 

Doctorul îi ridică gulerul la spate, aproape automat, 
cu multă grijă, după ce o văzu îmbrăcată şi Loraine se 
gândi că, în mod sigur, el făcuse acest gest de nenumărate 
ori înainte cu pacienţii săi şi, probabil... cu multe alte 
femei. 


Bret îi conduse la maşina domnului Cârland şi, mai 
înainte ca Loraine să intre, o prinse încet de încheietura 
mâinii: 

— Nu-i scrie avocatului, mai înainte de a avea încă o 
întâlnire împreună. Eşti de acord? 

Loraine îşi ridică privirea spre el, încercând să spună 
ceva, dar el o întrerupse imediat: 

— E spre binele tău. Ne vedem mâine, adăugă Bret. 

— Bine, răspunse ea şi se aşeza pe scaun, lângă 
doctor. 

După ce maşina porni, Loraine se simţi foarte straniu 
şi nu era deloc sigură dacă era din cauza faptului că 
mâncase cu prea multă poftă bucatele făcute de Gaby cu 
atâta îndemânare, sau totul era din cauza căldurii cu care 
o luase Bret de mână, în ultimul moment. Noaptea era 
foarte întunecată şi lacul se întindea ca un hău în faţa lor. 

— Sunt foarte bucuroasă că sunteţi englez, domnule 
Cârland. Nu observasem înainte că bărbaţii englezi sunt 
atât de calmi. 

Doctorul surâse foarte larg: 

— De fapt, mă simt canadian. Am părăsit Anglia cu 
foarte mulţi ani în urmă şi nu m-am mai întors acolo nici 
măcar în vacanţă. Canada m-a cucerit. 

— Nu vi s-a părut niciodată că oamenii de aici 
exagerează puţin cu ospitalitatea? Nici nu mă cazasem 
bine la hotel, că Mollie Blain m-a şi transferat în 
dormitorul de la şcoală. În fiecare casă în care am intrat mi 
s-a oferit ceai, cafea sau prăjituri. Câteodată nici nu aveam 
timp de toate acestea... Cel mai mult dintre toţi m-a 
surprins, însă, domnul Winthrop. 

— El face parte din cea de-a doua generaţie de 
canadieni şi a colindat toată lumea. A stat o perioadă în 
Spania şi în Mexic. La „Râurile gemene” e pentru cinci ani, 
dar poate va rămâne pentru totdeauna. 

— A fost foarte drăguţ din partea domnului Winthrop 
că mi-a înlesnit această întâlnire cu dumneavoastră. Nici 
nu vă imaginati cât de plină de speranţă sunt acum, că ştiu 
nişte lucruri în plus despre Andra. E încă ceva ce vreau să 


vă întreb, domnule doctor, dar n-am vrut s-o fac la Wincona 
Lodge... Cum a primit Andra vestea morţii fratelui meu? 

— Am văzut-o la câteva ore după înmormântare, 
spuse doctorul, mutându-şi pentru câteva clipe privirea de 
la drum pe faţa ei... Am fost foarte surprins de modul în 
care mi-a răspuns când i-am adresat condoleanţele mele: 
„Slavă domnului că îl am pe micul Patrick”. 

Era o femeie care îşi ascundea întotdeauna foarte 
bine sentimentele, dar, totuşi, m-a surprins acest răspuns. 

— Da... Cred că modul ei rezervat de a fi l-a făcut pe 
fratele meu să se îndrăgostească de ea, pentru că şi el era 
la fel, răspunse Loraine, căzând pe gânduri. 

— Da, şi el era foarte retras. Aici nu e un lucru 
obişnuit ca cineva să urce la munte primăvara, imediat 
după topirea zăpezii, dar m-am gândit că se simţea ca într- 
o colivie în oraş, pentru că e obişnuia să se piardă de unul 
singur prin pădure chiar şi iarna. 

Nu mai vorbiră nimic, după asta. O duse până în faţa 
şcolii, iar Mollie, auzind maşina oprindu-se, deschise uşa, 
aprinzând lumina pe scară. Doctorul cobori din maşină şi o 
ajută şi pe Loraine, spunându-i ca şi cum şi-ar fi amintit în 
acel moment: 

— Adresa avocatului... Poţi să aduci ceva de notat, 
Mollie? spuse el. 

— Dar ştii unde se găsesc toate acestea, spuse ea, 
dându-se într-o parte din uşa, pentru a-i face loc să treacă 
spre sufragerie. 

Doctorul zâmbi, căutând adresa în agenda sa. 

— Cum se simt copiii tăi, Mollie? 

— Foarte bine, mulţumesc. Ar trebui să treci mai des 
pe-aici. 

— Da, o voi face cât de curând; acum trebuie să plec. 
Noapte bună. După plecarea lui, Loraine rămase aplecată 
deasupra mesei, privind îndelung adresa pe care o scrisese 
doctorul. 

— De când îl cunoşti pe domnul Cârland, Mollie? 

— De când am venit aici. Cred că s-au făcut nouă ani. 
Această adresă e din Calgary... Cumnata ta a plecat acolo, 


după ce a părăsit aceste locuri?... 

Vorbiră încă mult timp, la inevitabila ceaşca de cafea, 
dar Loraine nu scrise, totuşi, scrisoarea, aşa cum îi 
sugerase Mollie. 

Îi răspunse că e prea obosită. 

Mai târziu, în camera ei, Loraine se întrebă care 
fusese, de fapt, motivul pentru care îi fusese dat să facă 
această călătorie în Canada. Să o găsească pe cumnata ei 
şi pe micul Patrick, sau... 

Pentru ce altceva?... Mollie era cea mai bună 
prietenă pe care a avut-o vreodată. 

Loraine se gândi o clipă, după care îşi spuse din 
nou... Da, Mollie era prima sa prietenă. O scoțiană stabilită 
în Canada, la mii de mile distanţă de Worcester. Se 
înțelegeau fără să-şi spună niciun cuvânt. Nu era 
inteligentă, dar era isteaţă. Era generoasă, plină de umor, 
ştia să asculte şi era extrem de săritoare. In plus, avea o 
putere de muncă uriaşă şi se gândea permanent la ceilalţi. 

Loraine îşi dezbrăcă încet rochia albastră de lână şi 
se aşeza pe scaunul de la masa de toaletă, privindu-se în 
oglindă, la lumina lămpii. Se privea cu ochii strălucind de 
toate sentimentele inexplicabile care puseseră stăpânire 
pe ea. Pentru prima oară în viaţa ei, îşi dorea să fi fost 
frumoasă. Se analiză în întregime şi ajunse la concluzia că 
avea o imagine proaspătă şi dulce. Părul şi dinţii îi 
plăceau, într-adevăr, dar, în afară de asta, nu mai avea 
nimic frumos, se gândi ea. Restul era absolut 
nesemnificativ, din punctul ei de vedere. 

Se ridică să deschidă fereastra. Şcoala se afla în 
capătul străzii, aşa încât se putea bucura de foşnetul ierbii 
şi de aerul înmiresmat. Se plimbase printre toţi aceşti 
copaci care se ghiceau în întuneric şi observase că erau 
foarte diferiţi de ceea ce văzuse în Anglia. În seara aceasta 
însă simţea, chiar şi de la distanţa considerabilă dintre ei, 
fascinația lor tulburătoare. De peste tot, din grădină, din 
stradă, răzbătea până la ea balsamul proaspăt al frunzelor 
lor verzi. Întreagă această ţară era extrem de atractivă, 
într-un mod propriu numai ei. 


Inspiră adânc aerul tare şi nervii ei se liniştiră. 

În dimineaţa următoare, chemată afară de soarele 
strălucitor, Loraine se ocupă cu spălatul rufelor, pentru ea 
şi pentru Mollie. Era extraordinar, câtă poftă de muncă îţi 
dădea această atmosferă. Mai târziu, luându-şi ceaiul, se 
gândi cât de mult îi plăcea imaginea lenjeriei proaspăt 
spălate, întinsă la aer, pe sfoară, în bătaia vântului cu 
mireasma pădurii. 

Apoi veni timpul să pregătească prânzul şi se gândi la 
omletă şi o plăcintă cu mere. 

Fu foarte bucuroasă în momentul în care Mollie, 
venind pentru pauza de masă, o lăudă cu toată sinceritatea 
pentru cele preparate. 

— Problema tuturor educatorilor din lume, spuse 
Mollie în timp ce îşi băură apoi cafeaua, e că nu mai au 
timp să se ocupe de ei înşişi. Dar, lucrurile se 
compensează, întotdeauna. 

După ce Mollie se întoarse la munca ei, Loraine 
montă masa pentru călcat. Soarele era sus, acum, 
strălucind cu putere deasupra copacilor din faţa ferestrei. 
În bucătărie se auzea permanent rumoarea făcută de 
glăscioarele copiilor, dar astăzi, mai mult ca alte dăţi, 
vocile lor răsunau de peste tot, pentru că Mollie pregătea 
un cântec nou cu o parte dintre ei, iar ceilalţi erau liberi să 
se joace. Loraine zâmbi cu căldură şi luă fierul de călcat. 
Dacă era atentă, putea chiar distinge ce îşi spuneau. 
Răbdarea cu care Mollie îi înconjura era inepuizabilă, se 
gândi Loraine şi tresări cu putere imediat după aceea, 
pentru că auzi o bătaie în uşă, fără să fi auzit înainte paşi, 
ca de obicei. Lăsă cu grijă din mână fierul de călcat şi se 
îndreptă spre uşa sufrageriei. Avu nevoie de câteva minute 
bune pentru a putea îngăima, după ce deschise cu atenţie 
uşa: 

— Oh, bună ziua, vă rog, intraţi. 

Buzele lui Bret schiţară zâmbetul lui ironic, obişnuit: 

— Trăgeai un pui de somn? 

— Nu, răspunse înţepat Loraine. 

— N-am vrut să te jignesc, spuse el împingând mai 


mult uşa şi intrând cu paşii lui lenți, caracteristici, 
înăuntru. 

— Dar cum încăpeţi amândouă în camera asta? spuse 
el, uitându-se în jur cu ochi critic. 

— Se pare că nouă ne e de-ajuns. Nu ne-am 
împiedicat niciodată, până acum, una de alta. 

— Eşti foarte amuzantă câteodată, răspunse el, 
măsurând-o din cap până-n picioare. Ce făceai? 

— Călcam nişte rufe, în bucătărie. Vă rog să-mi 
iertaţi ţinuta, dar nu mă aşteptam să veniţi aici. 

— 'Ţi-am promis că ne vedem azi şi aici era cel mai 
probabil că te găsesc, spuse el cu răceală. Eram în drum 
spre casă şi... 

Se întrerupse, privind-o din nou cu mare atenţie. 

— Dacă îmi permiţi o remarcă, arăţi ca şi cum ai fi 
lucrat destul pentru o singură zi, până acum. 

Loraine se postase în uşa bucătăriei, ca şi cum ar fi 
vrut să se retragă acolo, din moment în moment. 

— Nu sunt obosită, răspunse ea, dacă asta e ceea ce 
doreaţi să insinuaţi. 

Bret îşi vâri mâinile în buzunare şi spuse cu 
nervozitate: 

— Această cumnată a ta, pare să fie foarte 
importantă pentru tine, dar refuz să vorbesc despre asta 
atâta timp cât stai acolo, în uşă, pregătită s-o zbugheşti în 
orice clipă. 

— Ah, îmi pare rău. Permiteţi-mi doar să mă asigur că 
totul e în regulă cu fierul de călcat. 

Loraine intră în bucătărie, aşeza mai bine fierul de 
călcat pe picioarele de azbest şi ascultă cu atenţie sunetul 
pianului, venind din sala de clasă. Copiii începură încet să 
cânte, unul câte unul, tot mai tare, şi cuvintele cântecului 
răzbătură până la ea, tot mai clar. Era Imnul Naţional al 
Canadei, se gândi ea, ascultând cu atenţie versurile pline 
de patriotism. 

După ce ultima notă se stinse, Loraine se întoarse 
brusc şi-l văzu pe Bret în spatele ei, privind-o enigmatic. 

— E imnul Canadei, nu-i aşa? spuse ea, surprinsă 


totuşi de prezenţa lui acolo. Copiii îl iubesc... 

— Ce sentimentală eşti în acest moment, spuse el, 
luând-o puţin în râs. Ce poate însemna pentru tine acest 
cântec? 

Loraine trecu peste tonul lui ironic şi schimbă 
subiectul. 

— Cred că lecţia de muzică s-a încheiat, aşa că Mollie 
se va întoarce curând. 

— Atunci, e mai bine să facem o plimbare cu maşina. 
Unde ţi-e pardesiul? 

Întrebarea lui sună ca o comandă şi, nu ştia nici ea 
de ce, Loraine se supuse şi alergă în camera ei să se 
îmbrace. Îşi trecu repede un pieptene prin părul blond- 
auriu şi îşi pudră la repezeală nasul. 

Când se întoarse, Bret o măsură cu atenţie şi se grăbi 
spre maşină. Loraine îl urmă, deşi înţelese că el nu avea 
niciun chef să dea ochii cu Mollie şi că această fugă o 
punea şi pe ea într-o lumină foarte proastă, în faţa gazdei 
sale. 

Părăsiră şoseaua principală şi intrară pe un drum de 
ţară, cu case foarte dichisite şi grădini minunate. 

Norii se mişcau pe cer, schimbându-şi formele 
aproape în fiecare clipă. Vântul bătea uşor dinspre 
dealurile împădurite, aducând până la ei şoaptele copacilor 
renăscuţi. 

— Parcă ar fi o primăvară englezească, comentă ca 
pentru sine Loraine. 

— Vei vedea cea mai frumoasă vară pe care ai trăit-o 
vreodată, îi răspunse Bret. 

— Toate astea nu înseamnă nimic pentru mine, atâta 
vreme cât nu mi-am îndeplinit misiunea pentru care am 
venit aici. 

— Bret trase maşina la marginea drumului, într-o 
poiană liniştită, cu iarbă înaltă şi opri, îngândurat, 
motorul. Capitolul 3 

— Te-ai gândit bine la toată această poveste cu soţia 
fratelui tău? 

— Nu-mi iese din minte istoria asta. Mă gândeam să-i 


scriu avocatului despre care mi-aţi vorbit aseară. 
Indiferent dacă vă întâlneam azi sau nu. 

— În general îmi ţin promisiunile, spuse el cu 
aciditate în glas. De ce crezi că venind aici ai mai multe 
şanse de a afla ceva despre cumnata ta? Canada e o ţară 
foarte întinsă. 

— Trebuie s-o văd măcar o dată, răspunse Loraine, 
presându-şi cu nervozitate degetele. Am făcut toată 
această călătorie până aici, tot acest efort, doar pentru a 
îmi îndeplini această promisiune dată mamei mele: că voi 
afla ce s-a întâmplat cu fratele meu. 

— Eşti tenace, nu-i aşa? Păcat că nu ţi-ai pus această 
calitate în slujba unei cauze mai importante. 

— Ceea ce m-a adus aici e foarte important pentru 
mine. 

Bret avu o izbucnire brutală: 

— Dar înţelege odată că femeia aceasta nu are niciun 
chef să te vadă. Poate s-a căsătorit din nou, între timp. 

— Chiar dacă este aşa cum spuneţi, vreau să-l văd pe 
micul Pat. 

— Aş vrea să te linişteşti, îi atinse el braţul, 
încercând să mai încălzească atmosfera. 

— Vreau s-o întâlnesc şi s-o fac să înţeleagă faptul că 
nu trebuie să vadă în mine un duşman. 

— Eşti sigură că nimeni altcineva nu i-a scris în 
numele vostru? Al tău şi al mamei tale? Nu există nicio 
rudă cu care aţi fost în conflict? 

— Nu. 

— Atunci, poate a existat un bărbat în viaţa ta 
înainte, care i-a scris ceva rău despre tine fratelui tău, că 
s-a schimbat aşa atitudinea lui faţă de voi şi nu v-a mai 
scris. Poate bărbatul acela de care ai fost îndrăgostită, aşa 
cum mi-ai mărturisit. 

Loraine îi aruncă o privire surprinsă. 

— Roland? Nu puteam să-i vorbesc despre 
problemele noastre, mama nu-l suporta. 

— Acesta a fost motivul pentru care nu te-ai măritat 
cu el? 


— Nu m-a cerut niciodată de soţie. 

— Nu te-ai măritat cu el pentru că mama ta te voia 
lângă ea? 

Degetele Lorainei se făcură pumn şi îşi presă cu 
putere genunchii. 

— N-am fost niciodată intimi. Doar prieteni. S-a 
căsătorit cu altcineva. 

— Asta te-a rănit atât de mult? insistă el. 

Loraine făcu o pauză, gândindu-se cu privirile în gol. 

Anunţul acela din ziar o rănise. Se simţiseră bine 
împreună, deşi acceptase, la început, cu mare greutate 
invitaţiile lui. Pe urmă, la numai câteva luni după ce 
începuseră să iasă împreună, anunţul despre căsătoria lui. 
Şi toate astea după ce ea începuse să-şi deschidă inima 
pentru el, tot mai mult... 

— Să lăsăm asta, spuse Bret, brusc. Să ne întoarcem 
la prezent. M-am hotărât să mă implic în această poveste, 
pentru a încerca să te ajut. Voi scrie o scrisoare la staţia de 
cercetare. Îi voi întreba din nou pe cei care l-au cunoscut 
pe fratele tău dacă ştiu ceva despre cum s-au petrecut 
lucrurile, dar de astă dată o voi face în calitate de prieten 
al tău. Aşa nu voi fi refuzat, în mod sigur, spuse el, în timp 
ce ridică geamul din dreptul lui, pentru a pune stavilă 
rafalei de vânt care se abătu peste maşină. 

— Aţi face asta pentru mine? spuse ea cu emoție. V-aş 
rămâne foarte recunoscătoare, dar, totuşi, ce anume v-a 
determinat să vă gândiţi la asta? spuse Loraine, cu inima 
bătând de emotie, simțindu-se dintr-odată mult mai intimă 
cu el, după ce închisese geamul. 

Bret îşi ridică privirea peste volan, uitându-se pierdut 
peste copacii din faţa lui. _ 

— Ai venit la mine şi mi-ai cerut să te ajut. In acelaşi 
timp, cred că eşti nerăbdătoare să te întorci acasă. Să 
scriu o scrisoare nu mă costă nimic şi, în plus, vei afla câte 
ceva din tot ceea ce te interesează, în mod sigur. Ai cumva 
la tine adresa acelui avocat? 

— Nu, dar e foarte simplă şi mi-o amintesc. 

— Foarte bine, atunci scri-o, spuse el, luând o carte 


de vizită de pe bordul maşinii şi un stilou din buzunarul 
cămăşii. 

Loraine notă adresa, după care îi întinse încet stiloul 
şi cartea elegantă de vizită: 

— Sper că nu m-aţi considerat o ingrată că nu v-am 
mulţumit pentru întâlnirea pe care mi-aţi înlesnit-o cu 
doctorul Cârland, dar vreau să vă spun că m-am simţit 
foarte norocoasă, pentru asta şi pentru... multe altele. 

— Cu plăcere, micuţo, îi răspunse el, într-un stil 
comic, foarte canadian. Nu avem printre noi în fiecare 
primăvară pe cineva de felul tău. Cum stai cu inhibiţiile? 

O pasăre ţipă ascuţit undeva în înaltul cerului, vântul 
legănă vârfurile copacilor cu sunetul valurilor îndepărtate, 
după care câţiva stropi de ploaie izbiră parbrizul. 

— Sunteţi singura persoană care a observat că am o 
mulţime, spuse ea, roşind uşor. 

— Nu sunt orb, copila mea. Ți-e frică să vii în contact 
cu persoane străine, în mod special cu bărbaţi. Te-ai gândit 
de o mie de ori înainte de a veni cu mine dacă faci bine sau 
nu. 

— Dar n-aş fi făcut-o, dacă eraţi acel tip ordinar de 
bărbaţi care... 

— Ca John Cârland?... 

— De modul de a fi al domnului doctor îşi poate da 
seama oricine, încă de la început, replică ea. 

— Oricum, ar fi prea bătrân pentru tine; are treizeci 
şi nouă de ani. 

— Ultimul lucru la care mă gândesc este să-mi 
complic viaţa aici cu vreo problemă de dragoste. De fapt, 
nu vreau probleme în legătură cu dragostea, în general. 

— Ceea ce demonstrează faptul că ai fost mult mai 
legată de acel Roland decât mărturiseşti. 

Cu acestea, Bret întoarse maşina şi porni spre Sainte 
Beauve. 

Când ajunseră în faţa şcolii, o văzură pe Mollie 
traversând strada spre ei. Auzise maşina şi venise să-i 
întâmpine: 

— V-am văzut când aţi plecat şi bănuind că nu veţi 


întârzia foarte mult, v-am aşteptat cu ceai. 

Bret ieşi din maşină, dar se opri la câţiva paşi de 
aceasta. 

— Mulţumesc, Mollie, dar nu voi intra. Ce fac copiii? 

— Sunt foarte bine cu toţii. Astăzi şi eu sunt nespus 
de fericită, pentru că am primit o scrisoare de la Wade. 

— E mai bine? întrebă Bret cu interes. 

— Da. E în convalescenţă, acum. 

Mollie îi explică apoi Lorainei: 

— Wade e fratele despre care ţi-am vorbit. A fost 
rănit foarte grav. A căzut un copac peste el, la fermă. 
Acum, însă, e destul de bine pentru a putea părăsi spitalul. 
M-am gândit să stea aici, pentru următoarele trei, patru 
luni. 

— Îi voi rezerva o cameră la Lake Wincona. Va mânca 
bine, va putea pescui, sau va vâna rațe, iar eu şi Loraine îl 
vom vizita în weekend, ori, uneori, seara. După o 
săptămână, vom face un picnic pe malul lacului. Cum va 
veni aici, Mollie, şi când? 

— Se pare că va ajunge mâine. Mă voi întâlni cu el în 
Sainte Beauve. Trenul lui soseşte la opt seara, aşa că voi 
comanda un taxi şi... 

— Nu, Mollie, nu e nevoie să faci asta. Te voi duce eu. 
De la gară mergem direct să-l cazăm. 

Voi aranja ceva şi pentru tine, aşa că nu vei fi nevoită 
să te întorci seara atât de târziu. 

— Oh, mulţumesc foarte mult, Bret. Am avut noroc că 
ai trecut pe-aici. 

Bret zâmbi şi se întoarse spre Loraine: 

—  Domnişoara Famley, atunci voi trimite azi 
scrisoarea, dar nu te aştepta să ai un răspuns mai devreme 
de o săptămână. După ce vom şti cum stăm, va trebui să ne 
mişcăm foarte repede. Deci, toate cele bune, fetelor. Voi fi 
aici mâine seară la şapte şi jumătate, suşe el, după care, cu 
un fluturat uşor din degete, se urcă în maşină şi porni. 

Mollie o prinse de braţ pe Loraine şi porniră şi ele 
spre casă. 

— O să-ţi placă, Wade, vei vedea. E un om foarte de 


treabă. Accidentul a fost un mare ghinion pentru el. Îl 
ajută pe unchiul meu la fermă de mult timp, dar acum îl voi 
ţine o perioadă aici, să se odihnească, după care îl voi duce 
acasă. Odată intrate înăuntru, Mollie închise uşa şi întrebă 
aproape şoptit: 

— S-a întâmplat ceva rău între tine şi Bret? 

— Nu, răspunse Loraine surprinsă. De ce crezi asta? 

— Pentru că am darul de a detecta tensiunea din 
atmosferă, mai mult decât oricine altcineva, cred. Dar, mă 
rog, nu e problema mea. Sunt bucuroasă că s-a întâmplat 
să treacă azi pe-aici. 

— N-a fost o simplă întâmplare. 

Loraine trase mai aproape de ea ceaşca de ceai 
oferită de Mollie şi schimbă subiectul: 

— Spune-mi, Mollie, n-ar fi mai bine ca Wade să stea 
aici, ca să-l poţi îngriji mai bine? 

— M-am gândit la asta, dar nu s-ar putea odihni cu 
gălăgia pe care o fac copiii, şi n-are niciun fel de distracţii 
aici. O să-i placă acolo, aproape de lac. Familia 
Mackenzies, care mai trece pe-acolo, e prietenă cu Bert şi 
trag cu toţii la un mini-hotel, construit de ei. E şi un 
restaurant acolo, dar mâncarea îi poate fi adusă şi în 
cameră, fără nicio problemă. Au şi câteva canoe acolo, 
poate pescui, poate vâna... Mă întreb dacă Bret îi va putea 
împrumuta un cal. 

— Nu-mi închipuiam că ştii atât de multe lucruri 
despre Bret Winthrop, spuse ea, adăugând în ceai lapte şi 
zahăr. 

— Nu ştiu foarte multe lucruri despre el. Nu l-am 
vizitat niciodată, doar că l-am întâlnit în diverse situaţii 
sociale şi m-a condus de două sau trei ori acasă. 

Apoi, Mollie căzu pe gânduri o vreme, mai înainte de 
a vorbi din nou, pe un ton absolut schimbat: 

— Nu ştiu dacă să-l chem pe doctorul Cârland să-l 
examineze pe Wade sau s-o fac doar dacă va fi absolut 
necesar. 

— Doctorul Cârland şi fratele tău sunt prieteni? 

— Wade îl ştie pe doctor de când îl ştiu şi eu, dar s-au 


cunoscut mai bine doar cu vreo optsprezece luni în urmă. 
Loraine ai putea să mă ajuţi să-mi transform o rochie de 
anul trecut? Nu vreau ca Wade s-o recunoască. 

Loraine acceptă cu plăcere, pentru că o relaxa foarte 
mult să se ocupe de casă şi de problemele care nu erau 
legate doar de căutarea Andrei. 

Îi sugeră, aşadar, să folosească nişte accesorii sau să 
cumpere material pentru o rochie nouă. 

— Când nu sunt la scoală, îi spuse Mollie, îmi place 
să mă îmbrac seara cu pantaloni şi bluză. 

— Dar nu e potrivit să porţi pantaloni seara, trebuie 
să ai o rochie. 

— E foarte bine cu pantaloni şi o bluză adecvată, 
Loraine. Vei sta aici mai mult timp şi va trebui să te 
adaptezi şi tu la moda de aici, nu te poţi îmbrăca în orice 
ocazie cu taior. 

Cumpărară o mulţime de accesorii, un pardesiu, o 
pereche de pantaloni noi şi câteva bluze pentru Mollie, 
care se simţea fericită şi emoţionată de venirea lui Wade. 
Se întorsese din clasă ori de câte ori prinsese un moment 
liber şi număra orele care mai rămăseseră până la venirea 
trenului. 

— Mâine îl vei întâlni şi tu pe Wade, nu-i aşa? Vom 
merge împreună mâine, să ţi-l prezint. 

Fericirea o făcea pe Mollie să arate mult mai tânără, 
iar nasul ei drept îi dădea un aer extraordinar de 
distincţie. După ce se îmbrăcă de plecare în hainele 
cumpărate împreună şi îşi pudră puţin faţa, Mollie 
devenise de-a dreptul frumoasă. 

Bret sosise la ora promisă, dar nu intră în casă. 
Loraine auzise maşina oprindu-se, îi ură prietenei sale o 
seară plăcută, după care se retrase în micul ei dormitor. 

Citi, ascultă o piesă la radio, făcu o baie, apoi se 
îmbrăcă în pijama şi capot şi o aştepta pe Mollie. 

La unsprezece şi jumătate, se auzi din nou o maşină 
oprind în faţa casei. Apoi, îl auzi pe Bret spunând: 

— Arată minunat, Mollie, dar sâmbătă voi avea mai 
mult timp pentru a-i trimite un cal. li voi spune lui Ted să-l 


ducă. 

— Da, arată bine, nu-i aşa? Nici nu ştii cât de 
recunoscătoare îţi sunt pentru ceea ce ai făcut pentru 
mine şi Wade în seara asta, Bret. Mulţumesc din tot 
sufletul. 

— Eşti foarte drăguță, Mollie. Ah, adăugă el, 
schimbând subiectul, spune-i te rog, domnişoarei Famley 
că am trimis scrisoarea. Noapte bună, Mollie. 

— Bună, Loraine, spuse Mollie intrând în bucătărie. 
Foarte drăguţ din partea ta că m-ai aşteptat, spuse ea, 
scoţându-şi pălăria şi aşezând-o pe o măsuţă alăturată. 

Oftă satisfăcută şi-i transmise Lorainei mesajul lui 
Bret. După asta, îi vorbi despre Wade. 

— E foarte bine pentru el că poate să stea la hotel. 
Arată minunat, Loraine. Unchiul meu s-a gândit să ne 
trimită maşina lui, aşa că, o parte din problema 
transportului va fi rezolvată... Voi bea o ceaşcă de lapte, 
dacă ai fost atât de drăguță să-l păstrezi cald pentru 
mine... 

Se aşeză şi, pe deasupra ceştii cu lapte, cu ochii 
arzând, îşi aminti de anii copilăriei. Wade era cu opt ani 
mai mic decât ea şi lucrase într-un birou dintr-un oraş din 
provincia lor, înainte de a pleca la ferma unchiului său, ca 
mai tânărul lui partener. 

Ceasul din bucătărie bătu miezul nopţii şi ele se 
pregătiră de culcare. 

Ziua de joi fusese pentru Loraine o zi plină. Făcuse o 
mulţime de cumpărături, gătise, dar îi rămăsese timp şi 
pentru a hoinări pe dealurile stâncoase, respirând cu poftă 
aerul proaspăt şi tare. Se întoarse apoi, relaxată şi fericită, 
la locuinţa ei modestă din cadrul şcolii şi intră direct în 
bucătărie. Işi spălă mâinile şi pregăti apa de ceai în 
aşteptarea gazdei sale, când observă pe cineva în uşa 
dintre bucătărie şi sufragerie. 

— Tu eşti Wade, nu-i aşa? zise ea, cu inima încă 
bătându-i cu putere, din cauza sperieturii. 

— Îmi pare rău că te-am speriat, spuse el cu o voce al 
cărui ton era versiunea masculină a vocii prietenei sale. Tu 


trebuie să fii fata din Anglia, nu-i aşa? Încântat să te 
cunosc, adăugă el, întinzându-i o mână foarte slabă şi 
bronzată. 

Wade Blain era destul de înalt, slab, cu părul puţin 
mai deschis la culoare decât al surorii sale. Era un bărbat 
frumos, se gândi Loraine, fără voia ei. 

— Mollie mi-a spus că vei rămâne mai mult timp în 
oraş, spuse el, evident, pentru a face conversaţie. 

— Ia loc, te rog, spuse Loraine. 

Wade rămase însă în continuare în uşă. 

— După descrierea făcută de Mollie, îmi închipuiam 
că arăţi cu totul altfel. 

— Cum... altfel? întrebă Loraine, surprinsă. 

— Mi-a spus că eşti mică, foarte îngrijită, dar palidă. 
Constat însă că, cel puţin în acest moment, eşti foarte 
îmbujorată, răspunse Wade, intrând în sfârşit în bucătărie 
şi aşezându-se pe unul dintre scaune. 

— Poţi să călăreşti un cal sau să pescuieşti? Sau 
măcar să dansezi? întrebă el privind-o peste masă. 

— Răspunsul e de trei ori nu, spuse Loraine. Dar să 
dansez, poate as putea încerca. 

— Cred că ai putea învăţa să călăreşti. Îi voi spune lui 
Bret... 

— Nu, aproape strigă Loraine. 

— Nu? De cine te temi?... De cal sau de Bret? râse el 
şi Loraine râse şi ea, deşi nu-i venise tocmai uşor să o facă. 

— Nu e prea plăcut să stau acolo, singur în cameră, 
comentă el. 

— Sora ta credea că vei fi foarte mulţumit aşa. 

Nu primi însă niciun răspuns, pentru că Mollie îşi 
făcu apariţia în bucătărie. 

— Cum se face că eşti aici, Wade? îşi mustră ea 
fratele, cu căldură. Încă una ca asta şi vei avea probleme, 
cu siguranţă. Ai dormit bine? 

— Ca un copil. 

— Nu vom bea acum ceaiul în bucătărie, spuse 
Mollie. Hai să ne simţim mai confortabil, de data asta. 

Wade purtă tava în sufragerie, îi oferi surorii sale 


ceaşca de ceai şi el luă ceaşca oferită de Loraine. Mâncă 
apoi nişte biscuiţi făcuţi în casă şi îşi aprinse o ţigară. 

— Veniţi cu mine la hotel? spuse el vesel. Am lăsat 
vorbă acolo că voi fi însoţit de două persoane la cină. 

— Venim, Wade, răspunse Mollie, dar nu cred că 
trebuie să ne conduci acasă, după aceea. 

— Nu mă trata aşa, Mollie. Nu sunt invalid. 

— Te-ai restabilit mult mai repede decât aş fi crezut, 
adevărat, dar trebuie totuşi să fii prudent. De ce nu vrei să 
te examineze John?... Pentru orice eventualitate, doar. 

— Nu-mi place stilul lui, Mollie, spuse el, cu 
nervozitate. 

— Nu ţi-am cerut să-l vezi ca prieten, doar ca 
pacient, spuse Mollie. 

— Refuz să fiu pacientul lui. Şi, la urma urmei, n-am 
nevoie de medic, Mollie. 

— Dacă vei avea nevoie, totuşi, voi apela la John, 
răspunse Mollie, ieşind din cameră 

Loraine îl privi pe Wade cu multă atenţie, după 
ieşirea surorii lui. La cei douăzeci şi şapte de ani ai săi, 
părea foarte mulţumit de sine, ceea ce explica, probabil, 
tonul cu care îi vorbea surorii sale, care era capabilă să 
facă orice pentru el. 

În următoarele zile, Loraine avu ocazia să-l cunoască 
şi mai bine pe Wade. 

Cabana sa, una din cele cincizeci aflate în 
proprietatea familiei Mackenzies era extrem de plăcută. 
Locul în care era amplasată era, de asemenea, extrem de 
atractiv. 

Sâmbătă, aşa după cum promisese, Bret îl trimise pe 
Ted cu un cal pentru Wade. 

Ted era negricios şi scund şi foarte puţin dispus să 
comunice. Totuşi, înainte de a pleca, încălecase el însuşi 
poneiul, pentru a se asigura că totul e în deplină regulă. 

Wade insistă pe ideea de a-i cere lui Bret un cal şi 
pentru Loraine, dar Mollie fusese absolut împotrivă. 

— Pentru moment, i-am cerut prea multe lui Bret, 
spuse ea, întorcându-se în scaun şi privind peisajul idilic. 


— Dacă am avea încă un cal, spuse Wade, eu şi 
Loraine am putea călări împreună, fără a te avea pe tine 
prin preajmă, continuă el pe un ton de glumă. 

— Eu sunt foarte ocupată cu şcoala, aşa că vei putea 
fi singur cu Loraine în fiecare vineri, răspunse Mollie, 
încercând să zâmbească. 

— Putem să ne distrăm foarte bine aici împreună, eu 
şi Loraine, chiar dacă nu călărim. 

— Nu vei putea călări oricum mâine, spuse Mollie, 
privind norii strânşi pe cer. Sun-o pe Loraine după zece, 
mâine dimineaţă. 

— Mâine e ziua noastră pentru spălat, îi reaminti 
Loraine. 

— Atunci, miercuri, preciză Mollie. 

Aşa se face că miercuri, după unsprezece, Loraine îşi 
bea sucul de portocale pe terasa cabanei lui Wade, în timp 
ce el se ocupa de peştele proaspăt prins. La un moment 
dat, Wade dispăruse din locul în care era şi Loraine îl simţi 
în spatele său, privind-o atât de insistent, că îşi simţi inima 
bătându-i nebuneşte. 

— Eşti absolut inocentă, cred. E adevărat? Ai venit cu 
mine aici, unde suntem absolut singuri şi nici nu te 
gândeşti că aş putea profita de situaţia asta. 

— Cred că am încredere în tine, spuse Loraine, 
aproape pierzându-și glasul. 

— De ce? Pentru că Mollie mi-e soră? Asta poate să 
nu aibă niciun fel de importanţă, spuse el. Poate fi o 
înţelegere tacită în familie. 

— Mollie n-ar face asta. 

— Aş vrea doar să nu mă subapreciezi, aşa cum face 
Mollie. 

— Nu e tocmai o dovadă de loialitate din partea ta să 
gândeşti aşa. Eu o apreciez foarte mult pe sora ta. Are 
foarte multe calităţi. 

— Cu toate astea, dă-mi voie să-ţi spun că e nebună. 
Ştii de câţi ani e profesoară? De cincisprezece. Peste alţi 
vreo cincisprezece ani va avea deja cincizeci de ani şi o 
sută de dolari în bancă şi va fi motivul de râs al aşa-zişilor 


ei prieteni. 

— Faci foarte rău că gândeşti aşa. Mollie depune 
foarte mult efort pentru slujba ei. Poate chiar mai mult 
decât o faci tu la fermă şi, în plus, n-are niciun fel de 
teamă cu privire la viitor. Ceea ce e cu adevărat minunat în 
viaţă, e să faci în prezent tot ceea ce-ţi doreşti şi să nu te 
gândeşti la viitor. 

— Ceea ce îmi doresc foarte mult în acest moment e 
să te pun jos şi să fac dragoste cu tine, spuse el, tachinând- 
o, doar că mă gândesc la ce ar putea însemna asta pentru 
viitor. Eşti foarte drăguță, Loraine. 

— Mulţumesc foarte mult. Îţi voi da ceva de băut 
pentru asta, glumi ea. 

— Nu fugi niciodată de un compliment, îi spuse el, 
privind-o cu ochii arzând. Şi, mai ales, nu fugi de mine. 
Mai înainte de a pleca de aici, sunt sigur, voi putea avea 
promisiunea ta că te vei căsători cu mine. 

— Dacă mă iei aşa, s-ar putea să te ocolesc. 

Discuţia decursese, totuşi, în modul cel mai amical cu 
putinţă şi la ora unu urcaseră la restaurant pentru masa de 
prânz. După ce se delectaseră cu bucatele delicioase, se 
întinseră comod în hol, în fotoliile mari şi primitoare. 
Loraine se aşeză mai comod în fotoliu, savurând în tihnă 
miresmele parfumate ale primăverii, care răzbăteau pe 
fereastra larg deschisă. Contempla cu ochii aproape închişi 
vârfurile pinilor înalţi, înşiraţi în apropierea lacului, când 
auzi o voce întrebând-o pe un ton ridicat: 

— Scuzaţi-mă, don'şoara, da’ e cineva în hol care zice 
că vrea să vă vadă. 

Loraine se întoarse spre băiatul în uniformă, 
surprinsă. 

— Eu? Dar nu locuiesc la acest hotel. Trebuie să fie o 
greşeală. 

— Nu sunteţi don'şoara Famley? 

— Ba da. 

— Păi, doamna asta vrea să vă vorbească. 

— Vin imediat. 

Urmându-l, pe portarul hotelului, Loraine fu 


bucuroasă că era îmbrăcată într-o rochie obişnuită, 
cumpărată în Anglia. Îndreptându-se spre hol cu paşi mici 
şi repezi, se întreba cine putea fi, dar în afară de Mollie nu- 
i veni nicio altă persoană în minte, care mai ştia că era 
acolo. Totuşi, în timp ce cerceta cu atenţie feţele 
persoanelor strânse în hol, Loraine începu să bănuiască 
cine o putea căuta. 

Inăltuţă, cu forme ascuţite, dar graţioase, cu bucle 
negre ondulate revărsate în valuri de sub basca mică, ochi 
verzi, trăsături perfect proporţionate şi nări fremătând 
delicat. O faţă care nu se putea uita cu uşurinţă. 

O haină de nurcă atârnând neglijent pe unul dintre 
braţe, o rochie neagră, subţire, lipită de corp. 

— Loraine? întrebă ea cu un accent liniştit şi 
mătăsos. Domnişoara Blain, de la şcoală, mi-a spus că te 
pot găsi aici. Eu sunt Andra. Ce mai faci? 

Nici în cele mai aprinse clipe ale imaginaţiei ei, 
Loraine nu se gândi vreodată la o situaţie de acest fel. Se 
văzuse colindând de colo până colo prin Calgary, întrebând 
din uşă-n uşă, şi-l imaginase pe micul Patrick la fereastra 
unei căsuțe dărăpănate în timp ce mama sa îi adresa în uşa 
cuvinte cu totul şi cu totul lipsite de politeţe, dar nici 
măcar o secundă nu s-a gândit vreodată că va avea în faţă, 
la Sainte Beauve, această femeie bogată şi plină de 
echilibru în exprimare. 

— Sunt foarte bucuroasă că te pot întâlni, în sfârşit, 
spuse Loraine cu mult calm, în ciuda tresăririi ritmice a 
pieptului, care îi trăda emoția. Ai mâncat de prânz? 

— Mai mult decât oricând. 

— Să vezi şi să nu crezi! exclamă Wade, sosind în 
grabă. E chiar doamna Famley!... 

— Cred că şi eu îmi amintesc de tine. Nu numele, dar 
după faţă, sigur te-am mai văzut. 

— E ceva şi asta, răspunse el, admirând fără nicio 
reţinere haina de blană. Unde mergem? 

Loraine interveni imediat, nerăbdătoare: 

— Wade, ai ceva împotrivă dacă ne retragem în 
camera ta? Avem o mulţime de lucruri să ne spunem. 


— Daţi-i drumu', spuse el, cu o clipire de suspiciune. 
Eu mă duc să mă antrenez puţin cu mingea de baseball. 

Loraine se uri auzindu-se cum se bâlbâi adresându-se 
Andrei în următorul moment: 

— Vrei... ai vrea să vii cu mine?... Nu e departe. 

Coborând scările alături de Andra, Loraine se simţi 
ca şi cum ajunse la punctul culminant al aşteptărilor sale... 
Nu, nu mai era cale de-ntoarcere. Capitolul 4 

Andra se lăsă să alunece într-unul din şezlongurile de 
pânză de cort aflate pe terasa camerei lui Wade şi îşi 
încrucişă cu eleganţă picioarele, uluitor de frumoase. 

Loraine îşi aruncă repede privirile spre mâinile de pe 
care Andra tocmai scosese mănuşile şi descoperi cu 
bucurie verigheta groasă, de aur, pe care - se gândi ea- 
Patrick o sărutase de multe, multe ori. 

În Anglia, ori de câte ori se văzu în imaginaţie cu 
Andra, întâlnirea lor fusese întotdeauna plină de afecţiune, 
chiar dacă una destul de rezervată. În acest moment, însă, 
Loraine simţise, fără niciun fel de îndoială, că între ele 
două nu putea exista nici cea mai mică legătură. Toată 
alura Andrei părea să spună asta. Cu toate astea, îşi spuse 
Loraine, va trebui să afle ce dorea. Căută în buzunarul 
şezlongului un pachet de ţigări şi-l întinse spre femeia din 
faţa ei. 

— Fumezi? 

— Mulţumesc, dar am ţigările mele proprii, spuse 
Andra şi scoase, dintr-o tabacheră de aur încrustată cu 
iniţiale de diamant, o ţigară lungă şi fină. 

— Vin de la Winnipeg... Avocatul meu mi-a vorbit 
despre scrisoarea domnului Winthrop şi m-am gândit că e 
mai bine să vin să-ţi răspund prin viu grai la tot ceea ce 
vrei să ştii. 

— A fost o surpriză imensă, într-adevăr, să te văd aici 
şi sunt foarte bucuroasă că s-a întâmplat aşa. Am venit din 
Canada în mod special pentru a te întâlni pe tine şi pe 
micuțul Patrick. Seamănă cu tatăl său? întrebă Loraine, cu 
un zâmbet foarte cald. 

— Nu. Seamănă cu mine. Nu ştiu dacă va fi posibil 


să-l vezi. Trebuie să mă gândesc la asta... Vocea ei sună, 
totuşi, veselă şi reflexivă. Scrisoarea domnului Bret 
Winthrop a fost foarte specială, ceea ce m-a determinat să 
vin chiar eu aici. Mai e şi faptul că ai traversat jumătate 
din globul pământesc pentru a mă vedea. Vreau să 
precizez însă, că nu conţinutul scrisorii domnului Winthrop 
m-a purtat până aici, ci tonul. 

— N-ai fi venit dacă îţi scriam eu, nu-i aşa? 

— Probabil că nu. În fond, nu eu sunt cea care ţi-am 
cerut să faci acest voiaj, nu-i aşa? Ai riscat să nu afli nimic. 
lartă-mă că sunt destul de rece cu tine, dar nu ştim nimic 
una despre cealaltă, deşi am fost măritată cu fratele tău 
mai mult de doi ani şi jumătate. l-am fost recunoscătoare 
întotdeauna lui Patrick, pentru că a făcut din mine ceea ce 
sunt astăzi, dar asta nu înseamnă că îl am în memorie într- 
un mod foarte sentimental. 

— Da, înţeleg acum de ce nu ne-ai scris niciodată. 

Pentru tine, noi nu însemnam nimic. 

— Mă tem că e foarte adevărat. 

— Mama mea a fost foarte nefericită din cauza ta, în 
ultimul an al vieţii ei. 

— Draga mea, răspunse Andra, cu modulaţiile ei 
specifice... Eu m-am măritat cu Patrick, nu cu familia lui. 
Am fost foarte bucuroasă că nu avea pe nimeni în Canada 
şi încă de la început am hotărât că vieţile voastre şi a mea 
nu se vor intersecta niciodată. Aveam destule planuri cu 
viaţa mea. Tu nu mă cunoşteai, aşa că scrisorile tale erau 
convenţionale, adresate soţiei lui Patrick, indiferent cine 
era aceasta. Aveam douăzeci şi doi de ani şi eram perfect 
capabilă să susţin propria mea afacere. 

— Ar fi fost drăguţ din partea ta dacă ne-ai fi spus 
câte ceva despre tine în toţi anii care au trecut. I-ai fi putut 
da mamei mele speranţe. 

— Dacă i-aş fi spus, i-ar fi scris lui Patrick scrisori 
care l-ar fi îndurerat, poate. 

— Patrick ştia ce gândeai? 

— Nu fi absurdă. Patrick mă iubea şi a fost de acord 
cu mine să nu-i spună mamei sale nimic despre mine până 


când nu voi simţi cu adevărat nevoia s-o fac. 

— Dar şi el ne scria mult mai rar de când se 
căsătorise cu tine. 

— N-aş putea spune de ce. Poate pentru că staţia de 
cercetare era în plină dezvoltare şi asta îl făcea să fie mult 
mai ocupat decât înainte. Cred că ai auzit, deja, detalii 
despre moartea lui. 

— Da, mi-a spus domnul Cârland câte ceva, răspunse 
Loraine, fără a mai întreba, aşa cum ar fi vrut, de ce nu a 
anunţat-o pe mama soţului ei despre accidentul produs, 
cum era de altfel normal şi adăugă: 

— Am înţeles că ai simţit nevoia să părăseşti acest 
oraş, la câteva zile după asta. 

Andra îşi lăsă privirile în podea. 

— De fapt, adevărul e că s-au întâmplat foarte multe 
lucruri în familia noastră, în toţi acei ani în care am fost 
căsătoriţi. Patrick nu v-a scris niciodată cum ne-am 
cunoscut? 

— A fost într-o vacanţă, dacă nu mă înşel, la 
Winnipeg, nu-i aşa? 

Andra încuviinţă. 

— A fost la cel mai extraordinar dineu pe care-l 
dăduseră vreodată magnații oraşului. Printre cei care 
fuseseră invitaţi de la staţia de cercetare „Râurile gemene” 
se numărase şi Patrick. Era străin, singur în ţara asta mare 
şi extrem de rezervat. Prea destul pentru a mă simţi atrasă 
de el, atunci. Ceea ce nu ştia Patrick era că eu, acolo, eram 
în elementul meu. Acel milionar care organizase totul, era 
cel mai bun prieten al tatălui meu vitreg - şi el 
extraordinar de bogat. Din nefericire, în acel moment, nu 
aveam niciun ban pe numele meu. 

— Asta nu cred că a avut vreo importanţă pentru 
Patrick. 

— Ai dreptate, spuse ea, cu un dispreţ abia perceput 
în contorsionarea de moment a buzelor sale. Oricum, n-am 
de gând să intru în mai multe amănunte, ţinând de viaţa 
noastră împreună, vreau doar să-ţi spun că am plecat din 
Sainte Beauve imediat după moartea lui Patrick, pentru că 


n-am suportat toată situaţia. Credeam că doctorul Cârland, 
care ţi-a dat adresa avocatului meu, ţi-a spus că eu şi micul 
Pat tocmai intrasem în posesia unor sume importante de 
bani. Moştenirea noastră e substanţială şi mă bucur pentru 
fiul meu. 

Stând acolo, pe scaunul de pe terasă, fără să se mişte 
deloc în timpul conversaţiei, în atmosfera aceea de 
primăvară în explozie, Andra era de o frumuseţe crudă şi 
insolentă. Fiecare parte a corpului său era atât de bine 
îngrijită, încât se vedea cât de colo că îşi petrecea zilele 
ocupându-se de sine însăşi, cu minuţiozitate. Gândind 
astfel, Loraine îi spuse involuntar: 

— Se pare că n-ai avut prieteni în Sainte Beauve. 

Expresia ei se schimbă radical: 

— Ce fel de prieteni aş fi putut avea în orăşelul ăsta? 
Nu le-am suportat niciodată modul de a fi, cu discuţiile lor 
interminabile despre copiii, cu vizitele lor fără sfârşit, în 
haine de casă. Patrick a propus, la un moment dat, să ne 
mutăm la „Râurile gemene”, dar ar fi fost acelaşi lucru. 
Sainte Beauve se potrivea cu Patrick, aşa cum se 
potriveşte şi cu tine, dar eu am fost obişnuită cu o altă 
scară socială. 

— Poate mult mai joasă, remarcă Loraine, caustic. 
Depinde de unghiul din care priveşti problemele. N-am 
înţeles, totuşi, de ce te-ai deranjat azi să faci tot acest 
drum? 

— Poate mâine mă voi întreba şi eu de ce am făcut-o. 
Tocmai m-am întors dintr-o lungă călătorie prin Europa şi 
cred că nu m-am trezit încă. Scrisoarea domnului Winthrop 
m-a intrigat foarte mult, aşa că azi-dimineaţă m-am trezit 
cu chef de ducă. Vreau să-l întâlnesc pe acest om straniu, 
care - după cum mi-a spus avocatul meu - e o mare 
personalitate în cercetarea chimică mondială, având nu 
ştiu câte descoperiri în probleme legate de reactorii 
nucleari, dar se interesează de probleme atât de minore 
pentru el. Asta m-a intrigat pur şi simplu, pentru că are o 
reputaţie de clarvăzător. 

— Sunt foarte surprinsă atunci că ai venit mai întâi la 


mine. 

— Am marea calitate de a putea anticipa 
evenimentele şi cred că nu mă vei blama că încerc să prind 
toate avantajele din acest fapt. 

Loraine simţi că nu mai avea nimic de tratat cu cea 
care fusese soţia fratelui său. Un singur lucru o mai 
interesa: 

— Unde este micul Patrick? 

— La o fermă, în Alberta. 

— Aş vrea să-l văd. 

— Nu sunt sigură că pot fi de acord, spuse ea. 
Nimănui nu-i este îngăduit să stea acolo pentru a vorbi cu 
Patrick mai mult de o jumătate de oră. Tu probabil va 
trebui să rămâi peste noapte. 

— Va fi doar o scurtă vizită şi din partea mea. Dacă 
nu voi reuşi să-l întâlnesc, voi considera misiunea mea 
doar pe jumătate îndeplinită. 

— Integritatea fiului meu a fost tot ce m-a interesat 
mai mult, spuse Andra. Din acest motiv m-am căsătorit cu 
fratele tău. Va trebui să mă gândesc, spuse ea, ridicându- 
se şi punându-şi mănuşile. Acum, voi pleca. Oamenii cu 
principii de felul celor pe care le ai tu mă plictisesc 
îngrozitor. Îţi voi aduce la cunoştinţa hotărârea mea, prin 
avocatul meu. 

Se ridică şi Loraine şi părăsiră împreună terasa, fără 
a-şi mai adresa niciun cuvânt. 

Când ajunseră afară, Andra aruncă o privire peste 
umăr în direcţia lacului: 

— Veneam foarte des aici, cu Patrick. Se credea cel 
mai bun pescar din regiune, spuse ea, şi Loraine îi văzu 
privirea plictisită. 

— Drumul ăsta duce la Wincona Lodge? întrebă 
Andra cu un interes vădit. 

— Da, dar domnul Whintrop nu e acasă, deocamdată. 

— Nu face nimic, spuse Andra cu accentul ei 
alunecos. Am timp destul. Pot aştepta. Cred că se va găsi 
cineva acolo să-mi ofere un sandviş şi o cafea. În plus, ador 
să conduc noaptea. 


După asta, fosta doamnă Famley se urcă în maşină şi 
demară în trombă, fără nicio privire înapoi. 

Loraine rămase locului, împietrită, gândindu-se cu 
inima frântă la fratele ei, care n-a avut parte de dragostea 
niciunei femei. Ochii i se împăienjeniră de durere şi se 
întoarse spre hotel cu mişcările unei păpuşi mecanice. 

Deşi se afla la o distanţă considerabilă de ea, ocupat 
cu antrenamentul său de baseball amator, Wade lăsă totul 
baltă şi veni în grabă spre ea. 

— Parcă e o dinamită. Ţi-a explodat drept în faţă, văd. 
A plecat? 

— Da. Wade, vrei să mă duci la internat? 

— Acum? 

— Da. Mollie e acasă, cred, deja, şi vreau să-i vorbesc 
urgent. 

— Mergem dacă vrei tu, dar nu mai face faţa asta. 

Loraine îi era foarte recunoscătoare lui Wade că 
tratase cu umor problema ei şi, în drum spre scoală, îi 
povesti mare parte din discuţia avută cu Andra. 

— De ce ai zis despre ea că e ca o dinamită? întrebă 
Loraine, încă afectată de întâlnirea cu fosta soţie a fratelui 
ei. 

— Am întâlnit-o de multe ori, când era aici dar nu mi- 
a acordat niciodată niciun fel de atenţie. Azi, însă... Hm!... 

— Ce vrei să spui? Ai văzut-o doar câteva minute... 

— Un bărbat observă lucrurile astea. 

Când ajunseră la scoală, Mollie îl rugă să rămână, 
dar Wade îi răspunse că preferă să se întoarcă la hotel 
pentru o partidă de pocher. 

După plecarea lui, Mollie ascultă fără să comenteze 
cele relatate de Loraine despre întâlnirea cu cumnata sa. 

— A fost o întâlnire care mi-a frânt inima, spuse 
Loraine. Nu l-a iubit pe Patrick... Acesta e motivul pentru 
care nu ne-a scris. Acum sunt sigură. 

— Fratele tău a fost fericit cu ea şi, totuşi, au făcut 
împreună un copil. Dacă acum are atât de mulţi bani, nu e 
de mirare că ţi-a vorbit aşa. De ce n-ai renunţat să intri în 
legătură cu ea, Loraine? 


— Dacă mă întorc în Anglia fără să ştiu ce se 
întâmplă cu micul Pat, nu mi-o voi ierta niciodată, pentru 
că mama a ţinut foarte mult să-i îndeplinesc această 
rugăminte. Voi aştepta răspunsul ei şi dacă acesta nu va 
veni, voi căuta să aflu unde este exact această fermă şi mă 
voi duce acolo. Loraine se ridică în picioare. Mulţumesc lui 
Dumnezeu că am întâlnit-o, în sfârşit. Ceea ce mi-a mai 
rămas de făcut nu va mai fi atât de dificil. 

— Aşa-mi placi, fetiţo! Hai să ne bem ceaiul. 

Se făcuse şase şi jumătate când se auzi o bătaie în 
uşă şi Mollie strigă, cu obişnuita ei formulă: 

— Intră, oricine ai fi. 

Bret, intră şi figura lui masivă făcu încăperea să pară 
şi mai mică decât era în realitate. 

— Oh, Bret, bine ai venit. Ia loc, te rog, spuse Mollie. 

— Am venit să vă spun cât de fericit sunt că 
scrisoarea mea a adus-o pe Andra aici, spuse Bret cu 
sarcasm. 

— Ai vrut să vorbeşti cu Loraine, nu-i aşa? Eu trebuie 
să plec, oricum, pentru că proiectăm un film documentar. 

— Mollie, poţi rămâne, cunoşti toate problemele, zise 
Loraine. 

— Mollie, ai avut o idee extraordinară, răspunse Bret, 
cu sarcasm, cred că e mai bine să discutăm tot ceea ce 
avem de discutat singuri. 

— Bineînţeles, înţeleg, mă voi întoarce mai târziu. 

După plecarea gazdei sale, Loraine împături ziarul pe 
care începuse să-l răsfoiască înaintea venirii lui Bret, şi 
spuse cu ironie fină în glas: 

— Scrisoarea dumneavoastră s-a dovedit mult mai 
interesantă decât mi-aş fi închipuit, dacă a avut un 
asemenea rezultat. 

— Care nu ţi-a adus niciun folos. De ce o antipatizezi 
pe Andra? Pentru că nu e săracă şi neajutorată ca tine? 

— Îmi pare rău că trebuie să-ţi spun asta, dar când 
antipatizezi pe cineva, poate fi fără niciun motiv special. 

— Andra a venit în mod expres, pentru a se întâlni cu 
tine. Şi poate te va surprinde, dar şi tu ai dezamăgit-o. A 


venit pregătită să-ţi ofere o casă aici. 

Loraine rămase fără cuvinte. Se plimbă de colo-colo, 
urmărind jocul umbrelor pe podea, în funcţie de mişcarea 
copacilor din faţa ferestrei, care purtau sau ascundeau în 
cameră ultimele străluciri ale luminii din acea zi. Cum?... 
Andra care fusese atât de infatuată şi de crudă cu ea, voia 
să cumpere o casă pentru ea? Dar de ce? Ce a vrut să 
câştige cu această minciună? Simpatia şi respectul lui 
Bret? Ce însemna asta, totuşi, pentru o femeie care avea 
tot ce-şi dorea? 

— Nu voi crede asta nici în ruptul capului. Ar fi fost 
un gest absolut incredibil, după ce m-a ignorat ani de zile. 

— Ea nu te acuză pentru nimic, răspunse el deliberat. 
Nu e acel gen de persoană. E prea bine crescută pentru a- 
ti fi spus toate astea, dar am înţeles că fratele tău a hotărât 
să vă ignore. Poate avea motivele lui... 

Se întrerupse, pentru că Loraine sări în acel moment 
în picioare cu un strigăt infernal şi dădu un pumn în masă 
cu atâta putere, că ghiveciul cu zambile plesni în câteva 
bucăţi, în urma saltului produs de lovitură, aruncând 
florile, cu bulbi cu tot, în toate direcţiile. 

Cu mâinile tremurânde, Loraine încercă să refacă 
instinctiv, ghiveciul şi să strângă pământul împrăştiat. 
Bret, însă, îi strânse mâinile, forţând-o să se oprească. 

— Uite ce e, spuse el cu voce schimbată. Poate ai fost 
foarte emoţionată, întâlnind-o pe Andra, dar reacţionezi ca 
un copil. Ai găsit ce-ai căutat, venind aici, că îţi place sau 
nu... i-am spus de la început să nu mai răscoleşti cenuşa, 
pentru că există posibilitatea să nu fii mulţumită de ceea 
ce vei găsi. Nimeni nu e fericit când este deziluzionat şi 
mai ales când descoperă că fratele său nu i-a fost loial. 

— Nu, n-ar fi putut face asta, spuse Loraine plângând 
cu sughiţuri. Deodată, însă, se opri brusc. Bret îi luă o 
mână şi o lipi de obrazul lui. Ochii ei albaştri străluciră cu 
putere, în timp ce o durere adâncă îi săgetă pieptul. 

— Încetează, iubito, îl auzi ea spunând, văzând-o că e 
pe punctul să izbucnească din nou. 

Mulțumită de întunericul care se lăsase în cameră, 


Loraine se îndepărtă de el, îmbujorată. 

— Iartă-mă, nu ştiu ce s-a întâmplat cu mine, nu m- 
am mai comportat niciodată aşa. 

— Sunt sigur că nu, dar fii liniştită, nu voi profita de 
starea în care eşti. Putem să aprindem o lumină aici? 

Loraine aprinse lumina, dar Bret nu se mai aşeza. 
Stătea lipit de perete, cu mâinile în buzunare şi un zâmbet 
enigmatic pe faţă. 

— Te-am văzut sâmbătă cu Wade, spuse el brusc. 

— Adevărat? Nu te-am observat. 

— Călăream. Apropo, nu te lăsa influenţată de Wade 
să-l călăreşti pe Pete. E un cal special, pentru bărbaţi. Vrei 
să încerci un ponei? 

— Nu. Puteam să iau unul de la hotel, dar... 

— Te duci des pe-acolo, nu-i aşa? o întrerupse Bret. 

— E un loc foarte plăcut. 

— Şi Wade de asemenea? 

— Da. 

— Aş fi mai atentă cu cine ies la plimbare, dacă aş fi 
în locul tău. 

— Nu am nicio problemă cu Wade. Poate nu are 
titluri ştiinţifice, dar e uman. 

— In schimb, are nişte probleme legate de reputaţie. 
N-ai auzit nimic din cele întâmplate, pentru că locuieşti cu 
sora lui, dar el s-a retras la fermă pentru a scăpa de nişte 
conflicte în legătură cu o femeie de pe-aici. N-ai experienţă 
în toate astea şi ar trebui să ai mai multă grijă. 

— Crezi? 

— Sunt sigur. Dacă te-aş fi sărutat, n-ai fi opus prea 
multă rezistenţă. 

— Cum poţi fi atât de sigur? răspunse Loraine, 
încercând să-şi păstreze calmul. Eşti întotdeauna atât de 
sigur pe dumneata când e vorba de femei? 

Bert râse cu poftă, declarând: 

— Nu eşti experimentată, dar ai un caracter foarte 
puternic. Asta te salvează. 

— Caracterul este întotdeauna foarte important. N-ar 
strica dacă l-ai avea şi dumneata într-o doză mai mare. 


Uneori eşti de-a dreptul detestabil. Sper din toată inima că 
există pe lumea asta o femeie care să te poate suporta şi 
să se mărite cu dumneata, poate asta te va face mai uman. 

Buna dispoziţie dispăru brusc de pe faţa lui Bret. 

— Nu-ţi vărsa mânia pe mine, spuse el. 

În acel moment, uşa se deschise şi Mollie intră 
înăuntru, trecându-şi privirea de la unul la altul. 

— E cam frig pe hol, zise ea cu aerul ei obişnuit, aşa 
că m-am gândit să intru pentru a lua ceva pe mine. Nu vă 
deranjati. 

Bret răspunse cu spontaneitate: 

— Eu tocmai plecam. 

— Oh, într-adevăr? răspunse Mollie din uşa 
coridorului. Bret, eşti invitat la o petrecere pe care o vom 
da sâmbăta viitoare la hotel. Vei accepta? Pentru Wade e 
binevenită acum o petrecere, după toată perioada în care a 
fost în spital. 

— Bineînţeles că voi veni, e foarte drăguţ din partea 
ta că mă inviţi. Ţinuta obligatorie? 

— Nu, orice fel de pantaloni vechi şi o cămaşă veselă, 
spuse Mollie. Dacă vremea e frumoasă, vom încheia cu un 
grătar. 

Bert se întoarse spre Loraine. 

— Trebuie să ştii că Andra va rămâne o perioadă aici. 
Intenţiona să meargă la nişte prieteni din regiune, dar i-am 
spus să rămână într-una din camerele mai spaţioase ale 
hotelului. Am ajutat-o deja să se cazeze acolo. 

Aştepta să vadă dacă primeşte un răspuns din partea 
Lorainei, dar cum aceasta nu zise nimic, Bret îşi luă rămas- 
bun. 

Pentru două, trei minute de la plecarea lui, în cameră 
se lăsă liniştea. Apoi, Mollie plescăi uşor din buze şi intră 
în dormitorul ei pentru a-şi lua pardesiul. Se întoarse în 
câteva clipe şi, în timp ce îşi trase o mânecă pe braţ, 
cealaltă o sprijini de masă, privind cu ochi mari urmele 
incidentului care avusese loc. 

— Ai dat cu pumnul în masă, nu-i aşa? spuse ea, uşor 
îmbufnată. Ai crezut că n-o vei mai vedea pe cumnata ta, 


trecu ea la subiectul care provocase mânia Lorainei. Ce 
crezi că a determinat-o să rămână? 

— Ai auzit ce a spus: el a convins-o. 

— Sper că nu va ieşi nimic rău din asta, spuse Mollie, 
căzând pe gânduri. Oricum, când a venit aici n-a avut 
cuvinte prea frumoase la adresa ta, dar se pare că Breta 
convins-o să-ţi îngăduie să vezi copilul. 

— Da, aşa cred... Mollie, îmi pare foarte rău pentru 
flori, spuse Loraine, trecându-şi o mână peste masă, 
pentru a o mai curăța puţin de pământ. 

— Da... Au fost foarte frumoase cât au fost, răspunse 
Mollie cu melancolie în glas. De ce nu vii şi tu să vezi 
filmul pe care-l proiectăm azi? Au venit şi mulţi adulţi. 

Loraine îi dădu bărbăteşte una peste umăr: 

— Ai dreptate. Aşteaptă-mă să mă îmbrac. 

Fuseseră trei filme, dar Loraine n-ar fi putut vorbi 
despre nimic din ceea ce văzuse. În pauze se conversase 
cu operatorul, dar totul se petrecu, pentru ea, ca prin vis. 
După proiecţie ieşi în faţa şcolii pentru a o ajuta pe Mollie 
să plaseze copiii familiilor lor. Gătise apoi ceva în stil 
franțuzesc şi reuşi să mănânce şi ea puţin. 

Mai târziu, în pat, încercă să refacă în minte ziua 
care trecuse. 

Andra, care probabil avea acum vreo douăzeci şi 
cinci de ani, era extraordinar de frumoasă şi incitant de 
inteligentă. Din motive ştiute numai de ea, se căsătorise cu 
Patrick, în mod sigur pentru că la acel moment 
corespundea vreunui plan al ei. După moartea lui a ştiut să 
se reorienteze urgent şi acum, venind şi rămânând aici, 
cine ştie ce mai punea la cale. Putea fi ceva în legătură cu 
Bret? Scrisoarea lui a schimbat cu siguranţă schema 
proiectelor ei, dacă a hotărât să-l vadă în carne şi oase. 
Loraine îşi aminti cum o strânsese în braţe Bret în seara 
care tocmai trecuse. Nu-i palpitase inima cum se 
întâmplase mereu alături de Roland, deşi simţise o 
oarecare emoție. Cu Roland totul fusese atât de diferit... 

Loraine îşi întoarse capul şi şi-l afundă în pernă... Nu 
va mai fi niciodată la fel... 


O zi sau două mai târziu, la sfatul dat de Mollie, 
Loraine plecă să-l întâlnească pe doctorul Cârland. Ca cei 
mai mulţi dintre oameni, Mollie avea o serie întreagă de 
reticenţe cu privire la doctori şi ezită să-l sune ea însăşi, 
chiar dacă o făcea pentru o altă persoană. 

— N-aş putea spune că doctorul Cârland mă 
enervează, comentă Mollie, dar mă indispune ca un cer 
întunecat de noiembrie. N 

— Mie îmi pare un om foarte trist. Imi place. 

— Probabil tu poţi să-l înţelegi. Eu n-am reuşit 
niciodată. 

Cabinetul doctorului Cârland era destul de mic, 
situat în faţa băncii, vecin cu toate instituţiile importante 
din oraş. Loraine intră în sala de aşteptare, prin nimic 
ieşită din comun, nici ea, şi-l rugă pe recepţioner să anunţe 
medicului vizita sa. Domnul Cârland o primi după o 
jumătate de oră. Camera în care fuse invitată avea un 
mobilier auster tipic, dar zâmbetul doctorului încălzea cu 
succes atmosfera. 

— Bună, Loraine, o întâmpină el. Cum te tratează 
Canada? 

— Foarte bine, mulțumesc. N-am venit la 
dumneavoastră pentru mine. 

— Am bănuit, şi sunt foarte fericit că e aşa. Am auzit 
că ai primit răspuns de la avocatul acela. 

— Da. Andra a venit aici şi vreau să vă mulţumesc 
foarte mult pentru ajutorul pe care mi l-aţi dat. Dar nu 
doar asta m-a adus aici. Mollie m-a trimis, în legătură cu 
Wade. Mollie crede că Wade trebuie ţinut încă sub 
observaţie medicală şi vrea să ştie părerea dumneavoastră. 

— Cum aş putea avea vreo părere fără să-l examinez? 
Şi nu înţeleg de ce trebuie să fii tu amestecată în această 
problemă. Mai de mult, am crezut că Mollie e o femeie 
foarte vitează, dar pe urmă am văzut că în o mulţime de 
situaţii nu-i decât o fricoasă. De ce n-a venit ea însăşi să 
vorbească despre toate astea cu mine? 

— E foarte prinsă cu şcoala. 

— Aiurea. Eu sunt aici în fiecare seară. Mă rog, să 


trecem peste asta... Wade a avut dureri intercostale în 
ultimul timp? 

— În prima zi în care ne-am întâlnit la lac, l-am văzut 
la un moment dat puţin cam contorsionat de durere. După 
asta, însă, n-a pomenit nimic despre faptul că s-ar simţi 
Tău. 

— E tânăr şi rezistent. Totuşi, nu era cazul să-l scoată 
din spital înainte de a se fi restabilit complet. Il voi 
examina cu plăcere pe Wade, dar te rog să-i transmiţi 
prietenei noastre că nu cred că e ceva în neregulă cu 
sănătatea fratelui ei. Ea cum se simte? 

— Foarte bine. Ca de obicei. 

— Îţi pare fericită? 

— Cred că da, ezită ea, simțind ceva nelămurit şi 
straniu în tonul lui. Îi place viaţa ei şi îmi spune mereu că 
n-ar schimba-o pentru nimic în lume. Copiii de la şcoală 
sunt totul pentru ea. E păcat, totuşi, pentru că s-ar fi putut 
mărita şi ar fi putut avea propriii ei copii. 

— Da, are o slujbă frumoasă, asta o ajută să nu simtă 
golul din viaţa ei particulară atât de intens, ca în alte 
cazuri. Poate unii dintre noi trebuie să ne mulţumim doar 
cu profesia. 

— Dar Mollie are încă timp şi pentru viaţa ei 
personală. Are doar treizeci şi cinci de ani. Nu e bătrână. 

— Sper că nu. Eu fac în curând patruzeci de ani... Mă 
bucur că te-am văzut, Loraine, cu toate că aş fi preferat să 
ne întâlnim în alte împrejurări. 

— Ştiu că sunteţi foarte ocupat, dar mai am să vă 
transmit ceva... Mollie crede că ar fi foarte bine dacă aţi 
insista să-l examinaţi pe Wade, care nici nu se gândeşte să 
ceară în continuare ajutorul sau sfatul vreunui medic. Aşa 
că vă invită sâmbătă la o petrecere la hotelul de pe malul 
lacului. Veţi îmbina, astfel, plăcerea cu munca, spuse ea. 

Doctorul aranjă câteva cărţi pe masă, apoi scoase o 
mică pancartă din sertarul biroului său şi se îndreptă spre 
uşă. 

— Îmi voi lua o oră liberă. 

Deschise uşa pentru a o lăsa pe Loraine să iasă 


prima, dar dădură faţă în faţă cu o doamnă înaltă, care le 
zâmbi prietenos. 

— lertaţi-mă dacă vă stric planurile, dar am pe cineva 
în maşina care are nevoie de un doctor. Şi-a tăiat degetul 
într-o maşină la muncă şi l-am adus imediat aici. Il poţi 
examina, John? 

Loraine se îndepărtă cu un „la revedere” murmurat 
la repezeală, după care plecă la cumpărături, apoi se 
îndreptă spre scoală. 

De la sosirea Andrei, Loraine nu-l mai vizitase pe 
Wade. Seara trecută, însă, venise el pentru a cina cu ele şi 
le relată eleganța extraordinară a doamnei Famley, ţinutele 
ei sport atât de deosebite încât îi face pe toţi bărbaţii din 
jur s-o analizeze cu interes. Ea, însă, accepta să vorbească 
doar cu Wade, pentru că ştia că e membru al comunităţii 
Sainte Beauve. 

Noaptea trecută, Andra cinase împreună cu Bret şi 
familia Mackenzies... De asemenea, Andra avea un cal 
extraordinar şi îţi făcea plăcere s-o vezi cât de bine îl 
stăpâneşte. 

Loraine era puţin geloasă, dar încerca să-şi 
stăpânească acest sentiment şi se gândea să găsească un 
moment potrivit pentru a o întâlni pe Andra din nou şi a 
discuta despre posibilitatea de a-l vedea pe micul Patrick. 

Vineri plouase toată ziua şi sâmbătă Mollie era încă 
sceptică în ceea ce privea vremea bună. Mollie invitase 
treizeci de oameni la petrecere şi toţi îl ştiau pe Wade de 
pe timpul în care locuia în Sainte Beauve. Ar fi vrut să 
participe încă alte şi alte persoane, pentru a sărbători 
faptul că Wade se făcuse bine, dar acesta refuză categoric. 

— L-am invitat şi pe doctorul Cârland, îi spuse Mollie 
fratelui său. 

— Da? La dracu'l... Foarte bine, atunci, va fi 
musafirul tău, răspunse Wade. După asta nu mai adăugă 
nimic. Bucuroasă, Mollie îi făcu Lorainei un semn de 
recunoştinţa. Capitolul 5 

Când ajunseră la hotel, sâmbătă seara, soarele era 
deja ascuns în spatele pinilor. 


Ziua fusese mai caldă decât crezuseră, aşa încât 
mulţi dintre sosiți sufereau în tăcere din cauza hainelor 
prea groase. 

Băutura se servea la venire, lumina pâlpâia 
primitoare în lămpile aşezate cu grijă peste tot, în timp ce 
la magnetofon se derula o muzică stranie, nemaiauzită de 
nimeni. E 

Loraine nu realiză momentul în care intră Bret. Işi 
aruncase privirea spre intrare de multe ori, dar nu-l zări 
venind şi, deodată, îi simţi prezenţa cu toată fiinţa sa. O 
complimentă pe Mollie, care roşi până în vârful urechilor 
de emoție, după care se retrase lângă doamna Mackenzies. 

Dineul fu extrem de reuşit, într-o atmosferă foarte 
intimă. Loraine ei aşezată între Wade şi un canadian de 
origine franceză. Când dădu să guste din supă, Loraine 
întâlni privirea verde-amuzată a lui Bret, aşezat în partea 
cealaltă a mesei, puţin mai în stânga sa. Era îmbrăcat 
impecabil, potrivit întru totul cu o petrecere pe malul 
lacului. 

Doctorul Cârland n-a fost prezent la masa festivă, aşa 
că Mollie pusese altă persoană în locul lui la masa lungă şi- 
i rezervă un scaun la o masă de patru persoane. 

Domnul Mackenzies anunţă că se aşteaptă cafeaua 
pe terasă, iar în sala de mese va începe dansul. 

Afară era foarte plăcut, chiar şi la acea oră din seară. 
Loraine vedea cu plăcere cum vremea era acum mult mai 
caldă decât la venirea ei în această ţară. Pe când se 
gândea la toate acestea cu o emoție nouă în suflet, Loraine 
simţi pe cineva în spatele ei: 

— Ai grijă cu Wade, spuse Bret. 

— E o seară foarte plăcută, răspunse cu ironie 
Loraine. 

— Fii foarte atentă la ce ţi-am spus mai înainte. 

Apoi, venind mai aproape de ea, adăugă: 

— În India există pipa păcii. Putem face o echivalență 
şi să fumăm o ţigară? 

Loraine zâmbi involuntar şi luă o ţigară din cele 
oferite de el. 


— Te urăşti pe tine însăţi pentru că ai plâns faţă de 
mine, nu-i aşa? În acelaşi timp, mă urăşti pentru cele ce ți- 
am spus, dar mi-ai întors-o, aşa că suntem chit, spuse Bret. 

— Nu, nu suntem chit, pentru că eu nu te-am rănit, 
dar dumneata m-ai rănit pe mine foarte mult. 

Pentru un moment, Bert o privi fără să spună nimic, 
apoi răspunse încet: 

— Dacă am făcut-o, a fost fără voia mea. 

Pentru interesele tale i-am scris doamnei Famley şi a 
fost foarte bine că a venit aici, pentru că te-a scutit astfel 
de un drum foarte lung şi complicat, într-o ţară străină. Şi- 
apoi, tot ce a făcut fratele tău s-a întâmplat cu foarte mult 
timp înaintea venirii tale aici şi, în curând, vei putea să te 
foloseşti de toate aceste informaţii. 

— Nu mă voi folosi niciodată de ele, replică Loraine. 
Dacă l-ai fi cunoscut pe fratele meu, ai fi văzut că era 
imposibil să te poţi îndoi de el. 

— Respect sentimentele tale pentru fratele tău, dar 
cred că nimeni nu poate să cunoască mai bine un bărbat 
decât soţia lui. Nu te gândi că Andra bate toba despre 
Patrick peste tot. Chiar şi mie mi-a vorbit despre el doar 
după un timp. 

Asta însemna, reflectă Loraine, că Bret o văzuse pe 
Andra mai mult decât o singură dată, înainte ca ea să se 
cazeze la hotel. 

— Prefer să nu mai vorbim despre aceste probleme, 
răspunse Loraine, simțind cum o roade din nou gelozia. 

— Atunci, vreau să te văd mulţumită. Ai descoperit, 
totuşi, aproape tot ce ai vrut să ştii venind aici. 

— Da, spuse ea, după ce îl voi vedea pe micul Patrick 
voi pleca. 

Bret scutură scrumul de ţigară, întrebând-o fără 
ocolişuri: 

— Vrei să pleci? 

Loraine îşi lăsă capul într-o parte. 

— Nu m-am gândit încă. 

— Hai, fii spontană măcar o dată, poţi? 

— Cred că da. 


— Nu există nimic, încă, ce te poate reţine aici? 

— Au trecut doar trei săptămâni. Ce-ar putea fi? 

— Poate Wade, insinuă el maliţios. 

— Chiar dumneata m-ai sfătuit să nu-l iau în serios. 

— Dar dacă eşti atrasă de el, nu cred că ţii cont de 
părerea mea. 

— Ar fi trebuit să-l cunosc de mai mult timp, pentru a 
mă putea îndrăgosti de el. 

— În cât timp se poate îndrăgosti cineva? Cineva 
normal, vreau să spun. 

— Cred că depinde de circumstanţe şi e nevoie de 
timp pentru a explora personalitatea celuilalt - dar, în 
acest timp, te simţi minunat împreună cu persoana 
respectivă. 

— Aşa s-a întâmplat când te-ai îndrăgostit de eroul 
tău din Anglia? 

Lorena stinse ţigara de perete şi o aruncă peste 
pietrele din apropiere. 

— De ce trebuie să fii întotdeauna atât de răutăcios? 

Bret râse cu indulgență. 

Ce-ar fi să ne întoarcem la petrecere? 

— Absolut de acord. A început şi muzica? 

— E doar o selecţie din muzica populară canadiană. 
Îmi pare rău că n-ai încredere în mine, spuse el brusc. 

— Dumneata ai încredere în mine? 

— Din mai multe puncte de vedere. 

Nu mai continuară, pentru că Loraine auzi nişte paşi 
în spatele lor şi se întoarse. 

— Nici în ruptul capului n-aş fi crezut că s-ar putea să 
te întâlnesc vreodată într-un mod atât de intim cu Bret, 
comentă Wade, apropiindu-se. 

— Dar chiar nu este, replică Bret, gândindu-se că nu 
avuseseră niciun cuvânt intim în discuţia lor. Cască ochii 
mai bine, Wade, înainte de a vorbi. 

— Hai să lăsăm asta, mă simt prea bine în seara asta. 

— Ar trebui să te odihneşti mai mult, Wade, ai putea 
avea probleme, spuse Bret cât se poate de serios. 

— Da' de unde... 


Apoi, plesnind-o amical pe Loraine pe umăr, continuă: 

— Ce zici, dansăm şi noi puţin?... E şi un ring de 
dans, acolo. 

— Eu mai rămân să fumez o ţigară, răspunse Bret. 
Mergi să dansezi, domnişoara Famley? 

— Wade mi-a arătat paşii altă dată, dar nu i-am 
încercat în public niciodată, până acum. 

— Acum ai o mare şansa, răspunse Bret cu sarcasm. 
Hai, şterge-o cu Wade! 

Loraine şi Wade se retraseră în grabă, mână în mână, 
şi se alăturară altor şase tineri, nerăbdători să înceapă 
dansul. Zburară aşa, împreună câteva minute bune, 
râzând, desprinzându-se şi împreunându-se din nou, cu 
bucurie, în ritmul vioi al muzicii populare. 

Râzând cu o dispoziţie de zile mari, Loraine îl lăsă 
apoi pe Wade s-o conducă la locul ei de la masă şi s-o 
sărute uşor pe colţul gurii. După ce se aşeza, îl observă pe 
Bret în uşa de la întăre, stând rezemat, cu mâinile în 
buzunare, zâmbind cinic spre ea. Simţindu-se deranjată de 
această intruziune în viaţa ei personală, Loraine îl ignoră, 
întorcându-se spre persoanele din jurul ei şi conversă cu 
multă vervă. 

Era aproape zece şi jumătate când intră Andra, 
uitându-se distrată înăuntru. Cu inima strânsă de emoție, 
Loraine o privi cum refuză să ia loc la masă, plimbându-se, 
în schimb, de colo până colo cu dezinvoltură, uitându-se 
după cineva. Imediat, însă, Bret o zări şi se repezi spre ea, 
complimentând-o. După un schimb de replici plin de 
zâmbete şi de amabilităţi, Andra se îndreptă spre Loraine. 

— Bună ziua, spuse ea, toată numai miere. Poţi să vii 
puţin până în camera mea? E ceva important. 

— Da, dar mai întâi trebuie să-l anunţ pe Wade. 

— Nu e necesar. Bret mi-a promis că îi va spune el 
unde eşti. De altfel, nu te voi reţine prea mult. 

Camera în care fusese cazată Andra era, cu 
siguranţă, tot ce se putea găsi mai bun în acele locuri. 
Mobilată în stil rustic, asemenea tuturor camerelor din 
hotelurile localităţilor mici de acolo, emana totuşi un aer 


exotic încântător, datorită accesoriilor indiene, aşezate cu 
artă, pe masă, pe pat, pe pereţi, sau pe jos. În momentul în 
care Andra o invită să ia loc, Loraine se aşeza pe unul din 
şezlongurile de lângă fereastră. Cumnata sa rămase în 
picioare şi domnişoara Famley trebui să recunoască faptul 
că avea în faţă una dintre cele mai frumoase şi mai 
sofisticate femei pe care le văzuse vreodată. 

— Cred că eşti foarte surprinsă că am rămas aici, 
spuse ea, aprinzându-şi ţigara, după ce, în prealabil, îi 
oferise una Lorainei, care însă o refuză politicos. La prima 
noastră întâlnire, mi-ai amintit prea mult de fratele tău, 
prin modul tău de a fi, aşa că, recunosc, voiam să nu te mai 
văd niciodată. Discuţia avută cu 

Bret, însă, m-a făcut să-mi schimb ideile. Ţi-a spus, 
probabil, că mi-aş dori foarte mult să accepţi să-ţi cumpăr 
o casă în Canada. 

— Da, mi-a spus, răspunse Loraine, frământându-şi 
mâinile cu nervozitate. Ideea asta ţi-a venit pentru a-l face 
pe Bret să se gândească ce persoană interesantă şi 
generoasă eşti tu? 

Fumul ţigării fine ieşi ca o perdea vaporoasă din 
nările senzuale şi mici... 

— Nu ţi se pare că eşti puţin cam nepoliticoasă? Sau, 
probabil, acesta este felul tău de a mulţumi cuiva pentru 
intenţiile bune. 

— Mă tem că n-am de ce să cred în tine, Andra. Nu 
pari capabilă de nicio intenţie bună. Cum ai fost în stare 
să-i spui lui Bret toate acele lucruri oribile despre Patrick? 
Patrick era de o onestitate extraordinară. Cât despre tine... 
Mi-ai mărturisit chiar tu, la prima noastră întâlnire, că n-ai 
avut niciun chef să ai vreo legătură cu noi. 

— Ai fost atât de vehementă şi în momentul în care ai 
făcut toate aceste comentarii în faţa lui Bret? 

— N-am avut de ce să-i vorbesc despre toate aceste 
lucruri. Nu e problema lui. 

— Asta e adevărat. Totuşi, din cele ce am discutat cu 
el, reiese că i-ai spus o serie întreagă de baliverne de soiul 
ăsta. V-aţi întâlnit desigur de multe ori, dacă ai abordat 


astfel de subiecte cu el. E adevărat? Loraine făcu o pauză, 
după care întrebă, cu o voce joasă, ca un avertisment. 

— De ce m-ai invitat aici, Andra? 

— Pentru că am vrut să-ţi spun şi ţie ceea ce i-am 
spus lui Bret. Da, fratele tău mi-a interzis să păstrez 
legătura cu voi, dar, ca să nu te rănesc, am luat toată vina 
asupra mea. 

— Asta-i cel mai rău lucru pe care-l puteai face: să 
torni toate aceste minciuni, spuse Loraine, albindu-se la 
faţă. 

Dinţii Andrei scrâşniră cu putere. 

— Acesta e adevărul. Şi-l voi repeta oriunde şi ori de 
câte ori va fi nevoie. 

Zicând acestea, Andra îşi stinse apăsat ţigara în 
scrumieră şi se apropie de fereastră, privind departe, în 
gol. 

— De fapt, te-am chemat să-ţi spun că nu vreau să-l 
întâlneşti pe fiul meu. Poţi, deci, să-ţi faci bagajele şi să te 
întorci în Anglia. 

Loraine simţi că se prăbuşeşte de durere. 

— De ce să mă refuzi? Ce rău s-ar putea întâmpla? 
Nu voi sta mai mult de o jumătate de oră, dacă asta e 
regula. 

— Voi fi sinceră cu tine. Tot ce mai vreau de la tine e 
să dispari din viaţa mea. Nu mai vreau să avem nicio 
legătură. Pentru mine, fratele tău e o istorie trecută şi atât. 
În ultimii trei ani am călătorit foarte mult, iar micul Patrick 
a fost îngrijit de o fostă secretară a fratelui meu, singura în 
care m-am încrezut. Adevărul e însă că o suport cu mare 
greutate şi aştept momentul în care mă voi putea debarasa 
de ea. Această femeie e singurul lucru din trecut pe care-l 
mai tolerez în viaţa mea. 

— Nu crezi că micul Patrick e o legătură foarte mare 
cu trecutul tău? 

— O, doamne, te rog, răspunse Andra, ca şi cum ar fi 
auzit cea mai infantilă idee din viaţa ei. Patrick avea doar 
un an când a murit tatăl său. Nu-şi aminteşte nimic. 

Eu sunt totul pentru el şi el e totul pentru mine. E tot 


ceea ce mă poate face cu adevărat fericită. 

Nu vorbea ca o mamă care îşi iubea copilul; tonul ei 
era mândru şi cinic. 

Loraine îşi aminti de moştenirea pe care Andra o 
primise cu puţin timp înainte de moartea lui Patrick, dar 
nu mai avu niciun chef să abordeze şi acest subiect, aşa că 
se ridică în picioare. 

— Sper că te vei răzgândi şi îmi vei permite să-mi văd 
nepoţelul, spuse Loraine cu greutate. E foarte important 
pentru mine. 

— Îţi repet ce ţi-am spus. Nu mai vreau să-mi 
amintesc de tine. Mă voi căsători în curând, şi băiatul meu 
va prelua numele viitorului meu soţ. Patrick Famley nu va 
mai exista. 

— Eşti... eşti logodită acum? întrebă Loraine, 
surprinsă. 

— Nu încă, răspunse Andra cu un zâmbet pervers. 
Dar de când am venit aici, am hotărât că fiul meu se va 
numi Winthrop. 

Loraine înmărmuri. 

— Eşti foarte sigură pe tine, spuse ea. 

— Numai astfel poţi avea în viaţă ceea ce îţi doreşti. 
Apropo... Dacă vei spune cuiva ceva din ceea ce ai auzit 
acum, voi nega totul. 

— Sunt sigură de asta, spuse Loraine şi se îndreptă 
spre uşă. Andra, nu vreau să-ţi stau în cale în niciun fel şi 
voi părăsi Canada cât de curând. Te rog, însă, lasă-mă să 
îmi văd nepoţelul. Îţi promit că vizita mea nu va fi mai 
lungă de o jumătate de oră. 

— Nu voi fi de acord cu asta nici acum şi nici altă 
dată. S-a terminat. 

Loraine părăsi camera în tăcere, închise uşa după ea, 
gânditoare, după care traversă, anevoie coridorul. 

Se întoarse în sala în care se ţinea petrecerea, 
căutând-o din priviri pe Mollie. Trebuia neapărat să-i 
vorbească. 

Mollie, însă, nu era nicăieri. 

Auzi o voce tânără şi veselă în spatele ei: 


— Pe mine mă cauţi?... Hai să dansăm, atunci, spuse 
tânărul şi Lorena se lăsă purtată pe ringul de dans, 
recunoscătoare acestui necunoscut, care o făcea să mai 
uite puţin de durerea din piept. 

În acel moment, Mollie era în camera lui Wade, cu 
doctorul Cârland. Se întâmplase foarte simplu. Mollie 
ieşise să i o gură de aer şi chiar atunci văzuse maşina 
doctorului apropiindu-se. 

— lartă-mă că am întârzia, spuse el coborând din 
automobil, dar am fost chemat la o urgenţă. 

— E-n regulă. Sunt surprinsă că ai venit. 

— Crede-mă, chiar a fost ceva urgent: doamna 
Lupovski a adus pe lume doi gemeni. 

— Dumnezeule, exclamă Mollie, dacă o ţine tot aşa, 
nu vom mai avea locuri în scoală. Am spus de multcăe 
cazul să ne gândim la o scoală nouă. Haide să stăm puţin 
de vorbă în camera lui Wade, schimbă Mollie tonul, 
conducându-l. 

— Wade ştie că m-ai invitat în seara asta? întrebă 
doctorul în timp ce Mollie aprinse lumina. 

— Da, l-am lăsat să creadă că eşti invitatul Lorainei. 
Bănuieşti de ce am insistat să vii, nu-i aşa? Wade încearcă 
să mă facă să cred că se simte extraordinar, dar eu văd că 
nu e chiar aşa. 

Inoată, călăreşte, dar... 

— Dacă face toate astea şi încă se mai ţine pe 
picioare, înseamnă că n-ai pentru ce să te temi. 

— Am văzut că mai are grimase de durere, din când 
în când. 

— Da, părerea mea e că nu era cazul să înoate încă, 
având în vedere faptul că temperatura apei e încă foarte 
scăzută. Dar spune-mi... De ce ai trimis-o pe Loraine la 
mine şi n-ai venit chiar tu? 

— Eu sunt foarte ocupată cu şcoala, John. 

— Pentru a mă invita aici şi pentru a-mi spune ce mi- 
a transmis Loraine, puteai să-mi dai un telefon. 

Mollie luă un scaun şi se aşeza la masă în faţa lui, 
frecându-şi gânditoare mâinile. 


— Uite ce e, John. Am vrut să ştiu părerea ta, pentru 
că, din punct de vedere medical, te apreciez ca pe nimeni 
altul. 

— Ah, da, din punct de vedere medical, doar... Asta ai 
vrut să spui, nu-i aşa? 

Imi spui exact ce mi-ai spus cu optsprezece luni în 
urmă, când te-am avertizat că fata aceea nu se va mai 
putea căsători aici, niciodată. 

— Wade n-a fost vinovat cu nimic, atunci. Fata aia, 
pur şi simplu îl curta cu insistenţă, pentru că bănuia că 
logodnicul ei n-o mai voia şi când, într-adevăr, acesta a 
rupt logodna cu ea, tot oraşul a sărit în capul lui Wade. 

— Nu-i adevărat, Mollie, şi cred că dacă oamenilor 
ăstora atât de inimoşi nu le-ar fi părut atât de rău că Wade 
a avut un accident atât de grav, în seara asta nu erau aici. 
Şi mai vreau să-ţi spun că dacă toată acea măgărie nu s-ar 
fi întâmplat, noi doi eram acum căsătoriţi. 

— Nu poţi să-mi spui asta, John, ne cunoaştem de 
foarte mulţi ani şi am fost întotdeauna doar foarte buni 
prieteni. 

— O femeie şi un bărbat care sunt într-o relaţie de 
bună prietenie se pot căsători foarte uşor, cum se şi 
întâmplă adeseori, dar noi doi nu ne-am gândit la asta. 

— Da, nu ne-am gândit, spuse Mollie cu răceală. Tu 
pari să nu te gândeşti niciodată că e important pentru tine 
să ai şi o viaţă personală. 

— Îmi plac oamenii ăştia şi mă plac şi ei pe mine, dar 
nu există o punte adevărată între noi. Pentru ei am rămas 
un străin. 

Mollie rămase tăcută, aşa că doctorul spuse brusc: 

— Îmi voi lua liber o lună şi voi pleca în Anglia. N-am 
mai fost pe-acolo nici măcar în vacanţă, de când m-am 
stabilit aici. 

— Sunt sigură că te vei simţi bine, spuse Mollie şi ieşi 
în aerul nopţii. 

Doctorul stinse lumina şi închise uşa. Fusese, 
probabil, cel mai apăsător sunet de uşa închisă, pe care 
Mollie îl auzise în viaţa ei. 


Pe Loraine o întâlniră pe terasa restaurantului. Era 
cu Wade şi cu încă vreo cinci persoane, distrându-se de 
minune, la o privire mai puţin atentă, dar Mollie observă 
încă de la început paloarea accentuată a prietenei sale, 
însă puse totul pe seama oboselii. Observând privirea 
răutăcioasă pe care Wade o aruncă doctorului, Mollie se 
grăbi să-i îndemne pe toţi, plină de vervă: 

— E timpul să mai dansati puţin, ce ziceţi? Loraine, 
vrei să-l inviţi pe John în ring? 

Doctorul o prinse însă pe Loraine de mână şi o invită, 
tacit, într-un loc mai retras. 

După ce schimbară câteva amabilităţi, John Cârland o 
întrebă cu o seriozitate foarte profesională în glas: 

— S-a întâmplat ceva? Eşti îngrozitor de palidă şi de 
tensionată. 

— Mă bucur mult că aţi venit, răspunse Loraine, ca şi 
cum n-ar fi auzit ce o întrebase, dar aş fi fost şi mai 
mulţumită dacă aţi fi ajuns la cină. Mâncarea a fost absolut 
delicioasă. 

— Eşti foarte drăguță, spuse doctorul, formal. 

O privi apoi lung, adăugând: 

— Ai văzut-o pe cumnata ta în seara asta? 

— Da, am vorbit cu ea. Nu avem prea multe în 
comun. 

Doctorul o trase tăcut de mână, pentru a se retrage 
într-un loc mai liniştit, unde se puteau auzi mai bine. Bret 
veni şi el, la un moment dat, dar pentru Loraine totul 
decursese ca într-un vis. Nu se mai putea concentra asupra 
discuţiei, niciun moment. Era conştientă de privirile lui 
Bret, care o analizau cu insistenţă, dar rămase rigidă. 
După un timp, îl auzi spunând: 

— Trebuie să plec. Mâine avem o zi grea la „Râurile 
gemene”. Mai rămâi, John? 

— Merg şi eu. Am avut o seară obositoare. Am ţinut 
să fac act de prezenţă dacă am fost invitat, dar acum 
trebuie într-adevăr să plec. 

Bret se întoarse foarte hotărât spre Loraine: 

— Cred că e mai bine să te retragi şi tu. Poate Mollie 


va fi deranjată de această situaţie, dar eu te duc acasă. 

— Nu, nu e posibil să plec aşa, răspunse Loraine, 
după care doctorul decretă: 

— Faceţi cum credeţi, eu chiar trebuie să plec. 
Noapte bună. 

— Unde ţi-e pardesiul, Loraine? întrebă Bret, grăbit. 

— Nu plec, Mollie are nevoie de mine aici. 

— De ce trebuie să te comporţi ca o servitoare? o 
întrebă Bret cu fulgere în ochi. 

— Oh, te rog, mi-e prea destul pentru seara asta. 

— Ah, vrei să spui că te-am plictisit? Am văzut că ai 
dansat cu Wade cu foarte multă plăcere. Poţi să îmi acorzi 
şi mie acest dans? Şi, fără a mai aştepta vreun răspuns, o 
prinse de mână şi o târi spre ringul de dans. 

Tremurând, cu ochii închişi, Loraine se supuse. 

— Wade te-a sărutat cu adevărat, nu-i aşa? Nu cred 
că a fost o simplă impresie a mea, spuse Bret, în timp ce îşi 
împreunară mâinile pentru a începe dansul. 

— Nu te interesează dacă a făcut-o sau nu şi nici 
relaţia mea cu Andra nu e cazul să te intereseze atât de 
mult. Te rog n-o mai forţa să-mi vorbească. 

— Draga mea, spuse el, nu-mi place să forţez 
niciodată, pe nimeni, la nimic. Ea a fost cea care a venit la 
mine, spunându-mi că e foarte important să-ţi vorbească şi 
atunci am sfătuit-o să vină în această seară, aici. Dacă ai 
avut vreun conflict cu ea, e desigur doar vina ta. Andra nu 
poate fi acuzată de nimic. A încercat tot posibilul pentru a 
se împrieteni cu tine. 

— Eu mă acuz pe mine însămi. Dacă nu aveam 
conştiinţa, n-aş fi fost acum, aici. 

— Tu eşti cea care creează întotdeauna probleme. Nu 
vreau s-o vorbeşti de rău pe Andra, pentru că nu merită 
asta. E o femeie excepţională. Fratele tău a ales-o şi ea, 
dacă a acceptat, s-a comportat întotdeauna foarte frumos 
cu el. A făcut tot ceea ce i-a stat în putinţă ca să-l vadă 
fericit, deşi nu l-a iubit niciodată. 

Loraine nu mai putu suporta, aşa că ieşi în aerul 
răcoros al nopţii şi Bret o urmă, nervos. 


— Deci, a recunoscut în faţa dumitale că nu l-a iubit 
niciodată pe Patrick. Ţi-a spus, atunci, de ce s-a măritat cu 
el? 

— Foarte mulţi oameni se căsătoresc pentru că se 
simt singuri. Sentimentele fierbinţi la care te gândeşti tu 
când e vorba de căsătorie, nu sunt cu adevărat necesare. 
Foarte multe perechi au ajuns să aibă o legătură fără 
probleme, chiar dacă între ei n-a fost niciodată nimic 
foarte aprins. 

— Asta e părerea ei, probabil. 

Loraine se întoarse, vrând să se îndepărteze de el cu 
orice preţ, dar Bret o prinse de braţ ca într-un cleşte. 

Loraine îl privi cu ochii scânteind. 

— Există probabil vreo înţelegere între dumneata şi 
Andra. Cu o oră înainte voiam să-ţi cer o favoare, dar acum 
îmi dau seama că nu mai vreau nimic de la un astfel de om. 
Şi dă-mi drumul, mi-ai făcut urme, deja. 

— Bret slăbi strânsoarea, dar n-o eliberă. 

— Răutăcioasă mică ce eşti. Cred că îţi face plăcere 
să intri cu toată lumea în conflict, fără niciun motiv. Nu te 
întreb ce ai vrut să-mi ceri, pentru că în mod sigur nu mi-ai 
spune. 

Îi lăsă mâna şi Loraine îi simţi răsuflarea nervoasă în 
faţă. 

— Mă oboseşti foarte mult, adăugă el. Mai bine plec, 
până nu se întâmplă ceva ce vom regreta amândoi. 

Loraine se sprijini de perete. Îi vuia capul. 

Auzi maşina lui Bret îndepărtându-se cu viteză şi 
după câteva minute, vocea prietenei sale, care o chema. 

Următoarele ore trecură foarte greu pentru Loraine. 


Stând culcată în patul ei, încercă să adoarmă, pentru 
a uita comportamentul lui Bret, dar imaginea a ceea ce se 
întâmplase în acea seară o obseda ca un coşmar. Feţele 
roşii flirtând, muzica veselă, cuplurile îmbrăţişate în 
întuneric, surâsul ironic al Andrei şi, mai ales, buzele lui 
Bret, acuzând-o. Totul avea o aură de fantastic. Ceea ce o 
rănea cel mai mult şi n-o lăsa să se odihnească, era faptul 
că Bret intrase în conflict cu ea din cauza Andrei. Capitolul 

Zilele care se scurseseră după petrecere, fuseseră 
destul de liniştite. 

Într-una dintre seri, doctorul Cârland o căutase pe 
Mollie la telefon pentru a-i spune că fratele ei părea a se fi 
vindecat complet, Mollie şi Loraine îşi văzură de treburile 
lor, Wade păru că uitase de ele, iar Bret şi Andra nu mai 
dăduseră niciun semn. 

Capabilă de a rezolva un sac de probleme fără niciun 
efort evident, Mollie aştepta aceeaşi eficienţă şi din partea 
altora, de aceea o rănea atitudinea doctorului. 

— E prea ocupat pentru a se mai gândi şi la 
problemele mele, spuse Mollie, după ce vorbi cu John 
Cârland. Îmi pare rău că i-am cerut sfatul. 

Nu vorbiseră prea mult despre petrecerea de 
sâmbătă, dar Loraine îi povesti totuşi câte ceva din cele 
discutate cu Andra şi că aceasta refuzase să-i permită să-şi 
viziteze nepotul. 

— Femeia asta va rămâne permanent un mister 
pentru mine, comentă Mollie. 

— Cred că au schimbat-o foarte mult banii, răspunse 
Loraine, îngăduitoare. Se pare că era mult mai dulce când 
a cerut-o Patrick de nevastă. 

— Nu o subestima. Pare să spună întotdeauna doar 
ceea ce e în avantajul ei. 

Abandonară acest subiect apoi, dar Loraine continuă 
să se gândească la toate aceste probleme mai mult ca 
niciodată. De ce s-a măritat Andra cu Patrick, dacă nu l-a 
iubit niciodată? O mulţime de alţi bărbaţi din jurul ei ar fi 
fost fericiţi să le acorde atenţie şi, cu siguranţă, măcar 


unul dintre ei ar fi luat-o bucuros de soţie. 

De ce a trebuit să aleagă un străin închis în el, să-şi 
părăsească oraşul şi să se închidă într-un loc uitat de lume, 
în care nimeni nu o simpatiza şi în care nici ea nu 
simpatiza pe nimeni. 

Loraine nu-şi putea explica în niciun fel atitudinea 
Andrei. 

Wade le vizită sâmbătă dimineaţă, la o săptămână de 
la petrecere. Nu mică fu mirarea şi durerea surorii sale 
când îl văzu cu o mână în ghips. 

— Lasă, n-ai de ce să te îngrijorezi aşa, spuse el, în 
curând o să treacă. 

— Ai fost la John să te examineze? 

— Doamne Dumnezeule, Mollie, dar faţă de ceea ce 
am avut, asta e o nimica toată. 

— Dar cum s-a întâmplat una ca asta, Wade? 

— La călărie. Pete, calul pe care l-am primit, e foarte 
nărăvaş, ajunge să-l enervezi puţin că s-a zis cu tine. 

— Dar ce i-ai făcut? 

— Am vrut să mă iau la întrecere cu Andra, care 
călărea o mândreţe de iapă. Mi-a spus că nu sunt în stare 
să le ajung vreodată, aşa că i-am dat pinteni calului cât am 
putut de tare, până l-am scos din minţi. Asta e Andra... O 
femeie rece, dar care ştie să te incite. 

— Sper că nu te-ai îndrăgostit de ea, spuse Mollie. 

— Nu, nu mă îndrăgostesc până nu mă simt stăpân 
pe situaţie. 

Apoi, întorcându-se brusc spre Loraine: 

— Adevărul e că tu mi-ai lipsit îngrozitor de mult. Ce- 
ai zice dacă am da câteva ture cu maşina? 

— Oh, dar cum aş putea accepta, în situaţia în care 
eşti? 

— Văd că pe mine mă excluzi din aceste planuri ale 
tale, dar nu face nimic, pentru că eu sunt deja prinsă într-o 
serie de alte proiecte care nu suferă amânare, aşa că vă 
puteţi continua discuţia liniştiţi, spuse Mollie, cu stilul ei 
caracteristic, plin de umor şi de îngăduinţă. 

— Mâine e duminică, aşa că mă vei vedea aici, în 


timpul zilei, răspunse Wade. 

Apoi, întorcându-se spre Loraine, adăugă: 

— Luni o putem şterge la Tipicua. Avem un văr cu o 
fermă acolo. Sunt sigur că te vei simţi foarte bine. 

— Vom vedea, răspunse Loraine. Dacă mâna nu-ţi va 
face probleme, sunt dispusă să accept. 

— S-a făcut!... Atunci, în seara asta mergem să 
vedem un film? Se face mult tam-tam în jurul lui şi sunt 
curios. Mergem toţi trei. 

— Duceţi-vă voi, spuse Mollie, eu am ceva de lucru. 

Loraine fu fericită că nimeni nu pomenise de o 
petrecere pe malul lacului, sau aşa ceva... Cu doar puţin 
timp în urmă primise o scrisoare de la Bret, prin care îi 
spunea că va fi fericit să-i îndeplinească orice favoare i-ar 
cere. Uitase modul în care plecase de la petrecerea de 
sâmbătă”. Sună-mă când vrei, aici sau la staţie”, încheiase 
el, fără nicio vorbă despre cele întâmplate între ei. 

Îl văzuse însă mai repede decât se aşteptase. În timp 
ce stătea liniştită alături de Wade la cinematograf, Bret, 
Andra, familia Mackenzies şi încă două persoane, intrară 
în sală plini de voie bună. Loraine îi observă imediat, dar 
nu dădu niciun semn, aşa că, în timp ce privea cu 
insistenţă în altă parte, îl auzi pe Wade exclamând: 

— Ia te uită pe cine avem aici... Dacă anul trecut 
cineva m-ar fi întrebat dacă poate exista vreodată în viaţa 
lui Bret vreo femeie, aş fi spus categoric, nu. Şi-acum, uite 
ce bucăţică are lângă el. Da' femeia asta trage spuza pe 
turta ei, tot timpu'. 

Din fericire, după film, Wade o conduse direct acasă 
şi plecă imediat la hotel. 

De când murise mama ei, Loraine nu se mai simţise 
atât de singură ca în acea seară, după ce-l văzuse pe Bret 
ochi în ochi cu Andra, râzând şi complimentând-o 
permanent. 

Pe Mollie o găsi încă la masa de lucru, aplecată 
asupra hârtiilor ei, dar nu avură timp să schimbe nici două 
vorbe, că se auzi o bătaie în uşă. Loraine se grăbi să 
deschidă şi nu mică îi fu surpriza când dădu cu ochii de 


Bret. 

— Intră, Bret, spuse Mollie cu amabilitate, deşi era 
evident, la fel de surprinsă. Eşti singur? 

— Ceilalţi mă aşteaptă în maşină, răspunse el, cu 
ochii pe Loraine. Am trecut să vă invit mâine la prânz, la 
mine. 

— Ah, mulţumim, Bret, spuse Mollie, dar Loraine o 
întrerupse imediat. 

— Wade vine mâine aici, în timpul zilei. E deja 
aranjat. 

— Vă invit pe toţi trei. 

— Am gătit deja pentru weekend, răspunse cu 
răceală Loraine. 

— Atunci, înţeleg că nu mai e nimic de făcut, pentru a 
accepta invitaţia mea. 

— Exact, replică Loraine. 

— De ce eşti mereu în conflict cu mine? E foarte 
straniu, nu crezi? Nu mi s-a întâmplat asta niciodată, 
înainte. 

— Nu vei mai avea, astfel, prilejul să-mi spui că te 
obosesc de moarte. Şi, de altfel, vreau să-şi mai spun că n- 
am nevoie de generozitatea dumitale. 

— Mai ai încă multe de învăţat, iubito, spuse Bret, 
strângând din dinţi. 

— Când voi fi mult mai învățată, sper că nu voi fi la 
fel de lipsită de sensibilitate, ca dumneata. 

Bret ridică din umeri în sensul că îşi dădea seama că 
nu poate exista pace între ei doi şi ieşi trântind uşa. 

Mollie scoase un şuierat de surpriză. 

— Ce se ascunde în spatele tuturor acestor lucruri? 
întrebă ea. 

— Vrea să fiu drăguță cu Andra. Va fi şi ea acolo. 
Probabil e deja amanta lui şi eu refuz s-o întâlnesc într-o 
astfel de postură. Ea îl presează cu toate astea, sunt 
sigură, dar crede-mă, am ajuns la capătul răbdării. 

— S-ar putea să nu fie cum crezi tu. Poate el este cel 
care o influenţează pe Andra. 

Loraine întoarse spre Mollie o faţă tristă şi extrem de 


îndurerată. 

— li mai dau Andrei câteva zile... Noapte bună, 
Mollie... 

Luni se dovedi o zi nu tocmai ideală pentru o 
călătorie cu maşina. Cerul era acoperit de nori, peste cele 
două lacuri întâlnite în drum spre Tipicua se aşternu un 
vânt biciuitor, iar munţii din apropiere se învăluiră, în 
totalitate, într-o ceaţă densă. 

— Plouă acolo, spuse Wade, privind spre cerul din ce 
în ce mai întunecat. 

Cum îţi place Canada, dulceaţă? 

— E îngrozitor de întinsă, răspunse Loraine, care 
stătuse cuminte pe locul ei, privind cu atenţie mărită în jur. 
Tu ai fost în Anglia? 

— Nu. Tatăl meu obişnuia să se mai întoarcă în Scoţia 
când era tânăr, dar mama făcea parte dintr-o familie de 
canadieni care a renunţat la Scoţia după două sute de ani. 
Când eram mai tânăr, îmi propusesem să merg pe mare 
până acolo, dar am renunţat la idee. 

— Da, se pare că ai îmbătrânit, dacă nu mai visezi. 

Wade încuviinţă... 

— Asta înseamnă să trăieşti singur, alături de un 
unchi aşa de bătrân. Mai înainte de a mă retrage la fermă, 
am visat să găsesc o fată cu care să pot călători. Dar tot 
ce-i pot oferi unei femei acum, e o casă mare şi veche de 
fermă, unde unchiul meu stă mereu de o parte a focului şi 
eu de alta. 

— Dar Wade, adevărul e că tu ai avut întotdeauna 
atât de multe fete încă nu te poţi opri doar la una. 
Experienţa e fatală, uneori. 

— Da, ai dreptate. Ai auzit multe despre viaţa mea 
dinainte de a mă retrage la fermă, nu-i aşa? 

— Da, mi-au trecut nişte povesti pe la ureche, dar n- 
am fost interesată să aflu amănunte. 

— Ultima poveste a fost o nebunie şi vina nu-mi 
aparţine în totalitate, pentru cele întâmplate cu Nesta. 

— Da, de obicei, vina aparţine ambelor părţi. 

— Totuşi, eu am pierdut mai mult, căci toate oalele s- 


au spart în capul meu. Mi-am pierdut slujba, pe când ea a 
pierdut doar o căsătorie care ar fi fost, cu siguranţă, un 
dezastru. Dacă ar fi fost atât de interesată de acel bărbat 
nu s-ar fi ţinut aşa de capul meu. 

— Ce s-a întâmplat cu ea, după asta? 

— Stă acasă, bine mersi, cu părinţii ei, care-i fac 
toate mofturile. Mă acuzi şi tu?... 

— Nu. Cum ţi-am spus, vina e a ambelor părţi. 

— Eşti înţeleaptă. Chiar aş vrea să-mi dai o şansă. 

— Asta e ceea ce tocmai am făcut. Conduci de câteva 
mile bune cu o singură mână, şi eu m-am încrezut în tine. 

— Nu schimba subiectul, te rog. Eu sunt în stare să 
mă căsătoresc cu tine chiar acum. 

— Când e vorba de o căsătorie, nu trebuie să te 
pripeşti niciodată. Nu eşti îndrăgostit de mine, Wade. Pur 
şi simplu urăşti să te întorci la fermă de unul singur. O 
femeie ar face ca timpul acolo să treacă mai uşor. 

— M-am gândit să chem nişte prieteni acolo, sau să- 
mi angajez o asistentă, dar până la tine, nu m-am gândit 
niciodată să mă căsătoresc. 

Loraine schimbă subiectul, cu delicateţe: 

— Cum se numeşte râul ăsta? 

— Tipicua, râse Wade cu umor, observând cum se 
furişează ea spre alt subiect. Ajungem curând. 

După toate astea, Wade nu mai spuse nimic, iar 
Loraine privi pe fereastră, încântată de priveliştea ce se 
revărsa în vale. 

Tot drumul până la fermă, le luase, cu totul, puţin 
peste două ore. 

Casa la care ajunseră era o locuinţă modestă, de 
ţară. Nici nu coborâră bine, că fură întâmpinați de un 
bărbat mic de statură, cu o mină foarte veselă: 

— Deci nu au reuşit să te omoare la spital, spuse el, 
recunoscându-l pe Wade şi părând să fie la curent cu toată 
povestea. Vărul tău mi-a spus tot. Nu e acum acasă, spre 
nenorocul tău, dar mi-a dat ordin să vă tratez cu cafea şi 
prăjituri. Voi trimite vorbă că aţi sosit. 

Wade o prezentă pe Loraine într-un mod foarte 


original, spunând că e englezoaică şi, prin urmare, era mai 
bine dacă era tratată cu ceai. 

Pe la ora şase, omul în casă îi invită să vadă 
animalele. 

Loraine se entuziasm de cele văzute, dar Wade păru 
extrem de plictisit şi se retrase sub un copac, să fumeze. 

Când reveniră în casă, cerul păru să se întunece şi 
mai mult, aşa că Loraine spuse cu teamă: 

— Wade, cred că ar fi mai bine să ne întoarcem chiar 
acum la Sainte Beauve. 

— Mollie m-a pus să-i promit că te duc să urci până la 
Birdeye Peak. E mai mult de o oră până se va lăsa 
întunericul, aşa că avem încă destul timp pentru asta. Se 
urcară în maşină şi porniră, aşadar, spre poalele muntelui. 
După o jumătate de oră, ajunseră. 

— Asta e cea mai abruptă pantă, spuse Wade. 

În lumina zilei care se stingea, măreţia piscului era, 
într-adevăr, de-a dreptul înfricoşătoare. Wade porni din 
nou şi după puţin timp se opri. În faţa lor se întindea o 
stâncă foarte înaltă, în vârful căreia se zărea o cruce, 
pierdută în linia orizontului. 

— E o capelă, acolo, spuse Loraine, surprinsă. 

— Da, a fost construită în memoria unor oameni care 
au murit în bătălia cu acest munte. 

— Mollie mi-a vorbit, la un moment dat, despre asta, 
dar nu pare atât de spectaculos încât să merite efortul de a 
urca până acolo, în situaţia în care eşti tu acum. 

Wade deschise portiera dinspre el şi cobori. 

— Mollie a avut dreptate. Chiar trebuie să vezi asta. 
Poate nu vei mai veni niciodată prin aceste locuri. 

Loraine se dădu jos din maşină, la rândul ei. 

— Mi-ar plăcea să urc până acolo, dar tu arăţi ca şi 
cum te-ai fi drogat. Nu vreau să păţeşti ceva. 

Rămâi aici, mă duc de una singură. 

— Nu te pot lăsa să urci până acolo, de una singură. 

— Atunci, nu voi merge nici eu. 

— E-n regulă. Mergi doar tu. Te voi urmări din 
maşină. Te pot vedea pe tot parcursul drumului. 


Loraine îşi închise mai bine jacheta şi începu să urce 
poteca. Drumul nu era foarte dificil de străbătut, pentru că 
fusese bătătorit înainte de alţii, aşa că Loraine se căţăra cu 
uşurinţă, ţinându-se, din când în când, de firele de iarbă 
înaltă. 

Capela pe care o descoperise fusese construită din 
piatra muntelui şi avea o uşă care dădea spre partea din 
care se vedea râul. Uşa era însă închisă în acel moment şi 
Loraine regretă că făcuse drumul până acolo, dar când 
dădu să plece, zări o tăblie de piatră, fixată în peretele de 
lângă ea. Loraine se apropie şi citi cu atenţie. Se povestea 
întâmplarea pe care o auzise atât de la Mollie cât şi de la 
Wade, pomenindu-se două nume cu rezonanţă franceză. 
Apoi, cu litere ceva mai mici, dar, evident, mult mai noi, 
stătea scris: „Şi-a pierdut, de asemenea viaţa, încercând să 
învingă acest pisc, Patrick Famley din Sainte Beauve”. 

După primele tresăriri provocate de soc, Loraine 
înlemni. De aceea ţinuse Mollie să ajungă până aici... 
Loraine nu se gândise niciodată că va găsi o dovadă atât 
de palpabilă, despre moartea lui Patrick, iar acum era 
extrem de surprinsă. Se dădu câţiva paşi înapoi pe cărare 
şi privi în sus, spre vârful înalt. Era încă înzăpezit când îl 
escaladase fratele său, ceea ce îl făcuse încă şi mai 
periculos, din cauza avalanşelor. Patrick fusese foarte 
curajos, se gândi Loraine şi lacrimile care-i împăienjeniră 
privirea începură să curgă râuri-râuri pe obrajii care-şi 
pierduseră culoarea, odată cu descoperirea numelui 
fratelui său, într-un loc atât de neaşteptat. Nu înţelesese 
niciodată de ce Patrick, un om atât de rezervat şi de puţin 
comunicativ, escaladase muntele de unul singur, în primele 
zile ale primăverii, când se ştia că muntele era periculos. 
Acum însă, începu să înţeleagă necesitatea lui interioară. 
Loraine ar fi dat oricât acum ca mama sa să ştie de această 
capelă, de acolo de unde era, pentru ca sufletul ei să se 
liniştească măcar puţin. De ce nu le spusese nimeni, nimic, 
despre toate acestea?... 

Se făcuse întuneric şi coborârea devenise mult mai 
anevoioasă, dar farurile maşinii îndreptate spre ea o 


ajutară să străbată poteca. În sfârşit, ajunse şi deschise 
portiera. Wade zăcea pe scaunul de lângă locul şoferului, 
rigid şi palid, ca un mort. 

— Wade, Wade, strigă înspăimântată Lorena, ce s-a 
întâmplat? 

Cu un oftat prelung, Wade se întoarse spre ea, 
extrem de încet: 

— De ce nu mi-ai spus că te simţi atât de rău? 

— Mă simt foarte rău, da’ nu-ţi face probleme. Am 
încercat azi-dimineaţă să sar peste nişte obstacole cu Pete. 
El nu e făcut pentru aşa ceva, dar m-a incitat Andra... 

Andra... Din nou Andra... Nu era însă timp acum 
pentru astfel de gânduri. 

— Trebuie să te vadă un doctor. Trebuie să găsesc 
urgent o casă, de unde să sun. 

— Nu-i nicio casă pe-aici. Loraine, trebuie să conduci 
tu. 

— Să conduc? întrebă ea stupefiată. Nimeni n-ar 
putea conduce pe drumurile astea după o singură lecţie. 

— E absolut necesar să faci asta, nu mai pot. 

E mai uşor decât dacă ar fi trafic. Aminteşte-ţi ce ti- 
am spus cu o zi înainte şi dă-i drumul. 

Tremurând din cap până-n picioare, Loraine se aşeza 
la volan şi încercă să execute ceea ce o învățase Wade cu o 
zi înainte. Când maşina se puse în mişcare, Loraine simţi 
că se sfârşeşte de emoție. Conduse aşa, încet-încet, câteva 
minute, dar avea impresia că trecuseră patru ore. Deodată, 
în mijlocul drumului, chiar în faţa maşinii, se opri o 
căprioară, uitându-se speriată spre luminile care o 
învăluiră. Loraine încercă să frâneze, dar pierdu controlul 
volanului, iar maşina intră într-o zonă nisipoasă, 
afundându-se în terenul fragil. Loraine opri motorul. Nu se 
auzea nimic în preajmă, în afară de ţipătul plângăreţ al 
unei păsări de noapte. 

Disperată, Loraine porni pe jos, cale de vreo jumătate 
de oră, în speranţa că va găsi un ajutor. Nu era însă nicio 
casă, nicio aşezare omenească, de orice tip ar fi fost, şi 
nicio maşină nu se zări trecând. Doar întunericul nopţii tot 


mai adânc şi mai înfricoşător. 

Se întoarse şi privi sfârşita roţile maşinii, ascunse 
aproape în întregime în nisipul încă umed după aversele 
din acea dimineață. Era nevoie de o putere 
supraomenească pentru a le putea urni. : 

Intră în maşina şi-l chemă în şoaptă pe Wade. li luă 
pulsul şi se gândi la cât de îngrijorată trebuia să fie Mollie 
că nu ajunseseră la cină. După un timp, se auzi o maşină şi 
Loraine, cu inima bătându-i nebuneşte de speranţă, se 
îndreptă spre sosea, postându-se apoi în lumina farurilor 
care rupseră întunericul adânc. Înăuntrul maşinii care 
oprise brusc se vedea doar şoferul, care însă rămase 
locului, nemişcat. Părea un european din est, după 
înfăţişare şi atitudine. 

Loraine îi explică în engleză situaţia ei şi el dădu din 
cap, în semn că înţelege, apoi răspunse cu greutate: 

— Voi trimite un doctor. 

După care porni din nou motorul şi se pierdu în 
noapte. 

Puțin mai liniştită, Loraine se întoarse la volanul 
maşinii, încercând din răsputeri să pornească. Îşi puse 
apoi urechea în dreptul inimii lui Wade. Din fericire, bătea 
regulat, în ciuda rigidităţii corpului. 

Apoi, văzând că nu se mai aude nimic prin preajmă, 
dar sperând încă în promisiunea străinului, Loraine ieşi din 
nou la drum şi se aşeza în iarba înaltă, lăsând vântul rece 
să-i biciuiască obrajii. Deşi îngrozitor de îndurerată, 
Loraine îşi aminti că se îmbrăcase în cel mai elegant 
costum al său şi inima i se strânse de părere de rău când 
se gândi că va trece încă multă vreme până să-şi poată 
cumpăra altul de aceeaşi calitate. 

Mollie îşi aştepta fratele pentru cină până târziu. 
După toate calculele ei, trebuia să se fi întors cel mai 
târziu la ora nouă. Wade îi promisese că vor cina împreună 
în seara aceea. La ora zece renunţase să mai aştepte cu 
cina caldă şi se întoarse în sufragerie. 

— Nu trebuie să mă îngrijorez, spuse ea cu voce tare. 
E şi Loraine cu el şi păreau să fie într-o relaţie foarte 


frumoasă. 

Ridică, totuşi receptorul şi sună la hotel. 

— Nu, domnul Blain nu s-a întors încă. 

Mollie îşi aprinse o ţigară şi ieşi în stradă. Trebuia să 
admită că de când cu povestea cu fata aceea, încrederea în 
fratele său se diminuase considerabil. Simţea însă că n- 
avea de ce să îşi facă probleme în legătură cu relaţia lui cu 
Loraine. 

Mollie se întoarse la telefon, chemă din nou hotelul 
de la marginea lacului şi ceru să i se facă legătura cu 
domnul Mackenzies. Când acesta se auzi la capătul celălalt 
al firului, Mollie îi explică totul. 

— Un moment, spuse el, e şi Bret aici, şi vrea să-ţi 
vorbească. 

— Loraine e cu el? interveni brusc Bret. 

— Da, şi de-asta cred că li s-a întâmplat ceva, pentru 
că ea mi-ar fi trimis, cu siguranţă, un mesaj, dacă avea 
această posibilitate. 

— Rămâi acolo, spuse Bret, voi fi la tine în cinci 
minute. 

Maşina lui se auzi într-adevăr foarte curând, venind 
cu o asemenea viteză încât Mollie avu un moment impresia 
că va dărâma scoala. 

— Ai spus că au plecat la Tipicua? întrebă Bret, 
intrând ca o furtună. 

— Mergem să îi căutăm, dar mai întâi trebuie să-l 
anunţăm pe doctorul Cârland. 

— Pe John? De ce? 

— Poate va fi nevoie de el. 

— Nu, lasă, dacă a avut nevoie de un doctor, până 
acum l-au găsit, nu e nevoie să-l deranjezi pe John. Dacă au 
avut un accident... 

— Ce te face să crezi că au avut un accident? 

Nu e trafic lunea, în munţi. 

— Maşina nu e tocmai nouă şi... Sau poate au rămas 
pe undeva, fără mâncare şi în frig. 

— La asta mă gândeam şi eu, aşa că am luat, la 
repezeală, nişte lapte cald în termos şi o sticlă de whisky. 


Tu ia un pardesiu pentru Loraine. Lui Wade îi voi da 
trenciul meu. Şi să mergem, odată, Mollie, pentru numele 
lui Dumnezeu. 

Mollie se retrase o clipă să caute pardesiul Lorainei 
şi reveni în cea mai mare grabă, urmându-l pe Bret, care o 
zbughi deja pe uşă afară şi sări apoi la volan, cu o viteză 
uimitoare. 

Mergeau de ceva timp, când Mollie îşi jură că nu se 
va mai urca în maşina cu Bret, în viaţa ei. 

— Nu prea îţi place Wade, nu-i aşa, Bret? întrebă 
Mollie, în timp ce urcau drumul spre munte. 

— N-are acum nicio importanţă dacă îmi place Wade 
sau nu, Mollie. E un băiat bun, în general, dar... 

— Eşti încă împotriva lui, după cele întâmplate cu 
optsprezece luni în urmă, e adevărat? Totuşi, ai fost foarte 
drăguţ că ne-ai ajutat, după ce a ieşit din spital. 

— Eu n-am făcut nimic. Totul a depins de 
Mackenzies. 

— Dar Bret, orice om poate fi iertat după prima 
abatere. 

— Oricum, cred că întâmplarea aia l-a vindecat. 
Acum, umblă să se însoare. 

— Dar nu are nicio legătură, în momentul de faţă. 

— O vânează şi pe Loraine şi pe Andra. Doar că 
Andra caută un bărbat mai puternic. Cu Loraine, poate fi 
mai uşor. Dacă ea va mai rămâne puţin aici, sunt sigur că o 
poate cuceri. 

— Nu e adevărat, spuse Mollie. I-am cerut în mod 
special s-o lase în pace pe Loraine. 

Discuţia aceasta o reduse pe Mollie la tăcere. 
Observase întotdeauna la Wade o pornire instinctivă de a o 
proteja pe Loraine. Era totuşi adevărat?... Simţea nevoia 
să o protejeze? Mollie îşi strânse mai bine pardesiul pe 
lângă corp. Spera că avea dreptate. Capitolul 7 

Loraine rămase în iarba înaltă până simţi că îngheaţă 
de-a binelea. După o jumătate de oră de când se aşezase 
acolo aşteptând, intră într-o uşoară amorţire. Rămase aşa 
până într-un târziu, când îl auzi pe Wade chemând-o. 


Atunci, ridicându-se cu picioarele ca de lemn, se apropie 
de geamul dinspre el. 

— Te simţi mai bine, Wade? întrebă ea repede. 

— Oh, Doamne, spuse el, îmi pare atât de rău. Ce oră 
e? 

— E aproape miezul nopţii. Mollie cred că e foarte 
îngrijorată. Ai văzut că roţile maşinii s-au înfundat în nisip? 

— Da, cred că am realizat asta chiar atunci, dar n-am 
fost în stare să reacţionez. Nu avem nicio şansă să fim 
ajutaţi la ora asta. Va trebui să facem ceva, totuşi. 

— Dar te poţi mişca? 

— Ajută-mă să trec la volan. 

— Nu se poate face nimic, am încercat totul. 

— Ţi-am spus că trebuie să ieşim de-aici. 

— Hai, uită-te la roţi şi spune-mi exact cât de adânc 
s-au înfundat, spuse el, încă gemând de durere, după ce 
Loraine îl puse cu mare greutate la volan. 

Apoi, în timp ce ea era afară, cercetând situaţia, îl 
auzi strigând: N 

— Înlătură nisipul cu mâinile, Loraine. Îmi pare rău 
că îţi cer asta, dar e singura solutie. 

Loraine îl ascultă, gândindu-se doar la posibilitatea 
ieşirii de acolo. Din timp în timp, Wade apăsa pe 
accelerator... Când văzu maşina urnindu-se, tânăra îşi 
plesni fruntea cu palmele, apoi, cu toate puterile, împinse 
maşina până când o văzu ieşind pe şoseaua de ţară, după 
care sări înăuntru. 

Wade conduse încet, cu o singură mână, aproape o 
oră, când în faţa lor se zări un autovehicul venind în viteză. 

— Dumnezeule, e Bret, exclamă plină de surpriză 
Loraine. E şi Mollie cu el... Semnalizează, Wade!... 

Următoarele minute se scurseseră într-o confuzie 
totală, pentru Loraine. 

Ea fusese mutată în maşina lui Bret, iar Wade fusese 
aşezat pe scaunul de lângă volanul maşinii sale. Băuseră 
whisky şi lapte cald, fuseseră înveliţi cu atenţie. 

— Sper că n-ai mari probleme cu condusul acestei 
maşini, Mollie, spuse Bret, în timp ce aceasta se aşeza pe 


scaunul şoferului. 

— Nu, Bret, înainte de a-i aparţine lui Wade, această 
maşină a fost a familiei mele, aşa încât am condus-o de 
nenumărate ori. 

— Foarte bine, Mollie. Grăbeşte-te, atunci. Eu voi 
opri undeva în drum pentru a-l anunţa pe doctorul Cârland 
să vă aştepte. _ 

Pe Loraine o iau la mine. În noaptea asta. 

— De ce? răspunse Mollie cu ochii cât cepele. 

— Wade va avea nevoie de tine, aşa că trebuie să-l iei 
la tine. Poţi conduce, Mollie? 

— Da, înainte, această maşină a aparţinut familiei şi 
am condus-o de multe ori. 

— Bret îl potrivi pe Wade mai bine pe scaun, îi turnă 
nişte whisky pe gât, îi dădu nişte lapte cald, îl înveli cu 
trenciul lui. Hai, grăbeşte-te, spuse el, punând prieteneşte 
o mână pe umărul lui Mollie. Îi voi telefona lui Cârland să 
te aştepte. Îi privi apoi cum se îndepărtează şi sări în 
maşina lui, alături de Loraine. 

— Peste puţin vei fi în pat, îi spuse el. 

— Te rog du-mă la scoală. Voi dormi în sufragerie. 
Cum se face că ne-aţi găsit? 

— Mollie a sunat la hotel şi eu eram acolo. 

Nu mai vorbiră nimic şi Loraine se cufundă amorţită 
în scaunul ei, refăcând în minte filmul zilei trecute. 

Wincona Lodge era cufundată în întuneric când 
ajunseră. Bret deschise singur uşa. 

— Gabi nu e niciodată pe-aproape, când am nevoie de 
ea. Spune-mi, când ai mâncat ultima oară? 

— Am băut nişte ceai şi am mâncat nişte prăjituri la 
Tipicua. 

Pe masa din sufragerie se afla o tavă. Bret ridică 
grăbit capacul. 

— Cafeaua e încă fierbinte, dar aş vrea să încerci mai 
întâi un sandviş. În alte circumstanţe, se gândi Loraine, i- 
ar fi plăcut nespus aceste momente de singurătate cu Bret, 
la o oră în care cei mai mulţi dormeau. 

— Trebuie să-ţi aduc ceva cu care să te îmbraci la 


noapte, spuse el, după care dispăru, pentru a se întoarce 
cu o pijama. 

— Sper să nu-ţi faci foarte multe probleme că îţi dau 
pijamaua asta. Gaby are destule în dulapul ei. Am ales ce 
am considerat că îţi vine mai bine. [ţi voi arăta baia şi 
dormitorul. Loraine se ridică şi-l urmă cu supuşenie. În uşa 
de la baie, Bret îi observă mâinile. Sub unghiile fragile 
rămăseseră urmele efortului ei de a elibera roţile maşinii 
lui Wade. 

— Ce ai făcut? De ce nu mi-ai spus că eşti în halul 
ăsta? 

Loraine îi făcu apoi un scurt istoric al zilei care 
tocmai trecuse. 

— E cea mai stranie poveste pe care am auzit-o 
vreodată, exclamă Bret, după care luă din dulăpiorul de pe 
peretele băii un pansament şi nişte spirt şi-i tamponă 
degetele rănite. 

— Dar nu m-am spălat pe faţă, încă, spuse Loraine. 

— Te spăl eu, spuse Bret şi începu s-o săpunească cu 
un burete. Parcă ai avea zece ani, aşa. 

— Nu vreau să am zece ani. 

Mă simt, de fapt, foarte bătrână. 

— Asta nu mă surprinde... Iți plac canadienii? 

— Bineînţeles. 

Chiar şi dumneata, în aceste momente. 

Bret ridică uşor dintr-o sprânceană: 

— Ce vrei să spui? Mă tachinezi tu, dacă nu te 
tachinez eu, nu-i aşa? Oricum, nu-mi place să supăr fetele 
înainte ca ele să meargă la culcare. Vise plăcute, iubito, 
spuse el închizând uşa. Loraine simţi că ar fi vrut să mai 
stea cu Bret, să-i simtă prezenţa aproape, aproape... 

După câteva minute, când se afla deja în pat, Loraine 
îl auzi pe Bret vorbind la telefon, după care se apropie de 
uşa ei, spunându-i cu voce tare, fără să deschidă: 

— Loraine, Mollie şi Wade vor rămâne peste noapte 
la doctorul Cârland. Mâine, Wade va fi transportat la 
clinica staţiei, unde i se vor face nişte raze. 

— Mulţumesc, şopti ea. Noapte bună. 


Se scursese ceva timp de când Loraine intrase în pat. 
Emoţiile ei erau acum o adevărată mixtură de entuziasm şi 
de disperare. Putea să-i fie recunoscătoare lui Wade pentru 
momentele pe care le trăia acum, pentru că s-ar fi putut 
foarte bine să nu ştie niciodată că, sub acelaşi acoperiş cu 
Bret, putea simţi şi încântare. 

Dinspre munte venea o briză atât de proaspătă, încât 
Loraine savură clipe în şir această plăcere. Dar muntele îi 
amintea, inevitabil, de Birdeye Peak şi de capela cu o cruce 
în vârf şi de numele lui Patrick pe tăblia de piatră. Nu-i 
vorbise lui Bret de toate acestea, dar acum îşi imagină 
reacţia de simpatie din ochii lui, dacă ar fi făcut-o. 
Gândurile astea în legătură cu Bret o nelinişteau... În nicio 
altă împrejurare nu le-ar fi avut. Căzu într-o stare de 
semitrezie, cu toate aceste idei în mintea sa înfierbântată 
de tot ce trăise în acea zi şi chiar avu impresia că îl simte 
pe Bret intrând şi că-i simte braţele cuprinzând-o cu 
căldură, în timp ce buzele lui apăsară prelung buzele ei. 

A doua zi dimineaţă, Loraine se trezi foarte târziu. 
Soarele era deja sus, păsările ciripeau cu voioşie zburând 
de colo-colo. Loraine se întinse în aşternut, căscând 
relaxată. Privi camera încăpătoare, mobila cu încrustaţii 
aurii, pernele fotoliilor cu broderiile lor indiene... O 
cameră perfectă pentru ca cineva să se simtă foarte bine 
primit, îşi spuse Loraine. 

În timp ce se desfăta, cu imaginile acestea 
îmbietoare, uşa se deschise de două degete, se auzi o 
bătaie discretă, după care Gaby se îndreptă spre masă cu o 
tavă în mâini. 

— Micul dejun, spuse ea. Bună dimineaţa. 

— Bună dimineaţa, doamnă Muraille. Nu trebuia să 
vă deranjaţi pentru mine. 

— Eşti oaspetele nostru. Deşi unul mai puţin obişnuit. 
E pentru prima dată când o femeie necăsătorită rămâne 
peste noapte aici. 

— Dar domnul Winthrop nu v-a explicat ce s-a 
întâmplat? 

— Nu e treaba mea să mă amestec în toate astea. 


— Tonul dumneavoastră îmi spune că nu sunteţi 
foarte încântată de faptul că am fost cazată aici. Mă tem că 
nu m-aţi agreat niciodată. 

— Poate am greşit... De fapt, se pare că nu eşti ca 
cealaltă doamnă Famley, să încerci să obţii avantaje din tot 
ceea ce se întâmplă. 

— Cumnata mea vine des pe-aici? 

— Mai bine s-ar muta aici, pentru că stă atât de mult 
încât nu ştiu de ce şi-a mai rezervat cameră la hotel. E în 
fiecare zi aici. Şi dacă nu stă ea până după miezul nopţii, 
atunci rămâne Bret la ea, până aproape de zorii zilei. E 
foarte periculoasă, femeia asta. E foarte dulce şi tandră cu 
el la suprafaţă, dar rece ca un aisberg în inimă. 

— Dar domnul Winthrop este prea inteligent ca să 
cadă în plasă. 

— Se comportă ca orice bărbat care şi-a pierdut 
minţile după o femeie. Nu ştii nimic despre toate astea, 
fetiţo, aşa că... 

Nu mai continuă şi ieşi valvârtej. 

Loraine se strânse în aşternut, aducându-şi genunchii 
la piept şi sprijinindu-şi de ei bărbia. 

Petrecu astfel câteva minute, gândindu-se, foarte 
concentrată, la enigmatica soţie a fratelui ei, când Gaby 
intră din nou, purtând pe braţ o rochie albastră. 

— Bret a adus-o azi dimineaţă de la şcoală, spuse ea, 
lăsând rochia pe marginea patului. Dacă vrei, îţi voi repara 
bluza cu care ai fost îmbrăcată. 

— Nu, mulţumesc, mă descurc şi singură. Domnul 
Winthrop e aici? 

— Da, aşteaptă să te vadă. 

— Voi cobori imediat. 

— Nici nu te-ai atins de mâncare. 

— Aş vrea să-mi puneţi nişte cafea în ceaşca şi voi 
încerca şi să mănânc puţin în timp ce mă îmbrac. 

— Îmi pare rău, că n-ai mâncat şi cred că a fost din 
cauza mea. 

— Din cauza dumitale? Nu, nici vorbă. 

— Ba da, ţi-am văzut ochii în timp ce vorbeam despre 


doamna Famley. Şi tu abia aştepţi s-o vezi plecând de-aici. 

— Mă tem că da. 

— Să nu te temi niciodată de lucrurile bune, spuse 
Gaby. Mă poţi ajuta să scăpăm de ea. Spune-mi, însă, e 
adevărat că vrei să pleci din Canada? 

— Da, voi pleca foarte curând, sper. 

— Asta-i foarte bine. Trebuie să văd ce putem face 
până atunci. Bea-ţi cafeaua şi coboară, atunci, cât poţi de 
repede, pentru că domnul Winthrop a întârziat deja foarte 
mult la serviciu din cauza ta, spuse Gaby pe un ton de 
reproş evident, apoi părăsi încăperea. 

În mai puţin de cincisprezece minute, Loraine cobori 
în sufragerie. Bret era ocupat cu scrierea unei scrisori, dar 
îşi ridică repede capul la apariţia ei. 

— Bună dimineaţa. Ce-ţi mai fac mâinile? 

— Sunt mai bine, mulţumesc. Sunt, de asemenea, 
foarte recunoscătoare că mi-ai adus această rochie. Îmi 
pare foarte rău că te-am reţinut de la treburile dumitale în 
dimineaţa asta. 

— Cine ţi-a spus asta? Gaby? Nu luaa prea mult în 
seamă ce spune ea. Ar vrea să fie, mereu, singura femeie 
din casa asta. Ia loc. 

Loraine se aşeza, dar nu în locul indicat de el, ci pe 
un scaun de lângă uşa. Bret îi întinse o ţigară, îi oferi un 
foc, după care aprinse una pentru el însuşi. Nu părea deloc 
grăbit. 

— Am nişte vesti pentru tine. Mollie m-a sunat şi mi-a 
spus că Wade va fi dus la fermă, în curând. L-a rugat pe 
unchiul său să vină până aici, pentru a conduce el în locul 
lui Wade. N-o să-ţi vină să crezi, dar Wade abia aşteaptă să 
plece. 

— Nu mă surprinde. Oricum, port şi eu o parte din 
vină, că e acum în situaţia asta. Dar vina cea mai mare o 
poartă Andra. Ea l-a întărâtat la toate acele întreceri. 

— Wade are douăzeci şi şapte de ani, nu maie un 
copil. Ştia ce poate şi ce nu poate Pete. Ea a făcut doar 
ceea ce ar fi făcut orice tânără amazoană, iar Wade a fost 
destul de prost pentru a se supune. 


— A, eşti la curent, atunci, cu această întâmplare. 

— Da, am văzut-o azi-noapte pe Andra şi mi-a spus 
totul, cu lux de amănunte. 

— Niciun bărbat n-ar fi dat înapoi, în faţa unei astfel 
de femei. 

Bret o privi cu luare-aminte. 

— De ce o urăşti atât de mult? Ea nu-ți poartă pică 
pentru nimic. 

Îi urăşte doar pe cei care îi pot dejuca planurile şi eu 
nu fac parte din această categorie, ar fi vrut ea să 
răspundă-dar îşi stinse apăsat ţigara, după care replică 
hotărâtă: 

— Mie îmi displace orice persoană care terfeleşte 
numele lui Patrick. 

— Când a făcut, asta? aproape că urlă Bret. 

— Nu a făcut-o explicit. Mă rog, nu mă mai afectează 
asta acum, dar nu-mi poţi cere să uit. 

Loraine făcu o pauză, apoi spuse: 

— Îţi aminteşti că am vrut să-ţi cer o favoare? 

— Da. N-am mai adus vorba despre asta, pentru că 
am fost sigur că dacă voi ignora acest subiect, îl vei aduce 
tu în discuţie. S-auzim, deci. 

— Eşti cel mai apropiat prieten al Andrei, aici. Ţi-a 
răspuns la scrisoare pentru că a simţit că eşti o persoană 
specială şi te admiră foarte mult. 

— Ceea ce nu s-ar putea spune despre tine, nu-i aşa? 

Eu te iubesc, ar fi vrut să răspundă Loraine, conform 
sentimentelor din acel moment, dar se control cu hotărâre 
şi spuse: 

— Am venit în Canada pentru a o întâlni pe Andra şi 
pentru a-mi vedea nepoţelul, dar ea refuză să-mi dea 
această permisiune. 

Bret aruncă impacientat ţigara. 

— Dar n-ai de gând să încetezi odată cu tot circul 
ăsta despre datoria ta? La ce te ajută toate astea? 

Era mult mai nervos decât ar fi fost normal într-o 
astfel de situaţie, iar Loraine se gândi cu inima strânsă la 
motivul real al acestei reacţii. Işi amintise, probabil, că 


Andra avea deja un fiu, dar atâta timp cât ea nu vorbea 
despre asta şi o putea ţine departe de băiatul ei, această 
realitate nu era atât de deranjantă. Acum însă problema 
devenea spinoasă, poate, din punctul lui de vedere. Dacă 
se căsătoreau şi aveau alt copil... 

Loraine îşi aruncă ţigara pe fereastră, în grădină, 
apoi se grăbi să răspundă. 

— Am cunoscut-o pe Andra şi am fost dezamăgită. 
Poate mă va dezamăgi şi copilul, dar după ce-l voi vedea, 
voi fi liberă să... 

— Liberă să te întorci? o întrebă el. 

— Să-mi văd de viaţa mea. 

— Nu cred că Andra va ţine cont de părerea mea, dar 
voi încerca să-i spun să te lase să-ţi vezi nepotul. 

— Te rog foarte mult şi promit că nu-ţi voi cere nimic 
altceva, niciodată. 

Bret îşi aruncă ochii pe fereastră şi spuse cu o 
nervozitate abia reţinută. 

— Îi voi spune Andrei ce m-ai rugat. 

— Îţi rămân îndatorată. 

— Las-o moartă! 

Intenţionase să mai spună ceva, dar Gaby intră în 
cameră. 

— Ce s-a întâmplat? o întrebă el, în culmea 
irascibilităţii. 

— Voiam doar să ştiu dacă rămâneţi la prânz, 
domnule Winthrop. 

— Ce dracu”, te-a apucat? 

— De ce? 

— Eu sunt domnul Winthrop pentru tine doar când ai 
ceva de împărţit cu mine. 

— Voiam doar să vă întreb despre prânz, răspunse ea, 
afectată. 

— Nu rămân la prânz, dar domnişoara Famley, da. 
Mă întorc diseară, s-o duc la scoală. Fără niciun alt cuvânt, 
Bret ieşi nervos şi-l auziră pe urmă intrând în garaj. 

— Am reuşit să-l enervăm, spuse Gaby. 

— Se enervează prea uşor, iar de data asta chiar nu a 


avut niciun motiv. 

— Nu se enervează uşor, acum cred că a bănuit că m- 
a surprins faptul că te-am găsit aici azi-dimineaţă. 

— Chiar v-ar deranja atât de mult dacă domnul 
Winthrop s-ar căsători? 

— Nu m-ar deranja deloc, dacă ar găsi pe cineva la 
înălţimea lui. Din păcate, o astfel de femeie e foarte greu 
de întâlnit. 

— Ah, să nu exagerăm, nu-i decât un bărbat ca toţi 
bărbaţii. 

— În orice caz, e prea bun pentru această femeie 
care ţi-a fost cumnată. Când ea va veni aici, eu voi pleca. 

„Când”, nu „dacă”, observă Loraine, şi simţi o durere 
care-i aduse lacrimi în ochi. 

Gaby băgă de seamă, probabil, schimbarea Lorainei, 
pentru că renunţă să mai vorbească despre asta. 

— Vrei friptură la prânz? întrebă ea, brusc. 

— Nu, mulţumesc. Voi pleca la scoală. 

— Ted nu cred că te va duce, dacă Bret a zis să rămâi 
aici la prânz. 

— Atunci voi merge pe jos până la hotel, iar acolo voi 
găsi eu ceva. 

— Voi, englezii, nu vă schimbaţi niciodată stilul, 
spuse Gaby, ofensată. Dar copiii voştri vor fi canadieni... 

— Nu sunt emigrantă, răspunse Loraine. Acum, aş 
vrea să plec. 

— Stai, îl chem pe Ted să te conducă la scoală. 

Loraine se retrase în camera în care dormise, îşi 
împături hainele cu care fusese îmbrăcată cu o zi în urmă 
şi le puse într-o sacoşă; nu trecuseră nici zece minute că 
motocicleta cu ataş a lui Ted se auzi în faţa casei. 

Loraine cobori în grabă şi în mai puţin de cinci 
minute erau deja în drum spre scoală. Ted nu avu niciun 
chef de vorbă, iar Loraine cu atât mai puţin. Totuşi, când o 
lăsă în faţa şcolii, el o salută prieteneşte: 

— Pe curând, domnişoara. 

În scoală nu se simţea nicio mişcare şi Loraine intră 
s-o caute pe Mollie în dormitor. Nu era însă nimeni pe 


nicăieri şi Loraine se retrase în bucătărie, unde îşi prepară 
un prânz simplu, cu pâine prăjită şi nişte fructe. 

Nu după mult timp însă apăru şi Mollie, care ridică 
surprinsă din sprâncene văzând-o. 

— Dar te aşteptam abia diseară. 

— Am venit mai devreme. Vrei nişte pâine prăjită? 

— Te rog. 

Mollie luă între timp un corn, îl unse cu unt şi 
presără deasupra sare şi piper. 

— Am dormit cu Wade la John, ştii deja de la Bret, nu- 
i aşa? 

— Da. Ţi-a spus Wade ce s-a întâmplat cu noi? 

— Nu prea multe. Pot vorbi foarte deschis cu tine? 

— Bineînţeles. 

— Spune-mi, atunci, s-a întâmplat ceva între tine şi 
Wade, acolo? 

— Nu, Mollie. 

— Ah, slavă Domnului. Ştiu că Wade ar vrea să vă 
căsătoriţi, dar n-ai fi fericită cu el. Noi, cei din familia 
Blain, suntem foarte dificili. 

Restul zilei fu caldă ca o zi frumoasă de vară. 

Loraine făcu cumpărături, găti, citi puţin fără însă a 
putea reţine ceva, şi făcu o plimbare pe sub copacii de pe 
aleile de lângă scoală. 

Târziu, în pat, Loraine se gândi că misiunea ei în 
Canada se apropia de sfârşit. Il va vedea, poate, în curând, 
pe micul Patrick, după care se va întoarce acasă. Rostul 
călătoriei ei, astfel, se va fi împlinit. Capitolul 8 

A doua zi, Bret le timişe un mesaj, prin care le invita 
sâmbătă la o petrecere la hotelul de pe lac. Puţin surprinsă 
de această invitaţie, Mollie acceptă totuşi bucuroasă, în 
numele amândurora. 

Loraine era în aceste zile când veselă, când 
visătoare, dar oricum, destul de calmă, dată fiind natura ei 
englezească. 

Ceea ce se întâmplase, totuşi, vineri, o luase prin 
surprindere. 

Era la bucătărie, pregătind ceva de mâncare, când 


auzi o bătaie scurtă în uşă. Crezând că e unul dintre băieţii 
pe care-i chemase s-o ajute la nişte treburi gospodăreşti, 
strigă un „intră” foarte vesel, fără însă a-şi întoarce 
privirea. 

În locul obişnuitului „'neaţa, don” scară”, Loraine 
auzi însă un fâsâit mătăsos şi simţi un parfum pătrunzător. 

Se răsuci încet, curioasă să vadă cine a intrat şi nu 
mică îi fu surpriza s-o vadă pe Andra rezemată de uşa pe 
care o închise scurt în urma ei. 

— Ai fi putut da un telefon înainte să vii aici, spuse 
Loraine tăios. 

— A, da? Mă rog, era prea important ceea ce trebuia 
să-ţi spun, pentru a mai pierde vremea cu telefoanele. Am 
putea vorbi aici fără să fim deranjate? 

— Mă tem că îmi ceri prea mult, în acest caz. 

— Presupun că bănuieşti de ce am venit, spuse 
Andra, fără a lua în seamă îndemnul Lorainei de a se 
aşeza. Azi-noapte, Bret mi-a cerut să te las să-l vezi pe fiul 
meu. Am fost atât de nervoasă, încât n-am putut să 
răspund nimic şi e posibil ca el să fi luat asta ca pe o 
capitulare. 

— A, şi ai venit să-mi spui că, de fapt, nu ai făcut-o. 

— Am venit să-ţi spun să-ţi vezi de treburile tale, 
pentru că m-ai adus la exasperare. 

Dacă ai fi avut bunul-simţ să nu-l amesteci şi pe Bret 
în această poveste, poate as mai fi putut tolera 
comportamentul tău. Aşa, însă, trebuie să se sfârşească 
aici cu toate astea. În plus, tot târgul ştie deja că ai dormit 
noaptea trecută la Wincona Lodge. Nu cred că poţi nega 
asta. Gaby a avut grijă să răspândească vestea, încă de la 
primele ore ale dimineţii. 

— Cum aş putea nega? Dar n-a fost nimic din ceea ce 
insinuezi tu. 

— A, ştiu, îl cunosc prea bine pe Bret pentru a-mi 
închipui că s-a încurcat cu una ca tine. Ştiu că această 
Gaby Muraille a înflorit foarte mult povestea, pentru a-mi 
face rău. Ştiu că nu mă suportă, dar după această noapte, 
am un motiv în plus să te văd plecată de aici, cred că 


înţelegi asta. 

— Nu mă interesează ce se bârfeşte pe seama mea, 
dar dacă eşti atât de dornică să mă vezi plecând, de ce nu- 
mi permiţi mai repede să-mi văd nepoţelul? După asta, nu 
va mai fi nimic, aici, care să mă reţină. 

— Nu vei avea niciodată această permisiune, aşa că 
poţi să-ţi faci bagajele. 

— Nu-mi vei permite să merg la fermă, pentru o 
jumătate de oră, nici de dragul lui Bret? 

— Nu voi face asta nici la insistenţele lui. Ai o idee 
foarte falsă despre loialitate, fetiţo, exact ca fratele tău. 

— Apropo, ai fost vreodată la capela de la Birdeye 
Peak? 

— Nu mă uit niciodată înapoi şi, de altfel, nu pentru a 
vorbi despre fratele tău am venit azi aici. Vreau să te 
avertizez să nu mai stai între mine şi Bret. 

— Nimic nu poate sta între tine şi ambițiile tale 
desantate. Mă întreb câtă lume ai tras pe sfoară. Mă rog, 
sper că va veni o zi în care te va mustra conştiinţa. 

— Uită-te mai bine la tine... Şi, dacă eşti atât de avidă 
de adevăr, ţi-l voi spune fără alte menajamente. Ştii deja că 
nu l-am iubit niciodată, pe fratele tău. Eşti curioasă să afli 
de ce m-am măritat cu el. Ei bine, când l-am cunoscut pe 
Patrick, eram, de fapt, foarte săracă. Trăiam într-un palat, 
puteam să frecventez cele mai înalte cercuri, să am hainele 
pe care mi le doream, dar nu aveam niciun cent pe mâna 
mea. Tatăl meu vitreg nu avusese niciodată copiii lui 
propriii şi-mi promisese că îmi va da o mare parte din 
averea lui, după ce voi avea primul copil. 

— Dar erau o mulţime de alţi bărbaţi care îţi acordau 
atenţie. 

— Fratele tău mă iubea pentru mine. Ceilalţi mă 
voiau pentru perspectivele pe care le aveam. 

— Nu mă miră acum comportamentul lui Patrick. L-ai 
lăsat să înţeleagă faptul că doar te-ai folosit de el, nu-i aşa? 

— Ah, nu-ţi bate capul cu asta. Era tipic pentru 
Patrick să sufere în tăcere. 

— Poţi să-mi spui tot adevărul, acum... Sunt sigură că 


mai ai încă multe de ascuns. 

— Ceea ce ţi-am spus, le-ai fi aflat cu siguranţă la 
fermă. Femeia de acolo ştie foarte bine această situaţie şi 
nu e chiar persoana cea mai potrivită pentru a păstra un 
secret. Alte lucruri le ştiam doar eu şi Patrick şi nimeni nu 
le va mai putea afla, niciodată. 

Loraine o privi pe Andra cu ochii măriţi. Ce femeie 
diabolică! Era în stare să sacrifice pe oricine şi orice, 
pentru interesele ei meschine. 

— Nu mai ai niciun chef să-l vezi pe micul Patrick, 
nu-i aşa? întrebă Andra cu o satisfacţie răutăcioasă pe faţă. 

— Doamne, cât de milă mi-e şi de el şi de tine. 

— Vezi-ţi, mai bine, de tine... Fiul meu va avea un 
viitor strălucit. Şi eu, de asemenea. 

— Îi voi spune lui Bret tot ce am auzit azi de la tine. 

— Da, dar n-o vei face. Eşti îndrăgostită de el. 

Loraine simţi că-i fuge pământul de sub picioare. 

— Cum ai ajuns la această concluzie atât de 
năstruşnica? întrebă ea, palidă de-a binelea. 

— Voi, cei din familia Famley, nu vă puteţi ascunde 
sentimentele, iar eu nu sunt o novice în problemele astea. 
Aşadar, vei prinde primul tren spre sud, nu-i aşa? Cred că 
e duminică noaptea. 

Fără a mai saluta şi încercând să iasă fără a fi 
observată de alte, persoane din şcoală, Andra se îndepărtă, 
satisfăcută. 

Loraine îşi prinse obrajii în palme şi se foi neliniştită 
în scaun. După un minut, însă, se ridică, pentru că Mollie 
trebuia să vină pentru prânz. 

Următoarele ore, Loraine nu mai avu timp să se 
gândească la Andra. 

Mollie dăduse o mică petrecere la scoală pentru 
părinţii elevilor, aşa că, până la ora şase, când începură să 
sosească oaspeţii, amândouă fuseseră foarte ocupate. 
Mollie era foarte schimbată, faţă de perioada când sosise 
Loraine aici. Se îmbrăca mult mai vesel, iar faţa îi 
întinerise cu fiecare zi. 

La sfârşitul petrecerii, Mollie se declară mulţumită 


de rezultat şi propuse să se retragă amândouă la culcare. 
Meritau. 

A doua zi dimineaţă, Loraine se trezi odată cu 
primele raze de soare. Se îndreptă gânditoare spre 
fereastră, trăgând în piept aerul proaspăt şi răcoros. 

Îşi aminti că era ziua în care Bret le invitase la picnic 
şi inima îi tresăltă de bucurie că-l va vedea din nou, deşi va 
fi, desigur, în compania Andrei. 

Se întoarse în cameră şi îşi cercetă în amănunt 
hainele din dulap. Nu-i plăcea cum se îmbrăcau de obicei 
femeile acolo pentru picnic, i se părea mult prea 
pretenţios, aşa că alesese o fustă verde, mai veche, un 
tricou alb şi o jachetă din dril, pe care o cumpărase în 
Canada, dar nu o îmbrăcase până atunci. 

Pe la zece şi jumătate, veni Wade. 

— Mă simt foarte bine, spuse el în loc de salut, 
intrând în sufragerie cu mersul lui nonşalant. Sunt câteva 
asistente foarte drăguţe la clinica aia de la „Râurile 
gemene”, aşa că a trecut repede săptămâna. 

— Dacă ar fi fost cu adevărat foarte drăguţe, cred că 
nu mai voiai să pleci de acolo, răspunse Mollie cu umorul 
ei caracteristic. 

— Eh, ştii cum e... După câteva zile, nu mai ai ce să 
descoperi în plus la ele şi devine totul atât de plicticos... 
Nu aceeaşi ar fi fost desigur situaţia, dacă eram cu 
Loraine. 

— Asta pentru că Loraine nu ti-ar fi spus niciodată 
totul despre ea. Hai, grăbeşte-te, unchiul te aşteaptă azi la 
fermă. A fost foarte bucuros că poţi conduce maşina şi nu a 
trebuit să se mai deplaseze el până aici. Se îndreptară cu 
toţii spre maşina lui Wade, când Loraine îl întrebă: 

— Spune-mi, te rog, ai văzut, întâmplător, unde e 
ferma la care Andra îl ţine pe fiul ei? 

— Da, am văzut adresa pe o scrisoare care i-a sosit la 
hotel din Alberta. Leigh-Colton, Cherrington. 

— Nu ştiu dacă voi merge, dar vreau să-i scriu acelei 
femei. 

Nu mai avură timp să vorbească nimic despre asta, 


pentru că maşina lui Bret opri în faţa şcolii, în faţa celei a 
lui Wade. 

— Ai sosit exact la timp, Bret, spuse Wade. 

— Cum te simţi, tinere? întrebă Bret cu veşnicul lui 
ton ironic. 

— Ca şi cum tocmai am pierdut o mie de dolari în 
schimbul a doisprezece. La revedere, Mollie. Loraine, 
aştept să-mi trimiţi prima scrisoare, spuse el, sărutând-o 
pe frunte... Mmmm, ce gust bun ai... La revedere, Bret, 
adăugă, întinzându-i acestuia din urmă o mână foarte 
fermă. 

Ca şi cum n-ar fi observat mâna întinsă de Wade, Bret 
deschise portiera maşinii şi Wade sări înăuntru cu 
vioiciune. Bret trânti portiera, închizând-o cu un zâmbet 
satisfăcut şi Wade se îndepărtă fluturând din mână, fără a 
mai privi înapoi. 

— Dacă sunteţi gata pentru picnic, plecăm chiar 
acum, spuse Bret, puţin cam crispat. 

Petrecerea începu pe o terasă de lângă Wincona 
Lodge, cu prăjituri, bomboane, cafea, alcool şi ţigări la 
discreţie. 

Canoele erau pregătite la mal, toată lumea era veselă 
şi se distra de minune. Mai puţin Andra, care fuma tăcută, 
parcă pe altă lume. 

Loraine şi Mollie se urcară într-o canoe pe care se 
bătuseră mai puţini, alături de două persoane din 
conducerea staţiei de la „Râurile gemene” şi se înscriseră 
cu toţii în rândul celorlalte, care porniseră deja 
traversarea lacului, spre insula situată la polul opus. Odată 
ajunşi aici, fripseră carnea, ciupercile, se îngrămădiră la o 
porţie de sos în plus, glumiră, cântară şi râseră cu poftă. 

— Pare că sărbătorim ceva astăzi, rupse Gaby cu 
aplomb firul zumzetelor şugubeţe. Bret, de ce ne ţii aşa şi 
nu anunti, în sfârşit, numele alesei tale? 

Toată lumea se opri ca la comandă, privind-o pe 
Gaby, care, cu un pahar de şampanie în mână, îl îndemnă 
pe Ted la un toast. 

— Ce îţi mai trece prin cap, acum, Gaby? întrebă 


Bret, mai în glumă, mai în serios, dar vădit afectat de 
reacţia menajerei sale. 

— După noaptea trecută, când Loraine a rămas la 
tine, tot oraşul a vorbit despre asta. 

— Ei, da şi de ce trebuie să ne aminteşti această 
situaţie chiar la picnic, unde vrem doar să ne distrăm, 
interveni domnul Mackenzies. 

— Dar această petrecere a fost dată exact pentru a se 
lămuri situaţia, explică Gaby. Loraine este singură, într-o 
ţară străină şi nu e bine pentru reputaţia ei ca lucrurile să 
rămână neclarificate. 

Loraine se făcuse deja mică în locul în care stătea şi 
ar fi vrut, după aceste cuvinte, să intre în pământ. 

— Explică-te tu mai întâi, Gaby... Unde vrei să 
ajungi?... Vă vine să credeţi sau nu, Gaby, fiind pe jumătate 
franţuzoaică, are un simţ al dramei foarte dezvoltat. În 
plus, a rămas o romantică, încercă Bret să reechilibreze 
atmosfera. 

— Tu eşti un vârf în domeniul tău, Bret, şi nu se 
cuvine ca onoarea ta să aibă de suferit, continuă Gaby, 
trecând peste remarca lui. 

— Te rog să nu exagerezi în niciun sens, Gaby... 

— În plus, consider că eşti un bărbat adevărat şi nu 
vrei ca fata care a rămas peste noapte la tine să fie 
judecată greşit. 

Se făcu o linişte totală, după care Bret întrebă, cu 
multă seriozitate: 

— Şi ce anume îmi sugerezi, acum? 

— Nu îţi sugerez nimic, dar dacă eşti logodit cu 
această fată, e mai bine să faci publică această situaţie. 

Vrând să dreagă lucrurile cu umor, Bret le încurcă şi 
mai rău: 

— Nu te-ai gândit că, făcând public faptul că a rămas 
la mine peste noapte, poate fi în dezavantajul ei? 

— Atunci, e adevărat, plesni Gaby din palme. De ce n- 
ai spus asta de la început? Suntem cu toţii foarte, foarte 
fericiţi pentru tine. Vrei să ţii un toast? Ted, umple 
paharele cu şampanie, Bret şi-a ales mireasa. 


Apoi, fixând-o cu ochi vicleni pe Andra, continuă: 

— Doamnă Famley, cred că trebuie să fiţi prima care 
s-o felicitaţi pe cumnata dumneavoastră... 

Loraine reuşi cu multă greutate să-şi simtă 
picioarele, să le adune sub ea şi să se ridice. Îşi înşfăcă în 
grabă jacheta şi o zbughi printre copaci, fără să mai audă 
cele spuse de Gaby în continuare: 

— Biata copilă, uite cum s-a ruşinat. Vom ţine un 
toast mai târziu. 

— Care a fost interesul tău în toată această 
chestiune, Gaby? întrebă Bret roşu de furie, pornind pe 
urmele Lorainei. 

Era foarte greu de ghicit care era culoarea reală a 
obrajilor Andrei în acel moment, pentru că machiajul gros 
care-i acoperea faţa era ca o mască protectoare, dar 
răcnetul pe care-l scosese cu câteva momente înainte, 
pierzându-şi cumpătul, fusese destul de edificator. 

— Nu mă surprindea nici dacă ne-o serveai gătită la 
cuptor, mica ta gâscă, replică Andra. Numai că nu ţi-au 
prea ieşit planurile. Bret nu o vrea, iar Loraine este prea 
britanică pentru a răspunde cu umor unei astfel de situaţii. 
Practic, eşti sfârşită. Nu mai ai ce căuta la Wincona Lodge. 

— Am încercat tot ce-am putut pentru a-l salva. Dacă 
s-a întâmplat altfel, voi suporta consecinţele. Îmi dai voie? 
îşi făcu Gaby cărare, trecând cu mândrie pe lângă 
superbele picioare întinse cu ostentaţie de Andra şi 
îndreptându-se spre canoea unde o aştepta Ted. Capitolul 

Loraine binecuvântă aerul tare de la poalele pinilor, 
care o făcu să-şi mai revină puţin. Departe de episodul 
umilitor la care fusese supusă, putea acum, în sfârşit, să 
respire normal. Nu va mai putea da ochii cu cei care o 
văzuseră în acea situaţie, nici măcar cu Mollie. 

— Nu e o problemă de viaţă şi de moarte, se auzi în 
spatele ei vocea lui Bret, surprinzând-o. Vom supravieţui 
amândoi acestor momente. 

— Pentru dumneata va fi uşor, pentru mine, însă, 
după ce doamna Muraille m-a tratat ca pe cea mai 


neînsemnată servitoare... 

— Sper că îţi dai seama că eu nu am nicio vină în 
toate astea. 

— Da, dar puteai s-o opreşti. 

— Am fost prea surprins de situaţie. E adevărat că 
vestea şederii tale la mine peste noapte s-a răspândit ca 
fulgerul. Gaby a încercat să salveze, oarecum, lucrurile, 
punându-le într-o lumină romantică. Şi, ca să fiu foarte 
sincer, am aşteptat să văd reacţia ta. 

— Ai crezut că mă interesează să-i fac să creadă că 
suntem logodiţi? 

— Nu m-am gândit, totuşi, că vei pune totul la inimă. 
Oricum, când ne vom întoarce, le voi spune că te-am cerut 
de nevastă şi tu m-ai refuzat. Faţa ta va fi, astfel, salvată. 

— Sunt într-o poziţie falsă, absolut oribilă, replică 
Loraine. 

— Şi eu, răspunse el, pe un ton straniu. 

— Ce-i vei spune Andrei? întrebă ea, simțind unde 
bate Bret. 

— Tu ce-i vei spune lui Wade? 

— De ce m-ar interesa ce spune Wade? Probabil nu-l 
voi mai vedea niciodată. 

— Nu de-asta ai fost atât de ofensată de ceea cea 
făcut Gaby?... 

— Vreau să rămân singură, acum, răspunse Loraine 
îndurerată şi enervată de cuvintele lui. Voi găsi o cale să 
mă întorc la Sainte Beauve. 

Nu vreau să mă mai întâlnesc cu niciunul dintre 
invitaţii dumitale. Nu le mai suport privirile critice. 

— A, te vei întoarce chiar acum, cu mine. 

— Nu, în niciun caz. 

— Loraine, nu vei face o melodramă din toată 
povestea asta. Oricum, nimeni nu va îndrăzni să-mi critice 
logodnica. Vom juca acest rol până vei pleca din Sainte 
Beauve. 

— Nu pot să fac asta, strigă Loraine. Nu ştiu să mint. 

— Atunci imaginează-ţi că e adevărat. Te vei preface 
că mă iubeşti, la fel de bine cum te prefaci că nu-l iubeşti 


pe Wade. Pe mine nu mă vei putea induce în eroare în 
niciun fel, dar ceilalţi nu vor observa adevărul. 

— Te interesează atât de puţin cuvintele pe care mi le 
arunci, încât nu voi înţelege niciodată ce urmăreşti. 

— Ai dreptate, nu vei înţelege niciodată. Dacă te vei 
gândi mai bine, poate vei fi mulţumită în viitor de situaţia 
care s-a creat acum. 

— Cum aş putea fi mulţumită de tot acest circ al unei 
logodne false? Mă simt mizerabil. 

— Atunci, n-ai decât să nu te mai gândeşti că e falsă. 
Poate, continuă el, e un tip de logodnă mai puţin 
convenţional. Gândeşte-te că nu prea avem alternativă... 
Te-ai schimbat foarte mult de când ai venit, Loraine... Am 
ştiut întotdeauna că rezerva ta e doar o mască şi mă 
aşteptam ca ea să se spargă într-o zi, dar ai întrecut orice 
aşteptare. 

— Eşti dezamăgit?... 

— Vei afla asta altă dată. 

Loraine privi copacii din jur, ascultă cântecul vesel al 
păsărelelor, trase în piept aerul înmiresmat. Se logodise cu 
Bret şi era cea mai dezolantă zi din viaţa ei. Prin această 
logodnă falsă, se gândi Loraine, Bret îi dovedise, de fapt, 
cât de puţin însemna pentru el. 

— Dacă tot e să dăm această bătălie, spuse Loraine 
brusc, atunci s-o începem chiar acum. 

— E doar un joc ca toate jocurile, spuse Bret pe un 
ton extrem de serios. 

— Nu pare că te relaxează prea mult. 

— Poate chiar şi o logodnă falsă îi poate speria pe 
bărbaţi. 

— În ce am intrat!... Sunt îngrozită... 

— Nu te mai gândi... 

Se apropiară de grupul care devenise şi mai 
zgomotos după plecarea lui Bret. Deodată, Lorainei îi trecu 
prin minte că toate acele persoane îşi putuseră imagina tot 
felul de lucruri despre ea şi Bret, despre ceea ce putuseră 
face singuri în pădure şi roşi până în vârful urechilor, 
văzându-se nevoită să apară din nou în faţa lor. 


— E oficial, acum, întrebă o voce din mulţime. Putem 
să vă felicităm şi să vă dăm binecuvântarea noastră? 

— A văzut cineva o logodnă oficială fără inel? spuse 
Bret serios, aprinzându-şi o ţigară. 

— De-asta nu ne-ai spus?... Pentru că n-ai avut timp 
să dai o fugă până în sud, să cumperi un inel? 

— Poate şi de-asta, replică Bret. 

— Trebuie să vă sărutaţi măcar, pentru a consfinţi 
public logodna voastră. 

— Loraine e prea ruşinoasă. S-ar simţi prost. 

— Nu pare că aţi făcut asta nici măcar printre copaci, 
unde aţi fost singuri, replică Andra, cu năduf. 

Loraine roşi din nou la această remarcă, mai ales că 
o văzu pe Mollie stând singură, retrasă la rădăcina unui 
copac şi privindu-i gânditoare. Era singura care nu râdea. 

— Dacă rămânem aici şi după prânz, poate ar trebui 
să mai facem o plimbare cu canoele, schimbă Bret 
subiectul. 

— Da, şi de astă dată cred că e mai bine să fii însoţit 
de logodnica ta, replică o altă voce din grup. 

Porniră cu toţii pe lac şi Loraine se bucură de briza 
răcoroasă care-i mai liniştea obrajii încinşi. 

Bret acceleră puţin vâslirea şi se îndreptă spre un loc 
mai retras, de la marginea lacului. 

— Cred că ai simţit şi tu nevoia să rămânem singuri 
puţin. Scoate-ţi jacheta şi relaxează-te. 

Loraine se dezbrăcă şi îşi puse jacheta pe umeri, 
întinzându-şi braţele goale peste genunchi. Ceasul dăruit 
de Wade la plecare, în locul celui pierdut de ea când 
încercase să elibereze maşina din nisip, strălucea acum cu 
putere în razele soarelui care ajungeau până la ei printre 
copaci. 

Bret o privi cu un zâmbet crud. 

— A fost ceasul lui Wade, nu-i aşa? întrebă el 
sarcastic, privindu-i încheietura mâinii. 

— Da, mi l-a dăruit az-dimineaţă, pentru că se simţise 
vinovat că îl pierdusem pe al meu în întâmplările de lunea 
trecută. N-am vrut să îl primesc, dar a insistat. 


Bret o prinse de mână, degetele lui nervoase îi 
intrară în carne, încercând să desfacă brăţara, dar Loraine 
încă zâmbea. 

— Continui să susţii că nu v-aţi promis nimic unui 
altuia deşi ai acceptat să porţi ceasul lui, în semn că 
reprezintă ceva pentru tine? 

— Bret, îi spuse Loraine pentru prima dată pe nume 
de faţă cu el... Nu cred că mai vreau să continuăm 
povestea asta. 

— E amuzant, dar şi eu simt acelaşi lucru. 

Degetele lui reuşiră să desfacă în sfârşit brăţara 
ceasului şi Bret îi flutură, darul lui Wade cu răceală, în 
faţă. 

— Ar fi foarte rău pentru amândoi, dacă după tot 
ceea ce am spus despre logodna noastră, cineva ar 
recunoaşte acest ceas pe mâna ta, spuse el, şi zvârli cu 
putere ceasul direct în mijlocul lacului. 

Cu ochii măriţi, Loraine urmări încă surprinsă, 
vârtejul apei, în locul în care ceasul dispăru în adânc, după 
care se uită lung la Bret. Acesta continua să privească 
locul în care aruncase ceasul şi ochii lui se întunecară de 
ură. Loraine se cutremură, pentru că înţelese imediat, cât 
de mult l-a costat salvarea onoarei ei. 

Era aproape cinci când se strânseră cu toţii la ceai, 
după periplul în canoe. După o altă jumătate de oră, se 
întorceau la Wincona Lodge, fiecare cu cine venise. Mollie 
schimbase câteva cuvinte cu cei doi colegi ai lui Bret, dar 
evitase să vorbească ceva cu Loraine. 

Ajunşi la casa lui Bret, Gaby le ieşi în întâmpinare, cu 
băutura de rigoare. 

— Ce-aţi zice să cinăm cu toţii la hotel? N-ar fi mai 
comod? sugeră cineva. Aţi putea aranja asta pentru mai 
târziu, doamnă Mackenzies? 

— Da, cred că da. Eu şi Mac mergem atunci acolo, să 
încercăm să rezolvăm asta. Câte persoane? Mollie se scuză 
imediat: 

— Regret că eu nu voi rămâne, dar am o întâlnire 
importantă diseară. Cu o voce scăzută, Loraine anunţă şi 


ea: 

— Mă tem că va trebui să mă retrag şi eu. 

— Oh, nu se poate... Bret vine şi el cu noi, nu-i aşa, 
Bret? spuse o persoană pe care Loraine o văzuse în acea zi 
pentru prima dată în viaţa ei. 

— Pregăteşte cina pentru douăzeci şi cinci de 
persoane, Mac. La opt şi jumătate va fi bine? 

Urmă o rumoare generală. Andra hotărî să se 
întoarcă la hotel cu familia Mackenzies, iar alte persoane 
se deciseră să plece acasă pentru a se îmbrăca pentru 
cină. 

Ted propuse s-o ducă acasă pe Mollie şi s-o ia şi pe 
Loraine, în cazul în care voia să-şi schimbe şi ea ţinuta. O 
va aştepta pentru a o aduce din nou la hotel. 

Bret interveni însă foarte hotărât: 

— Loraine e îmbrăcată foarte potrivit şi pentru cină. 
Nu e nicio problemă să-şi mai ajusteze puţin machiajul, 
dacă va considera necesar, chiar aici, la mine. 

În această atmosferă tensionată, Mollie îi ceru lui Ted 
s-o ducă acasă şi porniră imediat. 

După o jumătate de oră de când se plimba gânditoare 
prin scoală, de una singură, Mollie auzi oprindu-se o 
maşină. Crezu că e Loraine şi deschise repede uşa pentru 
a o întâmpina. Era însă doctorul Cârland. 

— Deranjez? spuse el, ezitând puţin la intrare. 

— Nu, John, sunt bucuroasă să te văd. Mă tem însă 
că nu sunt în cea mai bună formă. Ce pot să fac pentru 
tine, John? Vrei puţină cafea? 

— Nu, mulţumesc. Sper că nu-ţi faci probleme pentru 
Wade. N-ai de ce. 

— Ştiu. Bret Winthrop şi Loraine s-au logodit azi, 
atacă ea brusc subiectul care o frământa. 

— Eşti sigură? se mişca el în scaun, neîncrezător. 

Mollie îi povesti cu lux de amănunte toată 
întâmplarea. 

— Nu e doar de ochii lumii? întrebă doctorul. 

— Nu ştiu ce să mai zic, răspunse Mollie. 

— Ştii, cumva, dacă Loraine îl iubeşte pe Bret? 


— S-ar putea. Aş fi vrut să vezi toate cele întâmplate, 
John. 

— Cred că Bret a făcut asta doar pentru a salva 
onoarea Lorainei. Unde e Loraine acum? 

— La cina de la hotel. 

— Foarte bine, vom merge şi noi acolo. Tu şi cu mine. 

— Am întâlnire cu comitetul, răspunse ea, şocată. Nu 
se poate. 

— Când ai contramandat ultima dată o şedinţă? 

— N-am făcut-o niciodată. Mă aşteaptă să conduc 
şedinţa. 

— Diseară o va face altcineva. 

— John, ce te-a adus în seara asta aici? 

— Mai am doar câteva zile până va trebui să iau o 
decizie clară. Tatăl meu e doctor în Anglia. Vrea să se 
retragă, acum că a făcut şaptezeci de ani. 

— De-asta vrei să pleci? 

— Nu sunt încă foarte hotărât. Mi-e greu să mă 
despart, totuşi, de tot ce am făcut aici. Şi mai e ceva foarte 
important care mă reţine. 

— Ce anume? întrebă Mollie. 

— Nu bănuieşti de ce am venit azi aici, la o oră la 
care eram aproape sigur că te găsesc? 

Trecuse un car de ani de când Mollie nu se mai 
înroşise aşa... 

— Cred că ai înnebunit, John. 

— Nu, sunt perfect sănătos. 

Am fost pe jumătate terminat, dar acum simt că 
trăiesc din nou. Vrei să te căsătoreşti cu mine, Mollie? Te 
iubesc. 

— Nu-i adevărat. Ne cunoaştem de mulţi ani şi nu te- 
ai gândit niciodată la asta, înainte. 

— Oh, ba da, m-am gândit. Dar m-am mulţumit că te 
pot vedea uneori, în aşteptarea zilei în care ne vom 
căsători. După întâmplarea cu Wade, am realizat cât de 
mult îmi lipseşte relaţia noastră dinainte şi cât de rău e să 
fiu în contradicţie cu tine. Nici nu ştii ce fericit am fost ieri 
noapte când ai rămas la mine şi când am văzut că 


resentimentele lui Wade aproape că au trecut şi că putem 
din nou fi apropiaţi. 

Ştiu că e greu să uităm că am avut acel conflict de 
idei, dar... cred că tu îţi dai seama că nu are niciun rost să 
persistăm în acea greşeală, nu-i aşa? 

— Da... Nu are niciun rost, John. 

— Eşti minunată, Mollie. Voi încerca să te fac fericită. 

— Nu trebuie să-mi promiţi nimic. 

Un zgomot abia perceptibil la uşa îi făcu să se 
întrerupă. 

— Deschide tu, John. 

O voce foarte tânără răsună imediat, surprinsă, din 
spatele uşii: 

— Oh, doctore Cârland. S-a întâmplat ceva cu 
domnişoara Blain? Ştiţi, şedinţa. 

— Mă tem că nu va putea fi prezentă astă-seară. 

— E bolnavă? 

— Doar puţină febră. Se face bine până mâine. 

— Oh, înţeleg... Putem să luăm nişte broşuri? Vă 
mulţumesc, noapte bună. 

— A fost foarte simplu, Mollie, spuse doctorul 
întorcându-se spre Mollie. Atunci, vom sta în Sainte 
Beauve încă o vreme şi vom pleca în Anglia doar pentru 
luna de miere. Pe urmă, poate ne hotărâm să rămânem 
acolo. 

— Oh, te rog, nu mai vreau să vorbim acum despre 
asta. E prea mult pentru o singură seară. 

— Hai să mergem la mine, Mollie... 

— E imposibil, John, ce vor zice dacă mă vor vedea 
cei care au venit pentru şedinţă? 

— Le vom spune că ai nevoie de aer, neapărat. 
Merităm o seară doar a noastră, Mollie, fără nimeni în 
jur... 

Cina de la hotel fusese mult mai puţin stresantă de 
cum anticipase Loraine. Nimeni nu-i smulsese zâmbete cu 
forţa, nimeni n-o forţase să mănânce sau să bea. Gaby nu 
fusese prezentă, aşa că nu se mai gândiseră nici măcar să 
toasteze. Bret se comportase cu decenţă, făcându-şi 


prietenii să înţeleagă că, deşi logodna lor fusese puţin 
neortodoxă, asta nu însemna că nu era binevenită. Loraine 
stătuse la masă alături de Bret pe locurile de onoare, 
dansase cu doi sau trei bărbaţi necunoscuţi ei, apoi cu 
domnul Mackenzies şi, în sfârşit cu Bret. Loraine se simţea 
ca într-un vis. 

— Eşti obosită, îi spuse el. Te voi duce acasă. 

— Voi pleca în momentul când pleacă toată lumea. 

— Nu, nu-ți face probleme. Salută-l doar pe 
Mackenzies. Hai, ia-ţi jacheta. i 

leşiră afară şi se îndreptară spre maşina lui Bret. În 
drum, trecură pe lângă Andra, care dansa cu spatele la ei, 
dar după privirea fugară pe care Bret o aruncase spre ea 
aproape inconştient, Loraine ştiu că se va întoarce la hotel 
să-i vorbească, după ce o va conduce la scoală. 

— E o noapte frumoasă, spuse Loraine, privind cerul. 

— Da. Mâine vom avea o zi minunată. 

Nu îşi mai spuseră nimic până la scoală, copleşiţi 
amândoi de evenimentele prin care trecuseră. Clădirea era 
cufundată în întuneric. Loraine deschise uşa şi se întoarse 
spre Bret. 

— Mollie se pare că a ieşit în oraş. Mulţumesc, mă 
descurc singură de-acum. 

— Aprind eu lumina, spuse Bret. 

— Mulţumesc. 

Loraine intră şi încercă să se simtă confortabil, aşa 
că-şi scoase jacheta şi se aşeza pe un scaun. 

— Mă priveşti ca şi cum tocmai am pângărit ceva 
foarte sacru pentru tine. 

— Intotdeauna există ceva în compensatie. 

Bret înlătură un fir de păr de pe bluza Lorainei. 

— În lumina asta, părul tău pare ca de aur. Te-ai 
temut că te voi săruta? 

— Nu m-am gândit la asta. 

— Nu te teme, n-am nicio intenţie să sărut buzele pe 
care le-a atins Wade înainte. 

— De ce s-au întâmplat toate astea azi? De vină e 
doar menajera ta. Dar n-am de gând să mai suport. 


Bret îi privi paloarea, remarcă tristeţea din vocea ei 
şi se îndreptă spre uşă. 

— Ai nevoie să dormi. Noapte bună. Te voi vedea 
mâine. 

După plecarea lui, Loraine rămase tăcută şi tristă în 
scaun. Nu va mai intra niciodată în contact cu lumea lui 
Bret. Oricum, această logodnă e doar praf aruncat în ochii 
altora, aşa că nu avea de ce să se mai supună tuturor 
acestor orori. 

Auzi o maşină afară şi uri brusc această casă, unde 
trebuia să răspunzi fiecărui ciocănit în uşă. Îşi puse în 
grabă jacheta, dar Mollie intră, deja, cu un zâmbet atât de 
fericit, cum n-o văzuse niciodată. 

— Oh, bună. Cum se face că s-a terminat petrecerea 
atât de devreme? 

— Nu s-a terminat. Am plecat eu. A fost o zi grea. 

— În mod sigur. Cred că eşti surmenată. 

— Nu. Doar că mi-e foarte somn. Noapte bună, 
Mollie, sper că vom avea o duminică frumoasă. 

Mollie îi răspunse la repezeală, pentru că mai simţea 
încă sărutul lui John pe buzele ei. Le atinse fericită cu 
mâna. 

A doua zi dimineaţă, era vreme rece şi ploioasă. 
Mollie îi dusese micul dejul Lorainei, la pat. Trebuia să-i 
vorbească şi simţea, din instinct, că fata se temea să aducă 
discuţia despre cele petrecute ieri. 

— A fost chiar aşa un şoc pentru tine, ceea ce a făcut 
Gaby ieri? 

— Ai văzut cu ochii tăi tot circul. 

Iartă-mă, Mollie, nu vreau să-mi amintesc de asta. 

— Iartă-mă. 

— N-am vrut să spun că nu e treaba ta, Mollie, dar a 
fost o treabă atât de urâtă, încât îmi face rău să mă mai 
gândesc. 

— Vrei să spui că nu eşti logodită? 

— Bret a vrut să facă un gestt de nobleţe, pentru a nu 
mă pune pe într-o lumină proastă, aici. Aşa că a inventat o 
logodnă fictivă. Asta-i tot. 


— Ce idee... 

— Nu-mi pare rău că nu sunt logodită cu el, stai 
liniştită. Oricare femeie ar fi mai potrivită pentru el, decât 
mine. Nu sunt doar un simplu element chimic, cu reacţii 
previzibile, aşa cum crede el. La stilul lui, Andra îl poate 
manevra foarte uşor. 

— Mi-am dat seama acum şi eu de ce e în stare 
Andra. N-aş fi fericită pentru niciun bărbat care ar lua-o de 
soţie. 

— Tu eşti fericită, nu-i aşa? Se observă asta, foarte 
uşor. 

— Nu vreau să-ţi vorbesc despre cât de norocoasă mă 
simt, când tu eşti în starea asta. 

— Ah, dar mă bucur să aud că eşti fericită. 

— Mi s-au împlinit întotdeauna visele, Loraine, mai 
devreme sau mai târziu. Nu pot să cred... 

— John Cârland! Te-a cerut de nevastă! exclamă 
Loraine. 

— Cum ai ghicit? 

— Era de aşteptat. 

— Îţi mulţumesc, Loraine, ai fost cea mai apropiată 
prietenă a mea de când am venit aici. Şi sunt foarte 
supărată pentru modul cum te-au tratat Bret şi Andra. 

— Să nu-l blamăm pe Bret. A făcut ce ar fi făcut orice 
alt bărbat în locul lui. Spune-mi mai bine când te vei 
căsători cu John? 

— Nu putem să facem nimic până la vacanţa mea, şi 
nici John nu poate părăsi acum clinica de la „Râurile 
gemene”. Oricum, te voi ţine la curent. 

— Ce crezi că va spune Wade despre această 
căsătorie? 

— Nu mă interesează, răspunse prompt Mollie. 

— Foarte bine, Mollie. Am pierdut ieri ceasul pe care 
mi-l făcuse cadou. Cred că nu sunt în stare să am grijă de 
nimic. 

— Oh, păcat, dar era oricum foarte greu să-l porţi, 
pentru că era foarte mare pentru tine. 

Cu asta, conversaţia lor luă sfârşit pentru moment şi 


fiecare îşi văzu de ceea ce avea de făcut pentru acea zi. 
Loraine se retrase în bucătărie să pregătească prânzul, iar 
Mollie corectă nişte teme. 

La un moment dat, Mollie se auzi vorbind cu cineva, 
aşa că, pentru a nu deranja, Loraine închise uşa bucătăriei. 
— Pe tine te caută, strigă Mollie, puţin surprinsă. 

Loraine îşi şterse mâinile şi intră în sufragerie, unde 
o aştepta Andra. 

— Aş vrea să rămân singură cu Loraine, spuse Andra, 
văzând că Mollie nu intenţionează să părăsească 
încăperea. 

— Voi rămâne şi eu, dacă ea îmi permite. 

— Poţi vorbi de faţă cu Mollie, Andra. 

— Nu pot să fac asta, dar nu pot nici s-o dau afară 
din casa ei, aşa că te invit în maşina mea. 

— Ce mai poţi să-mi spui? întrebă Loraine cu ironie. 

— Foarte puţine. Aici sau în maşina mea? 

— Lasă, Loraine, voi ieşi eu. Sunt în bucătărie, dacă 
vei avea nevoie de mine, spuse Mollie şi închise uşa cu 
putere după ea. 

— Ai dat un spectacol incredibil, ieri. Nu cred că 
vreunul din cei prezenţi a crezut o iotă despre logodna ta 
cu Bret, pentru că nu eşti destul de deşteaptă pentru a 
întoarce lucrurile în folosul tău. 

— Pentru asta te-ai deplasat până aici? 

— Nu. Am vrut doar să-ţi amintesc ceea ce ţi-am spus 
data trecută. În seara asta e un tren spre sud şi tu vei fi în 
el. 

— Glumeşti. 

— Nu. Ceea ce s-a întâmplat ieri a fost de fapt 
îndreptat împotriva mea. Gaby este menajera lui Bret, dar 
nu suportă să rămână în poziţia de simplă menajeră. 
Femeia nu mă suportă şi a încercat să mă înlăture. Pentru 
mine, totul e foarte clar. 

— Mă bucur, spuse Loraine. 

— Dacă încerci să mă întărâţi, Loraine, vreau să îţi 
spun că nu vei reuşi. Ştiu prea multe despre lumea asta, 
pentru a mă lăsa la mâna unei fete atât de simple cum eşti 


tu. 

— Atunci, nu te amesteca în viaţa mea. Pot să fac tot 
ceea ce vreau aici. N-am nevoie de sfaturile tale. 

— În concluzie, văd că eşti mulţumită de această 
şansă de a fi fost anunţată logodna ta cu Bret. 

— Nu mă interesează concluziile tale. Atunci, nici nu 
mai aduci vorba despre posibilitatea de a-mi vedea 
nepotul? 

— Nu. Nu i-am vorbit despre nimeni din familia 
Famley. 

— l-am promis... 

— Lămureşte-te că îmi ţin fiecare cuvânt spus şi cară- 
te. 

— Da, m-am lămurit, nu-ţi voi mai cere nimic. 

— Şi nici lui Bret, presupun. Tot ce a făcut ieri, a 
făcut pentru a mă salva pe mine dintr-o situaţie neplăcută; 
ştiind că tu vei părăsi foarte curând Canada, s-a folosit de 
prostia menajerei sale, pentru a o putea înlătura, aparent 
din vina ei. Ai înţeles? 

— Poate reacţiile mele seamănă foarte mult cu ale 
fratelui meu... 

— Nu... Nu întotdeauna, văd. El ştia să fie 
înţelegător. Deşi era destul de egoist, închipuindu-şi că 
trebuie să fiu proprietatea lui. Timp de doi ani, a fost 
convins că el e tot ceea ce am eu mai important în viaţă. Şi 
ştii ce s-a întâmplat? 

— Nu, nu vreau să mai ştiu nimic. 

— Când mi-a venit primul cec şi i-am spus că probabil 
aceasta va fi renta mea lunară în urma moştenirii, Patrick, 
uimit de valoarea sumei mi-a spus că nicio persoană 
normală la cap n-ar fi putut face asta pentru mine, în 
schimbul a nimic. Atunci am hotărât să divorţez. 

Femeia asta s-a folosit de fratele ei şi când n-a mai 
avut nevoie de el, s-a hotărât să-l înlăture. Asta i-a adus 
moartea. Era insuportabil. 

— Cred că ar fi mai bine să pleci, scrâşni Loraine. Nu 
vreau să te mai văd. 

— În sfârşit, am ajuns la un numitor comun, spuse 


Andra şi trânti uşa în urma ei. 

După câteva minute, Mollie intră în sufragerie, cu 
ochii plini de furie: 

— N-am vrut să ascult, dar am auzit fără voia mea 
fiecare cuvânt. Va dispărea curând din acest district, 
crede-mă. 

— Ah, cred că cel mai mare duşman al ei e chiar ea 
însăşi. Nu cred că Bret îşi pune mintea cu ea. 

— Loraine? De ce nu te lupţi puţin şi pentru viitorul 
tău? 

— Nu vei vorbi nimănui de cele ce ai auzit, nu-i aşa? 
Nici măcar doctorului. 

— Nu pot să îţi promit. Bret m-a ajutat şi mi se pare 
onest să-i spun ce i-a făcut Andra fratelui tău. 

— Dacă o iubeşte, va crede versiunea ei. Eu nu voi 
mai fi aici, dar... 

Mollie explodă: 

— Nu-i vei face jocul, aşa că nu te gândi să pleci. 

— Voi pleca diseară, Mollie. 

— Ai renunţat să-l mai vezi pe băiat? 

— Nu. Dar va fi secretul nostru. Voi merge şi la 
fermă, iar de acolo la Toronto, de unde voi lua avionul spre 
Anglia. 

— Dă-mi voie să vorbesc mai întâi cu John, el e englez 
ca şi tine. Poate are o alternativă. 

— Nu mă mai încred în nimeni, Mollie. Doar în tine. 
De-asta ţi-am spus că vreau să ajung la fermă. Voi face aşa. 

— Imediat după prânz, Loraine începu să 
împacheteze. Va pleca, va începe o viaţă nouă. Mai avea 
ceva bani, aşa că se va descurca. 

Îl auzi pe John Cârland în hol şi se gândi să-l 
întâmpine cu un zâmbet. Mollie apăru şi ea imediat, cu o 
invitaţie la ceai. 

Vorbiră despre căsătoria lor apropiată, despre cât de 
fericiţi sunt că au luat această hotărâre, după care se auzi 
o bătaie în uşă şi doctorul Cârland spuse: 

— Ah, uitasem. Bret mi-a spus că va fi aici în această 
seară. 


Mollie îl pofti înăuntru pe noul venit, oferindu-i un 
scaun şi un ceai. 

— Ai fost azi afară? o întrebă Bret pe Loraine fără 
nicio altă ceremonie. 

— Nu încă. 

— Nu arăţi prea grozav, ar trebui să ieşi. 

— Are nevoie de odihnă doar, spuse Mollie. 

— Le-ai spus ce s-a întâmplat cu ceasul lui Wade? 
întrebă Bret, văzând-o pe Loraine  masându-şi cu 
nervozitate încheietura mâini... 

Degetele Lorainei se crispară pe ceaşca înaltă de 
ceai. 

— l-am spus că l-am pierdut. 

— Nu-i adevărat. L-am aruncat eu în lac, spuse Bret 
fără nicio expresie. Voi pleca peste patru sau cinci zile la 
Winnipeg şi-i voi aduce Lorainei o brățară de aur, pe care o 
va purta în locul acelui ceas. 

— Nu are importanţă, spuse Mollie, cercetând 
încheietura mâinii prietenei sale, parcă sperând că a 
rămas măcar urma. Mai vrea cineva ceai? 

Nu mai ceru nimeni şi Mollie se declară gata pentru 
o ţigară. 

După ce fumară cu toţii, Bret îi spuse Lorainei: 

— la-ţi trenciul şi vino. 

— Nu ies cu tine, spuse Loraine fără să-l privească. 

John îşi privi ceasul cu insistenţă. 

— Trebuie să plec. Te voi suna mai târziu, Mollie. 

Mollie încuviinţă din cap şi-l petrecu cu privirea. 

— Bret, Loraine e într-adevăr foarte obosită. 

— Mollie, n-ai de gând să ne laşi singuri? se răsti 
brusc Bret. 

Aştepta să iasă Mollie şi când sunetul paşilor ei se 
stinseră, îi spuse Lorainei: 

— Nu te voi mai chema la mine. Vreau doar să facem 
o plimbare cu maşina. 

— Nu ajută la nimic. 

— Nici nu ştii cât de multe lucruri va putea schimba. 

— Nu mai avem ce să ne spunem unul altuia. Absolut 


nimic, spuse Loraine, pe un ton obosit. 

— În foarte puţine cuvinte, ai spus extraordinar de 
mult, răspunse Bret. 

— Andra mi-a spus azi că nu se poate vorbi cu tine. 
Mi-a spus că ţi-a propus să te ducă cu maşina la Alberta şi 
tu ai refuzat-o. 

— Ah şi tu ai crezut-o imediat. 

— Am început să te cunosc. 

— Andra ştie că ai venit să mă vezi azi? 

— Nu cred. Nu i-am spus. Mi-a spus însă că nu vrea 
să te lase să-i întâlneşti copilul, pentru că semeni foarte 
mult cu fratele tău şi se teme că băiatul îşi va transfera 
afecțiunea spre tine. 

— E atât de ingenios, că m-a lăsat fără cuvinte. Tot ce 
aş mai vrea, e să dispari din calea şi din viaţa mea. 

— Da, cred că e cel mai bun lucru pentru amândoi. 
Cele mai bune urări din partea mea lui Wade, spuse Bret şi 
ieşi plin de demnitate. 

Soarele se pregătea să apună când Loraine termină 
de împachetat. 

— Nu ne luăm la revedere, pentru că te voi revedea 
în Anglia. 

Nu vreau nici să mă conduci la tren. 

— Cum vrei tu. Mă vei suna de la Calgary, după ce-l 
vei vedea pe băieţel? 

— Desigur, dacă va fi posibil. Oricum, îţi voi trimite o 
telegramă. Mollie, sunt foarte bucuroasă că te-am 
cunoscut. 

— Kennedy va fi aici în câteva minute. Nu-i da mai 
mult de un dolar şi jumătate, spuse Mollie, cu noduri în 
gât. 

Taxiul sosi într-adevăr foarte repede. Loraine îşi puse 
trenciul, îşi vâri mănuşile în buzunar şi sări înăuntru. 

Ajunseră la gară fără niciun fel de probleme. Loraine 
plăti pentru cursă şi se retrase pe peron, aşteptând. 


Trenul sosi în sfârşit şi Loraine se urcă într-unul din 
vagoane. Nu erau foarte mulţi călători şi se aşeza la 
întâmplare pe un scaun. Când roţile se puseră în mişcare, 
Loraine rămase cu ochii pironiţi pe vârfurile înalte ale 
pinilor, care se îndepărtau tot mai mult... Capitolul 10 

După ce schimbase două trenuri şi dormise o noapte 
la o gazdă găsită cu mare dificultate, în Cherrington, 
Loraine găsi în sfârşit o maşină care s-o ducă până la 
Leigh-Colton. Ferma era foarte cunoscută în zonă şi toţi cei 
care auziseră că vrea să ajungă acolo îi propuseseră să dea 
pur şi simplu un telefon acolo, pentru a se trimite o maşină 
după ea. Loraine ignoră, desigur, astfel de sfaturi şi 
preferă să plătească pe cineva care s-o transporte în locul 
cu pricina. 

Încă de când intrară pe drumul spre fermă, cumnata 
Andrei Famley rămase uimită de risipa de bogăţie care i se 
aşternu în cale. Loraine îi ceru şoferului să oprească în 
faţa casei mari, de piatră, cu ferestre largi şi luminoase şi 
călcă plină de emotie pe dalele de marmură care duceau la 
intrare. 

Apăsă soneria aurită şi, după câteva momente, o 
doamnă scundă şi subţirică o privi cu curiozitate. 

— Intră, spuse ea. Ce doreşti? 

— Vreau să vorbesc cu doamna Smitherson. E aici? 

— Bineînţeles. E probabil în camera ei. Pe cine să 
anunţ? 

— Domnişoara Famley. 

— Îi voi spune, ridică ea dintr-o sprânceană. 

— Nu mi-a venit să cred când am auzit că domnişoara 
Famley e aici, spuse doamna Smitherson, întinzând o mână 
caldă şi fermă. 

Femeia era înaltă, subţire, cu părul lung până la 
umeri şi părea foarte conştientă de faptul că avea o 
prezenţă foarte plăcută. Am auzit câte ceva despre tine, 
dar nu m-am gândit niciodată că te voi întâlni. Ia loc. 

Loraine se aşeza, dar îşi propuse să fie cu atenţia 
mărită, pentru că această cordialitate putea fi doar o 
cursă. 


— De unde vii acum? 

— De la Wincona Lake. 

— Ai făcut cale lungă. : 

— Da. Aş vrea să îmi văd nepoţelul. Imi veţi permite 
să-l văd, nu-i aşa? 

— Ai venit doar pentru asta în Canada? 

— Andra nu ne-a scris nimic. La moartea lui Patrick 
am primit doar o telegramă şi mama mea n-a fost niciodată 
liniştită că n-a ştiut cum s-a întâmplat că s-a prăpădit atât 
de repede. Banii pe care mi i-a lăsat au fost pentru a o găsi 
pe Andra şi pe copil. 

— Vei rămâne la prânz, nu-i aşa? Micul Patrick a fost 
dus să asiste la naşterea unui ponei. 

— Omul care m-a adus până aici mă aşteaptă afară. 

— Te poţi întoarce într-o maşină a fermei. 

Dar voi încerca să-l trimit pe Patrick acum, aici. 

Femeia se retrase şi după câteva minute uşa verandei 
se deschise şi un băieţel brunet, într-un costum de dril, cu 
o floare la butonieră, intră şi privi în jur cu curiozitate. 

— Oh, bine te-am găsit, spuse Loraine, cu inima 
bătându-i. 

Micuţul se uită la Loraine cu uimire şi-i spuse cu o 
voce uşor nazală: 

— Smitty mi-a zis că eşti mătuşa mea. 

— Da, tatăl tău mi-a fost frate. 

Patrick nu păru interesat de aceste probleme şi trecu 
la subiectul lui preferat din ziua aceea. 

— Avem un nou ponei. 

— Ah, e drăguţ? 

— E grozav, anul viitor voi învăţa să călăresc. 

— Va fi foarte bine, spuse Loraine, zâmbind. 

Băiatul nu avea nimic de la tatăl său, nici de la 
familia Famley. Poate dacă ar fi putut sta mai mult cu el, se 
gândi Loraine, ar fi putut descoperi, în timp, vreo trăsătură 
a familiei sale. Acum, însă... 

— Eu trebuie să plec acum, Pat, dar sunt foarte, 
foarte bucuroasă că te-am cunoscut. 

— Nu mă mai cheamă Pat, mă numesc Leigh. Pot să 


plec? o întrebă el pe doamna Smitherson. 

Aceasta îl atinse uşor pe umeri. 

— Da, du-te, e timpul să-ţi bei laptele. 

— Mulţumesc foarte mult că mi-aţi permis să-l văd. 
Voi pleca liniştită în Anglia. 

— Mi-ar fi plăcut să mai rămâi, să-l cunoşti mai bine 
pe copil. Ştii că eşti singura rudă care i-a mai rămas? 

— Credeţi că sunt puţin dezamăgită, nu-i aşa?... 

— Da, nu e un copil foarte cald, dar e destul de 
interesant, dacă-l cunoşti mai bine. 

— Nu m-a dezamăgit deloc. Are doar patru ani. Cum 
s-ar fi putut comporta în alt mod cu un străin? 

— li seamănă foarte mult Andrei, nu-i aşa? Dar va 
creşte cu alte noţiuni ale valorii, îţi promit asta. 

— Sper că nu-i veţi spune Andrei nimic despre vizita 
mea. _ 

— Bineînţeles că nu. Imi pare rău că n-ai mai rămas. 

— Şi mie. 

Maşina o lăsă la gară şi Loraine se aşeza pe o 
băncuţă în aşteptarea trenului, alături de bagajul ei 
minuscul şi de sacoşă cu sandvişuri primită dimineaţă din 
partea familiei la care dormise peste noapte. 

Misiunea ei aici se sfârşise. Era grăbită să se 
întoarcă în Anglia. 

Cineva veni s-o anunţe că trenul va avea întârziere şi 
Loraine se gândi că avea timp să bea, undeva, un ceai. Îşi 
abandonase sandvişurile, după ce îmbucă de câteva ori şi 
acum mai avea doar mica ei valiză. leşi în strada 
principală, uitându-se atentă în jur, când o maşină opri 
foarte brusc lângă ea. 

Loraine vru să se îndepărteze, după primul soc, când 
se oprise şi ea, brusc, dar omul pe care-l avea în faţă o 
surprinsese cu totul. li recunoştea rictusul gurii, furia din 
ochi, dar nu putea crede că dăduse de ea, acolo şi în acel 
mod. Da, trebuia să fie Bret. 

—  Străbătând Alberta.pe jos. Exact cum mi te 
închipuiam. 

— Ai făcut cale lungă până aici. Eşti în drum spre 


fermă? 

— Nu, te căutam pe tine. E tot ce m-a interesat. 

— Pe mine? spuse ea, şi mai surprinsă. 

— Da. Să ne aşezăm. Vreau să ştii că nu i-am spus 
Andrei că m-am logodit cu tine doar pentru că mi-a fost 
milă de tine, aşa cum mi-a reproşat azi Mollie, când am 
vrut să te invit la cină şi am aflat toată povestea cu 
plecarea ta. 

— Mă bucur că nu i-ai spus aşa, replică Loraine. Nu 
trebuia să mă cauţi, Bret. N-ai nicio datorie faţă de mine. 

— Poate am faţă de mine. De ce nu mi-ai spus că vrei 
să pleci? 

— M-ai fi oprit. 

— Ştii asta şi totuşi ai plecat? 

— Bret, noi doi nu putem fi împreună. 

— Ba da. Ne vom căsători curând, spuse el, foarte 
hotărât. 

Loraine se ridică în picioare. 

— Ai întrecut măsura, spuse ea. 

Bret o strânse în braţe: 

— Nu vorbi, iubito, din cauza asta avem noi 
probleme. Sau... mai bine, vorbeşte... 

Loraine îi simţi buzele sărutându-i pleoapele, buzele, 
coborând încet până la gât. Ziua era pe sfârşite şi păreau 
să-şi promită, astfel, minute şi mai dulci, la întoarcere. 
Buzele lor se întâlniră, fierbinţi şi flămânde. 

— Eşti mai mult decât tot ce-mi imaginasem. Nu m-ai 
fi putut săruta niciodată aşa, dacă nu m-ai fi iubit. 

— Nici tu, şopti ea. 

— Hai să urcăm în maşină, spuse el. Vrei să mergi 
direct acasă? 

— Nu, trebuie să te odihneşti. 

— Da, vom merge până la Nauwaskee. Am prieteni 
acolo şi cineva se va ocupa şi de maşină. O voi suna de 
acolo pe Gaby. Să ştii că-i eşti foarte dragă. 

Loraine îl privi drăgăstoasă: 

— Îmi pare atât de rău că ţi-am făcut probleme... 

— Bine că au trecut. Aşadar, ţi-ai văzut nepotul... I-ai 


şi vorbit? 

Loraine îi vorbi puţin despre micul Pat. 

— Seamănă cu tine, spuse el. 

— Mi-ar plăcea. 

— Spune-mi, Loraine, vrei să locuim în Canada? 

— Oriunde e bine cu tine. Nu voi înţelege niciodată 
cum ai putut să te îndrăgosteşti de mine. 

— Îmi voi petrece tot restul vieţii explicându-ţi. 

Sfârşit 


